enţat în chip hotăritor caracterul dominant al multor 
orașe, ba chiar au determinat crearea unor orașe noi; 
au constituit elemente importante în cadrul dezvoltării 
arhitecturii românești, au modelat și ridicat la un nivel 
mai înalt gustul pentru frumos al oamenilor muncii care 
își desfășoară aici, în cadrul construcţiilor industriale, o 
bună parte din activitatea lor creatoare. 

Produsele realizate în aceste fabrici, utilajele realizate 
în ţară, cu care aceste fabrici sînt înzestrate, completează 
prin aspectul lor elementele artistice care influențează 
în mod deosebit de favorabil dezvoltarea simțului estetic 
şi nevoia de frumos a întregului popor. 

Cele mai multe din hidrocentralele construite în acest 
interval constituie în același timp importante centre 
industriale și deosebit de atractive centre de interes 
turistic, fiind legate direct de peisaj, pentru că folosesc 
înseși elementele naturale, respectiv cursurile de apă 
— producţia lor industrială. Astfel sînt hidrocentrala de pe 
Valea Sadului, cea de la Roznov sau Piatra Neamţ, barajul 
în arc de la Gitul Berbecului; hidrocentrala de la Bicaz 
stă mărturie a modului deosebit de favorabil în care 
construcțiile, instalațiile și amenajările industriale pot fi 
încadrate în peisajul de o rară frumusețe. Amenajările 
hidroelectrice de la Cheile Argeșului, cu barajul în arc 
înalt de 165 m, echivalează în interes estetic palatul 
subteran care constituie clădirea propriu-zisă a hidrocen- 
tralei, vădind această unică sinteză între măreţia naturii 
şi ingeniozitatea umană... (...) 

Problemele de ordin estetic, privind încadrarea ansam- 
blurilor industriale în teritoriu, devin şi mai pregnante 
atunci cînd acestea sînt realizate în cadrul urban. Și dacă 
se arată adesea că în stadiul nostru actual de dezvoltare, 
clădirile de locuit nu mai constituie o problemă de con- 
strucție, ci mai ales una de urbanism, cu atît mai mult 
marile întreprinderi industriale, amplasate în cadrul 
orășenesc, reprezintă prin amploarea lor, prin volumul 
clădirilor importante pe care le cuprind, prin interesul 
constructiv și plastic pe care îl suscită, elemente de 
prim ordin ale cadrului urbanistic, dînd adesea carac- 
terul specific sau determinind silueta caracteristică 
orașului. 

Toate acestea au făcut să se confere uneori arhi- 
tecturii industriale însușiri caracteristice nu numai 
în spațiu, ci și în timp, corelindu-se arhitectura in- 
dustrială cu urbanismul nostru actual, urbanism «de 
tip industrial ». 

De aceea, dacă sintem — și trebuie să fim — foarte 
atenți la aspectele economice, sociale, constructive, de 
cooperare, de tehnică înaintată, pe care le prezintă con- 
strucţiile industriale, trebuie să fim la fel de atenți cu 
rezolvările de ordin plastic. Marile volume, ritmul preg- 
nant, marile desfășurări ale ansamblurilor industriale 
oferă un material deosebit de bogat pe care nu-l au în 
general şi în aceeași măsură celelalte ramuri ale arhitec- 
turii. Desfășurările pe magistralele zonelor industriale 
pot oferi aspecte caracteristice interesante, în soluţii 
largi, generoase, corespunzătoare întinderilor pe multe 
sute de metri ale unităţilor din zonă. În legătură cu această 
ultimă caracteristică s-a remarcat că, dacă templele anti- 
chității au fost create pentru a fi contemplate de oameni 
plimbîndu-se agale prin faţa lor, dacă palatele Veneţiei 
se cer admirate în legănatul gondolei, marile ansambluri 
industriale sînt create pentru a fi văzute din mersul auto- 
mobilului. Într-adevăr, spre exemplu, perceperea «de 
ansamblu » a unei singure hale a laminorului de la Galaţi, 
ce se întinde pe o lungime de peste 1 km, ar trebui să 
dureze un sfert de oră mergînd pe jos... 

Revenind la valoarea plastică a arhitecturii industriale, 
trebuie să mai constatăm că importanța ei a crescut 
enorm în ultimii ani . . . În literatura tehnică din străină- 
tate nu o dată s-a conferit arhitecturii industriale un 
caracter reprezentativ al epocii noastre, arătîndu-se că 
așa cum templele ilustrează epoca antichităţii, catedralele 
pe cea a evului mediu și palatele pe aceea a Renașterii, 
la fel marile ansambluri industriale ilustrează epoca 
modernă, secolul tehnicii în care trăim. Noile noastre 

temple, noile noastre palate princiare sînt tocmai marile 
noastre construcții industriale. Dar și fără a insista 
asupra celor susținute mai sus, apare încă foarte clar 
faptul că în domeniul construcțiilor industriale se pot 
întîlni, în cele mai bune condiții, adevărul tehnicii cu 
strălucirea frumosului și prin aceasta ansamblurile 
industriale, realizate la noi în ultimul timp, pot con- 
tribui cu succes la ilustrarea civilizației noastre actuale, 
la ilustrarea civilizației țării noastre». 


Arh. RADU POPESCU 


« Realizările arhitecturii noastre în ultimii 20 de ani, 
sub îndrumarea și sprijinul conducerii de partid și de stat, 
s-au afirmat pe plan mondial, stînd cu succes alături de 
arhitectura altor ţări. 

Aceste realizări reflectă succesele orînduirii noastre 
socialiste obținute de poporul muncitor, reflectă însu- 
șirile spirituale şi sensibilitatea artistică specifică colec- 
tivităţii care a generat-o. 

Marile ansambluri de locuințe din Capitală și din cele- 
lalte orașe ale țării, multe realizate pe bază de prefabri- 
cate, importantele realizări ale arhitecturii industriale 
care au atins valori funcționale și plastice remarcabile, 
suita de ansambluri de odihnă de pe litoralul Mării Negre, 
realizare impresionantă prin concepţia urbanistică și 
arhitecturală și prin metodele tehnice de organizare a 
execuției, sînt numai cîteva exemple ce fac cinste Româ- 
niei socialiste. 

Inaltul simț de răspundere, care a dus la atit de multe 
realizări deosebite, nu este însă întotdeauna prezent. 
Alături de nenumăratele exemple, de felul cum trebuie 
înțeleasă răspunderea ce ne revine în uriașul efort creator 
al oamenilor muncii din ţara noastră, sînt și unele exemple 
care nu ne fac cinste. 

Pentru aceste lucrări ..., ca și pentru cele remarcabile 
de altfel, avem nevoie de un punct de vedere critic. 

Se simte nevoia unei critici de arhitectură, principială 
și constructivă, este nevoie de o largă dezbatere a proble- 
melor teoretice și practice, legată de această muncă de 
concepție. Este nevoie să auzim părerea profesorilor 
noștri, a arhitecților, ale căror realizări ne sînt un exem- 
plu, a tuturor celor care privesc cu interes acest fenomen 
de cultură, care este arhitectura noastră. 

Dorim ca în paginile revistei noastre ca și în presa 
centrală să găsim elemente care să ne îndrume munca, 
să o stimuleze, să ridice spiritul de răspundere profe- 
sional spre o înaltă treaptă. 

O critică la timp ca şi un cuvint de laudă la momentul 
potrivit nu pot duce decit la creșterea calității muncii 
noastre. 

Generația mea, generația care s-a instruit şi a muncit 
în glorioasa istorie a ultimilor 20 de ani, este dornică de 
a se afirma în pas cu efortul oamenilor muncii pentru 
construirea României socialiste, este dornică de a pune 
umărul la îndeplinirea directivelor date de partid. 

Vrem să ne ridicăm pregătirea profesională, vrem să 
învăţăm din realizările cele mai bune, din întreaga lume, 
în domeniul prefabricării și industrializării construcţiei, 
în domeniul urbanismului şi să luăm contact cu realizările 
deosebite ale arhitecturii europene. 

La această aspirație Uniunea arhitecților ne poate fi 
de un mare ajutor. Cred că nenumăratele relaţii, pe care 
Uniunea arhitecţilor le întreţine cu diferitele organizații 
profesionale ale arhitecților din alte țări, i-ar putea 
permite să trimită, pe un termen de 6 luni — 1 an, arhi- 
tecți care să lucreze în mod efectiv, însușindu-și tehnica 
şi materialele noi, în diferitele organizaţii de proiectare 
din străinătate. Această formă de specializare nu ar nece- 
sita fonduri din bugetul statului sau burse internaționale, 
întrucît munca efectiv depusă ar permite arhitectului 
să-și asigure condițiile materiale necesare. 

Cu ocazia vizitelor de documentare efectuate de profe- 
sorii noștri în străinătate, diferite organizații și-au mani- 


festat interesul pentru o colaborare în acest sens. Presti- 
giul de care se bucură realizările arhitecturii noastre fac 
să existe un larg interes reciproc. 

Organizarea acestei forme de specializare ar putea 
intra în cadrul sarcinilor Uniunii arhitecţilor pentru ridi- 
carea nivelului profesional al arhitecţilor și s-ar putea face 
eventual prin concurs. 

.. . Sperăm că Uniunea arhitecţilor va trece în obiec- 
tivele sale profesionale această: propunere». 


BRĂDUȚ COVALIU 


“« Înainte de toate ţin'să aduc salutul 
plastici Conferinţei pe ţară a arhitecților. 

Uniţi în dorinţa de a înfrumuseța, de a ne pune munca 
în slujba patriei, de a ne aduce contribuția la crearea 
unor ansambluri demne de eforturile oamenilor muncii 
din ţara noastră, noi colaborăm și dorim să colaborăm și 
mai strîns pentru transformarea calitativă, artistică și 
arhitectonică a orașelor patriei. 

Dumneavoastră, arhitecţii, ați intrat în rîndurile poe- 
ţilor noștri prin bucuria de linii, volume și culoare, prin 
transformarea urbanistică a cadrului în care toți ne ducem 
munca. 

Sîntem convinși că schimbul de opinii va duce la o 
concentrare și mai eficientă a eforturilor noastre, a angre- 
nării noastre într-un efort reînnoit, în avintul nostru 
pentru înfrumusețare. 

Arhitecţii noștri au avut strălucite realizări în Capitală, 
pe Litoral și în toate orașele și regiunile țării, în primul 
rînd realizări calitative utile. 

Nu s-a ajuns însă, după părerea mea, la o colaborare 
suficient de eficientă, suficient de împletită, de organizată 
în fuziunea artei monumentale cu clădirea, cu ansamblul 
arhitectonic. Nu s-a ajuns la aceasta aşa cum s-ar fi 
cuvenit din faza incipientă a proiectării. E necesară o 
colaborare mult mai vie, mai activă, chiar o influențare 
reciprocă, căci nu întotdeauna s-a ajuns la o sinteză de 
ansamblu între opera arhitecturală și opera de artă, care 
trăiesc armonic doar într-o interdependență vădită. 
Pentru aceasta au făcut prea puține eforturi atît Uniunea 
arhitecților cît și Uniunea artiștilor plastici. Acolo unde 
artistul a colaborat cu arhitectul, rezultatele sînt evidente. 
Cred că este nevoie de noi discuții şi de stabilirea unor 
modalități de colaborare care să se respecte din ambele 
părţi şi în general de mai multă inițiativă. 

Artiştii plastici au cîteva lucrări de artă monumentală 
reușite, dar fără îndoială nu întotdeauna lucrările acestea 
au atins nivelul cerut. E necesar ca artiștii plastici, împre- 
ună cu arhitecţii și cu sprijinul lor, să înțeleagă mult mai 
bine arhitectonica formelor plastice, funcţia lor într-un 
ansamblu și să evite pe viitor adăugirea ulterioară a 
unor lucrări ce evident nu se contopesc perfect cu 
ansamblul. 

De asemenea, deşi arhitectura noastră beneficiază de 
forme suple, moderne, ea nu este suficient de variată și 
adesea nici foarte originală. Găsim aceeași rezolvare mono- 
tonă în toate orașele țării. Arhitectura noastră nouă nu 
are încă o amprentă, un caracter specific. Nu găsim în 
dezvoltarea ei elemente care să stabilească legătura cu 
tradiția. Rămii în primul rînd uimit de soluția hibridă la 
care s-a ajuns în construirea ansamblului Institutului de 
arhitectură, atit în ceea ce privește linia, utilizarea mate- 
rialului, cît și stilul. Cum se pot asambla aceste două 
viziuni diametral opuse? Aceasta dovedește o lipsă de 
preocupare pentru ansamblu, pentru valorificarea şi 
punerea în valoare a soluţiilor arhitecturale tradiționale 
bune pe care le avem. 

S-a realizat un ansamblu măreț la Mamaia ; într-adevăr 
un imn adus soarelui și luminii şi în primul rînd oame- 

nilor. S-a realizat acolo o adaptare la teren și o func- 
ţionalitate perfect închegate. 

Dar pentru ce trebuie să transpunem aceste soluții 
nediferențiat la Baia Mare, Cluj, Brașov sau lași? 

Acolo avem alt cadru, alte elemente de tradiție, alt 
peisaj. Toţi dorim să se realizeze o arhitectură modernă, 
dar să-i găsim într-adevăr coordonatele proprii. Să găsim 
elementele care să facă din arhitectura românească o 
arhitectură a noastră. (...) 

Noi sperăm ca învățămîntul artistic să ajungă încă din 
școală la formarea artiștilor plastici ce se pregătesc pentru 
arta monumentală, la un sistem de legătură, la o comu- 
niune mai strînsă de cunoștințe, principii și formaţie 
profesională între arhitect și artistul plastic. 

Dornici să realizăm noi creații spre miîndria acestei 
țări, noi sîntem convinși că există dorința reciprocă 
pentru îmbunătăţirea muncii noastre, pentru o colabo- 
rare mai eficientă, pentru făurirea de lucrări care să ne 
facă cinste, care să răspundă obligaţiilor morale pe care le 
avem în cultura României socialiste». 


Arh. MIRCEA STANCU 


«S-au împlinit de curînd 12 ani de la constituirea Uniunii 
arhitecților din ţara noastră, o vîrstă destul de înaintată 
pentru ca să putem vorbi azi de un organism matur, cu 
un caracter format, care să poată suscita o analiză. 

Intre timp Uniunea noastră şi-a extins activitatea și 
prin înfiinţarea filialelor regionale a devenit un organism 
cu adevărat național. 

Ca membru al uneia din aceste filiale am constatat că 
în regiuni, unde meseria noastră se manifestă larg numai 
de puţin timp, activitatea c2 o desfășurăm presupune 
particularități care mă vor face să insist asupra unora din 
observațiile referatului. 

Fără a face apel la retorică, pot spune că în provincie 
am simțit și am cultivat spiritul de familie ce se confundă 
cu Uniunea noastră. 

Absolvent, lucrînd pentru început într-unul din cele 
mai îndepărtate colțuri ale țării, m-am simţit încurajat 
atunci cînd Uniunea ne-a invitat de mai multe ori să ne 
asculte în problemele muncii noastre și să ne arate lucruri 
noi pe șantierele Capitalei. 

Am fost trimis apoi într-un schimb de experienţă în 
Cehoslovacia ; am vizitat prin excursiile de studii organi- 
zate și alte țări din jurul nostru şi am încercat noi satis- 
facţii atunci cînd am înţeles că arhitectura noastră este 
apreciată. (...) 

Prin premiile anuale, expozițiile personale, dezbaterile 
asupra problemei muncii noastre, prin toate acestea, 
Uniunea a reușit în mare măsură să ne ajute să înţelegem 
ţelurile meseriei noastre. Asupra acestor țeluri aș vrea 
însă să insist. (...) 

Cînd absolvent de liceu fiind, m-am decis pentru 
meseria de arhitect, am fost interpelat de profesorii mei 
şi sfătuit să nu mă opresc la jumătatea drumului, ci să 
mă fac inginer plin. 

Mie însumi mi-au trebuit destul de mulţi ani ca să simt 
că a fi arhitect nu este sinonim numai cu a face case 
frumoase. 

Hiîrtia albă, pe care cu tocul și echerul dăm viaţă ideilor, 
constituie în primul rînd o intervenţie directă în existența 
de zi cu zi a semenilor noştri. Noi sîntem chemaţi să 
cunoaștem nevoile acestora si să contribuim uneori la 
schimbarea modului lor de trai. 

Aşa cum a demonstrat cu toată convingerea referatul, 
în afară de linii, volume şi culoare, arhitectura mai 
înseamnă sociologie şi pedagogie, geografie și istorie, 
economie și statistică. 

Învățăm să ne ocupăm de toate acestea, dar trebuie să-i 
facem și pe cei din jur să ne-o pretindă, considerînd că vor 
întîlni la noi o competenţă care să merite încredere. 


Acesta este unul din țelurile pe care cred că Uniunea 
arhitecților nu l-a atins încă pe deplin. 

Indrăgostiți de meserie și animați de dorinţa înnoirii 
orașelor și satelor ţării, ne-am străduit să dăm viaţă hotări- 
rilor partidului şi guvernului în domeniul construcţiilor 
şi am fost apreciați de conducătorii noștri. 

Ne întrebăm însă cîți locatari ai apartamentelor de pe 
Griviţa, cîți din spectatorii noului circ care a înlocuit 
cortul de pînze, cîți din cei cărora nu li se mai împiedică 
privirea în ceafa vecinului din faţă în noile săli de cinema, 
cîți din cei care beneficiază de noul nostru litoral știu că 
o parte din satisfacțiile lor se datoresc arhitecţilor, care 
s-au gîndit la toate acestea? 

Poate numai cite o dată cînd unui locatar nu i-a 
intrat dulapul pe ușa noului apartament, acesta să-și 
fi amintit că există un arhitect pe care poate să-l 
blagoslovească. 

Cu toţii am lucrat și o să mai avem mult de lucru în 
această epocă de reînnoire. Am făcut și lucruri bune, am 
și greşit de multe ori. Aşa cum sculptorul sau scriitorul 
își așteaptă verdictul după ce opera a fost oferită judecății 
opiniei publice, la fel și arhitectul are nevoie de acest 
verdict. Poate că nu ar fi rău ca atunci cînd cititorul unui 
ziar sau al unei reviste apreciază măiestria nu știu cărui 
fotograf, care publică ultima realizare de la Mamaia, să 

poată citi alături de numele autorului fotografiei și pe 
acelea ale arhitecților care au conceput însăși obiectul 
artisticei fotografii. 

Opera de arhitectură trebuie supusă și ea comentariilor 
opiniei publice, împreună cu autorii ei. Numai așa vom 
reuși să ne identificăm întrutotul cu aspiraţiile celor 
pentru care construim. 

Aș mai sugera comitetului ce va fi ales încă o preocupare, 
cred la fel de majoră: din ce în ce mai multă grijă pentru 
dezvoltarea profesională şi lărgirea orizonturilor arhitec- 
ţilor de la planşetă. 

Ne îndrumează și ne conduc maeștrii și profesorii 
noştri, oameni luminați, care au colindat întreaga lume și 
sînt la curent cu tot ce este nou și evoluat. Din păcate 
însă, cunoștințele lor rămîn nefructificate atunci cînd 
trebuie să avizeze proiectele noastre, ale celor care am 
rămas cu un bagaj limitat, mai ales dacă lucrăm în pro- 
vincie. 

Este adevărat, sîntem sfătuiți și ni se dau sugestii, dar 
este cunoscut că urechea nu a putut nici o dată servi cauza 
meseriei noastre tot așa de bine ca și ochiul. Nu putem 
proiecta la nivelul tehnicii mondiale folosind doar sfaturi 
și reviste. 

Consecințele unor călătorii de studii de masă s-ar 
resimţi direct în proiectele noastre și ar compensa nu 


numai moral, dar și material, eforturile financiare ce s-ar 
face pentru ele. 

Poate ar trebui să adaug că, după ani de apreciere a 
arhitecturii clasice grecești și romane sau a renașterii 
franceze, fiecare dintre noi nădăjduiește să poată vedea 
« pe viu » acest abecedar al meseriei. 

Și, în sfîrșit, aş mai ura noului comitet, conferinţe gene- 
rale o dată la 4 ani, conform statutului. 

Activitatea de pînă acum îmi dă speranţe că noi, marea 
familie a arhitecţilor, vom alege un comitet care să ne 
reprezinte și de aici înainte, promoviînd din ce în ce mai 
bine toate ţelurile și idealurile noastre. (...) 

Dacă există meserii care să se identifice cu speranțele 
de bună stare ale omenirii, de progres social şi de pace, 
atunci una dintre ele este, în orice caz, arhitectura și noi, 
oamenii care o mînuim, nu putem fi decît exponenţi 
ai păcii şi progresului social ». 


Arh. IOAN ENESCU 


«... Este un lucru comun constatarea că în timp ce 
industria ne oferă admirabile produse în electronică, 
îmbrăcăminte, transport și așa mai departe, în domeniul 
construcţiilor sîntem în urmă cu o jumătate de secol. 
Șantierele noastre au un caracter semi-meșteşugăresc, 
metodele sînt încă greoaie, elaborarea industrială abia 
schițată. 

Sînt voci care nici nu cred în industrializarea construc- 
ţiilor, dar viaţa se impune irezistibil, noile tehnici cucerind 
și acest domeniu. 

Timpul de execuție și aspectul economic vor impune 
metode care să le satisfacă. 

Produsul industrial poartă în sine ideea economică, 
așa cum poartă în sine și ideea frumosului. 

Un obiect care îşi dovedeşte utilitatea evoluează, se 
perfecționează și la un moment dat devine frumos. 
Mărturie ne stau obiectele din jurul nostru care perfec- 
ţionîndu-se și-au dobiîndit un stil. 

Industrializarea construcţiilor se poate face pe două 
căi, fie prin tipizarea obiectului, o locuință, un spital, 
o poștă și în acest caz reluarea stereotipă este în detri- 
mentul valorilor de arhitectură. În această metodă, eu 
personal nu cred; dar este cea de a doua cale de a tipiza 
şi uzina piesa de construcţie și de a crea metode de montaj 
prin care clădirea să fie asamblată, aceasta cu atît mai 
mult în arhitectura industrială în care se construiesc 
mari suprafeţe, cu o repetire constructivă accentuată şi o 
strictă modulare. 

Acestea sînt mijloacele cu care vom putea rezolva 
programele industriale, abordate economic şi într-un 
timp scurt. 

Se naște însă întrebarea: avind o unitate de detaliu 
izbutim să realizăm o arhitectură valoroasă, o arhitectură 
care să emoţioneze? 

Fiindcă abia cînd construcţia este închegată, funcțiunile 
corelate, totul intrat în ordine, opera de arhitectură 
prinde viață şi-şi găseşte un limbaj. Și vorbind de acest 
limbaj, îl citez pe Paul Valery, care în « Eupalinos ou 
'Architecte » spunea despre construcţii că unele sînt 
mute, altele grăiesc și cîteva cîntă. 

Totul depinde de noi, de felul în care înțelegem pro- 
blema, de credința și talentul nostru. 

In fond, în construcţie au fost folosite întotdeauna 
module şi piese tip, metrul, piciorul, treptele, ușile, 
cărămizile, scîndurile, dar artistul le-a folosit într-un 
chip personal, după temperamentul său, după sensi- 
bilitatea sa. Puterea de combinare a elementelor 
uzinate stă în mîna arhitectului. Posibilităţile sînt ne- 
limitate. 

Mai mult ca în alte epoci, modularea poate căpăta 
astăzi o valoare creatoare. Ea devine un fond geometric, 


o asiză matematică și geometria este o garanţie a unui 
echilibru, a unei armonii. Şi dacă stăm să ne gîndim, 
aproape toate lucrările moderne remarcabile sînt tribu- 
tare piesei uzinate, a acurateței desenului și a detaliu- 
lui... (...) 

Am întrebuințat intenţionat noțiunea de arhitectură 
modernă, noţiune discreditată din ignoranță sau cu bună- 
ştiinţă. Ea a fost înlocuită cu noţiunea de arhitectură 
contemporană, ceea ce nu-i același lucru. 

Noţiunea de modern are o substanţă, un conținut de 
idei şi mai cu seamă o unitate de idei. O unitate care 
cuprinde tot ce se întîmplă în jurul nostru, felul cum 
trăim, cum vorbim, cum ne recreem, ce muzică ascultăm, 
ce piesă de teatru vedem etc. 

Este un produs al unor stări de fapt, este o concepţie 
în tot ceea ce ne privește. lar noțiunea de contemporan 
se leagă mai mult de moment. În orice caz, nu explici- 
tează la fel ceea ce noţiunea de modern dă. Dovada, multe 
din construcţiile zilelor noastre, care sînt anacronice, 
prăfuite și învechite, înainte de a fi terminate. 

Revenind la industrializarea construcţiilor, credem 
că ea este singura cale de a aborda construcția 
modernă. 

O construcţie cu mijloace semi-industriale va rămîne 
întotdeauna la jumătatea drumului, fiindcă artizanul pe 
şantier a dispărut, iar astăzi nu dispunem decit de monteur 
sau de lucrătorul necalificat. Timpul prea scurt acordat 
șantierului nu mai îngăduie artizanatul în construcţie. 
Piesa uzinată l-a înlocuit. Chiar materialele tradiţionale 
de construcţie pot fi altfel mînuite azi: piatra se taie în 
placaje, lemnul se decupează, se presează cu rășini sinte- 
tice și a devenit un alt material, mai rezistent, mai 
preţios. 

Dar au apărut noi materiale care au această mare cali- 
tate, sînt livrate în forme industriale și în consecință 
punerea lor în operă se face prin montaj. Calculul static 
a eliberat fațadele de masa lor, pereții — desprinzîndu-se 
de planurile structurii — au căpătat libertăţi totale, ei 
se fac din panouri uzinate. Structurile și-au cîștigat o 
individualitate, au devenit un factor esențial în expresia 
părții din construcție, eminamente industrializabile. 

lată dar atitea aspecte care apar din însăși viața, atitea 
aspecte care așteaptă să fie dezbătute, controversate. 
Și un loc mai potrivit pentru dezbateri nu poate fi altul 
decit Uniunea arhitecților. 

Ne așteaptă o activitate grandioasă. Să ne căutăm mijloa- 
cele de a o înfăptui ». 


Centrul civic al orașului Ploiești 


Arh. VICTOR SMIGELSCHI 


Vorbitorul a înfățișat cîteva impresii culese cu prilejul 
unei călătorii în Italia, făcînd unele comparații cu reali- 
zările arhitecturale din ţara noastră. 

El a analizat apoi unele deficiențe existente în practica 
noastră arhitecturală: 

«... O arhitectură contemporană, o plastică a arhi- 
tecturii contemporane — cu liniile ei simple, care nu 
ascund nici un defect — nu poate fi realizată cu falsuri sau 
cu surogate, cu sticlă ordinară în loc de geam șlefuit, cu 
vopsea, chiar și sintetică, acolo unde nu ţine. Citez cîteva 
exemple la întîmplare: la clădirea « Automatica » din 
Floreasca sau la aripa nouă a Institutului de arhitectură 
(despre care s-a mai vorbit aici), s-au practicat unele 
falsuri, ca să înveţe pe viitorii arhitecți cum nu trebuie 
să se construiască, în loc să-i înveţe cum să folosească în 
mod just materialele de construcție, care este prima lege 
a arhitecturii. Tot așa, la mare, s-au folosit materiale de 
construcţie care nu rezistă acolo. 

Toate acestea sînt lipsuri momentane peste care vom 
trece, fiindcă ne aflăm într-o fază de îmbunătăţire, de 
perfecționare a industriei materialelor noastre de con- 
strucție și a accesoriilor pentru construcție. Sînt între- 
prinderi noi care au intrat de curînd în producţie și care 
vor da produse la nivelul tehnic mondial. Ele ne dau spe- 
ranța că vom asista la îmbunătățirea sortimentelor de 
materiale pe care le vom avea la dispoziție, precum și a 
calității și a detaliilor de finisaj, care, împreună cu linia 
sobră, rafinată, studiată, ca și cu numeroasele obiecte 
produse de industria modernă: mobilier, vehicule, uti- 
laje mai mari sau mici, de tot felul, constituie unele din 
atributele fundamentale ale arhitecturii contemporane, 
nu numai la unicate ci și la clădirile curente. 

Închei exprimîndu-mi convingerea că un progres impe- 
tuos, ai cărui nu cei mai mici protagoniști sîntem noi 
arhitecţii, ne va permite ca într-un viitor nu prea înde- 
părtat să ridicăm, la nivelul mondial la care au ridicat și 
alte țări producția lor, şi producția noastră arhitecturală, 
însă cu două condiţii. 

Prima condiție este următoarea: ca să aplici procedee 
noi și materiale noi, ca să-ți dai seama de personalitățile 
lor constructive, funcţionale şi mai ales plastice, nu este 
suficient ca ele să fie învăţate din cărți şi din reviste... 

A doua condiţie este mai multă exigență faţă de con- 
structori ». 


R.P.R. 


Ansamblul Pieței Palatului 


Prof. arh. GRIGORE IONESCU 


«. . . Păstrarea caracterului specific al așezărilor noastre 
urbane este, fără îndoială, de cea mai mare importanță, 
iar necesitatea unor acţiuni eficiente care trebuie între- 
prinse grabnic în această direcție — necesitate cunoscută 
mai de mult dar subliniată acum în urmă — a fost trasată 
ca o sarcină de onoare, naţională, arhitecților și construc- 
torilor noștri. (...) 

S-a observat îndeobște că tendința adesea prea marcată 
a arhitecților noștri de a abuza de formule depășite, 
dispunînd clădirile în cvartaluri și microraioane după 
un geometrism rigid, ne poate conduce — și în fapt în 
multe locuri ne-a şi condus — la impasul de a nu mai 
putea deosebi un oraş de altul. 

Problemele actuale ale aspectului arhitectural și solu- 
ţiile ce trebuie găsite pentru obținerea variaţiei în condi- 
tiile — pe care nu putem decit să le acceptăm — ale tipi- 
zării şi industrializării construcţiilor, pot fi înmulțite, 
dar ele nu sînt uşor de găsit. (...) 

.. Dacă unele căi, pe care urmează să pășească cu 
multă dificultate arhitecții ca să realizeze o arhitectură 
nouă, un specific local, sînt grele, există o cale care se 
află la îndemîna arhitecţilor pentru a ţine seama de 
anumite particularități specifice orașelor: este aceea a 
păstrării, restaurării şi integrării în zonele noi construite 
a monumentelor şi ansamblurilor arhitecturale istoriceşte 
constituite, ansambluri pe care multe din orașele noastre 
le mai păstrează încă. 

Apărute și dezvoltate în condiţii relativ asemănătoare, 
în cadrul aceleiași orînduiri sociale, orașele noastre sînt 
totuși — vorbesc de orașele vechi — foarte diverse unele 
de altele ; posibilitatea unei confuzii între ele este exclusă. 

Exemplele acestea trebuie să constituie pentru arhi- 
tecți o călăuză. Oricît de multe și oricît de diferite ar fi 
mijloacele de realizare pe care le avem astăzi la înde- 
mînă, oricît de grăbiţi am fi de nevoile trecerii la soluţii 
noi de construcție și de reconstrucție a orașelor noastre, 
toate aceste nu trebuie să ne facă să uităm lecţiile de arhi- 
tectură şi de urbanism pe care ni le furnizează istoria și 
nici să le nesocotim pe acelea inspirate de frumuseţea 
peisajelor în care urmează să încadrăm clădirile noastre 
Noi, (...) 

In lumina acestor date ale istoriei, dorința, bazată pe 
necesitatea psiho-fiziologică a păstrării caracterului spe- 
cific al orașelor, se înfruntă cu cerințele stringente ale 
vieții moderne, care sînt legate de nevoi imperioase de 
circulaţie, de igienă urbană și chiar justificate de afirmarea 

Blocuri de locuinţe din cadrul ansamblului Balta Albă— București 


forțelor şi ţelurilor societății noi. A nu ţine seama de 
aceste nevoi ale vieții, înseamnă să riscăm să distrugem 
tocmai ceea ce voim să păstrăm. 

Nu trebuie să pierdem însă din vedere că orașele noastre 
nu sînt creaţii artificiale. Avem stiluri diferite, din epoci 
diferite, care stau unele lingă altele, și nu fără dreptate 
s-a afirmat că dezvoltarea orașelor noastre este compara- 
bilă cu aceea a peisajelor, în sensul că și în natură se găsesc 
la un loc o mulțime de forme diferite. Frumuseţea unei 
structuri urbane istoricește constituită constă tocmai în 
mulțimea și în varietatea elementelor care o compun, 
în amestecul acesta de forme și de stiluri care reprezintă 
viaţa însăşi, reflectată în armonia pe care generaţii întregi 
de arhitecţi au reușit să o stabilească între monumentele 
mari și cele mici, între pieţe și străzi, între construcții şi 
natură, între vechi şi nou. 

De aceea, găsindu-ne în fața unei probleme grave, 
aceea a necesității păstrării caracterului specific al ora- 
şelor noastre, nu ne putem îngădui libertatea de a dărîma 
cu uşurinţă în întregime un oras pentru a construi un 
altul în întregime nou. Un astfel de procedeu, aplicat 
fără discernămiînt şi ori unde, ar echivala cu un act de 
vandalism, îndreptat nu numai împotriva unor aspecte 
citadine care sînt încă viabile și trebuie să fie păstrate, 
dar şi împotriva culturii. 

Prin urmare, socotesc că dacă trebuie să păstrăm ora- 
șelor un caracter specific, trebuie să cruțăm în primul 
rînd monumentele și ansamblurile arhitecturale caracte- 
ristice create în trecut. 

Ceea ce nu trebuie deci să se piardă din vedere atunci 
cînd se atacă problema, atît de strigentă şi dificilă prin 
complexitatea ei, a construcției și reconstrucției orașelor, 
sînt datele permanente, datele fixe ale programului și 
socotesc că aceste date sînt monumentele istorice și 
ansamblurile arhitecturale caracteristice pe care sîntem 
obligați să le păstrăm, restaurîndu-le și punîndu-le în 
valoare. 

In lumina acestor date, oriunde există ansambluri 
arhitecturale închegate vechi, acestea trebuie să condi- 
ţioneze, în acele puncte unde se află, sistematizarea și nu 
viceversa. (...) 

De bună seamă că în numele necesității de a păstra 
monumentele istorice, nu trebuie să cerem cruţarea 
tuturor clădirilor vechi a căror stare de conservare este 
precară, datorită nu numai trecerii timpului, ci şi modului 
defectuos și mediocru în care au fost realizate. 

Punctul just de vedere este acela de a păstra și restaura 
tot ceea ce merită să fie păstrat și de a dărima tot ceea 
ce poate dezonora un ansamblu vechi valoros. Dar, 

pentru a putea stabili cu precizie științifică ceea ce trebuie 
păstrat şi ceea ce se poate dărima, este nevoie de un 
studiu atent al întregului ansamblu, făcut cu atenție și 
dragoste de la o clădire la alta... 

Păstrarea și restaurarea în conformitate cu principiile 
de restaurare a fațadelor, restructurarea planului cu 
păstrarea elementelor valoroase din interior şi introdu- 
cerea confortului modern, vor putea prilejui noilor loca- 
tari senzații plăcute, oferindu-le un interior original și 
atrăgător. (...) 

Exemplele (acolo unde ele sînt negative) de la lași, 
Mangalia, Suceava, ca să nu citez decit trei din orașele 
asupra cărora atenția arhitecţilor noștri a zăbovit mai 
mult, fără să le fi înţeles și cruțat istoria cum s-ar fi 
cuvenit — trebuie să ne dea de gîndit. 

Trăim într-o epocă de mare cotitură, aș zice decisivă, 
pentru soarta orașelor noastre aflate într-o aprigă refa- 
cere. Marginile cadrului în care altădată ne puteam cu 
Oarecare ușurință opri, cu răgazul necesar de a cugeta 
la operele trecutului și de a vedea cum le putem folosi 


Ansamblul din Piaţa Gării de Nord— București 

în continuare, s-au restrins. Cerinţele vieții noastre au 
alături de ele mijloace noi de realizare, fizionomia ora- 
selor noi se modulează după o dialectică revoluționară, cu 
elemente, tehnici şi concepţii pînă ieri necunoscute. 
Forţa de afirmare a noului este irezistibilă ; trebuie însă 
să subliniem că, așa cum cei care avem sarcina și respon- 
sabilitatea păstrării unui patrimoniu arhitectural ce ne 
stă la inimă, nu putem face abstracție de cerințele 
şi forţa cu care se afirmă noul, tot așa cei ce iubesc, cei 
care vor și sînt capabili să construiască noul, nu pot face 
abstracţie de existența monumentelor vechi de a căror 
distrugere, dacă s-ar produce, generațiile viitoare nu 
ne-ar putea ierta. » (...) 


Arh. EUGEN VERNESCU 


«... În darea de seamă prezentată azi dimineaţă s-au 
arătat o serie întreagă de sarcini care revin Uniunii 
noastre. Sînt de acord că Uniunii nu-i poate reveni 
sarcina de a fi organizator al proiectării și nici organ de 
avizare ; rolul organizației noastre este acela de a înre- 
gistra și sesiza o serie de probleme și fapte cu caracter 
social, de a le analiza în discuţii, de a-și forma punctul de 
vedere și de a lupta, cu toată autoritatea, competența 
şi pasiunea patriotică, pentru promovarea pe toate liniile 
a concluziilor care se trag cu prilejul unor plenare, cu 
prilejul unor şedinţe de analiză a unor probleme. 

Mi se pare, însă, că în privinţa aceasta, în activitatea 
noastră au existat unele lipsuri; nu este suficient să 
organizăm plenare în care să dezbatem unele probleme 
foarte interesante și importante pentru promovarea 
arhitecturii noastre, dacă acestea sînt lipsite de urmări 
practice, adică de dezbaterea lor în presă si de transmi- 
terea concluziilor, trase de Uniune, organismelor de stat 
care sînt interesate în promovarea unor idei juste. 
Dacă lucrul acesta nu se va face, mise pare că activitatea 
noastră nu poate fi valorificată decit parțial (...) 

O a doua problemă, pe care doresc să osubliniez pe 
marginea celor expuse în raport, este cea legată de 
execuţia construcțiilor... Arhitectura nu poate exista 
numai ca planșe desenate, pentru că în felul acesta nu 
se face decit primul pas, adică proiectul. Din momentul 
în care proiectul părăseşte  planseta, se ajunge la 


necesitatea urmăririi modului în care acesta se realizează 
fizic, adică se materializează. 


Problema execuției construcţiilor, cu toate implicațiile 
ei, sintetizate în cuvintul „execuţie“, are o importanță 
deosebită. Eu cred că Uniunii noastre ar trebui să-i 
revină sarcina de a se preocupa de problema execuţiei 
ca și de toate implicaţiile pe care aceasta le are în 
realizarea fizică a construcţiilor, privind materialele 
folosite, mecanizarea și industrializarea, ajungînd 
chiar și la sistemul de planificare, pentru că din 
această planificare se pot obține avantaje în realizarea 
rapidă a unui număr mai mare de apartamente. De ase- 
menea ar trebui să se preocupe chiar de sistemele de 
stimulare materială, pentru realizarea unei calități mai 
bune a execuției. 

Pe linia aceasta cred că ar trebui să trecem la anali- 
zarea condițiilor materiale pe care le are astăzi arhitec- 
tura în ceea ce privește posibilitățile de creație. Mă refer 
la următorul lucru: astăzi s-au creat posibilități foarte 
mari de studiu pe machetă, la scară redusă. În toate 
institutele de proiectări există ateliere de machete în 
care se studiază proiectele la scară redusă. S-au făcut în 
trecut — de un an, doi nu se mai fac — studii pe machete 
la scară naturală, s-au făcut, spre exemplu aparta- 
mente din materiale ușoare pe care se pot analiza 
anumite lucruri. Cred că este momentul să se creeze 
acele condiții materiale ca să se poată trece la studii 
pe construcții prototip, așa zise construcţii experi- 
mentale. Sintem criticaţi, de exemplu, că nu introducem 
materiale noi, din cele care se fabrică în mod curent 
și la noi în țară. Desigur, unele din acestea au defi- 
ciențe deocamdată, nu sînt puse perfect la punct; de 
pildă, materialele sintetice, materialele plastice, par- 
doseli, izolaţii din polistiren, materiale din lemn 
industrializat, materiale ceramice. 

Într-adevăr, există o reținere în ceea ce privește intro- 
ducerea acestor materiale. De ce? Pentru că pe deo 
parte exsită încă o insuficientă coordonare a aspectelor 
economice legate de introducerea lor. (După părerea 
mea, numai în mod aparent acestea sînt mai scumpe 
decit materialele întrebuințate pînă acum). lar, pe de 
altă parte, reținerea există și din necunoaşterea acestor 
materiale... Materialul respectiv trebuie asimilat în 
construcțiile pe care le realizăm sub forma de proto- 
tipuri, trebuie supus la probe în exploatarea normală. 
Nu să facem încercări pe unul sau doi metri pătrați, 
încercări în care nu se ține seama de toți factorii 
colaterali. Mie mi se pare că, cu ajutorul Uniunii 
noastre, vom putea să atragem atenţia asupra necesi- 
tății de a se acorda proiectanţilor — care manevrează 
astăzi sume enorme prin realizarea proiectelor lor — 
încredere și sumele necesare pentru realizarea unor 
lucrări-prototip, în care aceștia să poată conduce 
lucrările de la început pînă la sfîrşit, de la proiect 
și pînă la darea în exploatare, avînd astfel continuitate 
într-o anumită idee. În întreaga lume este cunoscut că 
se acordă sume foarte mari pentru realizarea de proto- 
tipuri în diferite domenii, nu numai în construcții. La 
noi în ţară se acordă de asemenea o atenţie foarte mare 
studierii unor probleme care în momentul de față nu sînt 
încă asimilate. De aceea cred că în activitatea Uniunii 
noastre poate figura și un asemenea obiectiv, anume 
crearea de condiţii pentru ca proiectantul să ajungă la 
verificarea unor părţi de proiect în construcţii prototip. » 


Arh. ION BERINDEI 


« Tovarăși, noi nu ne-am preocupat suficient de 
aspectul orașului, în sensul aspectului în faza interme- 
diară, din momentul actual pînă cînd va fi clădit 
integral sau cel puţin trei sferturi după cum este 
prevăzut în planurile de sistematizare. 


Orașul nostru are astăzi un aspect civilizat, ordonat, 
pe anumite artere principale. Ceea ce pentru unii vizita- 
tori care au venit la noi a oferit un exemplu de ordine, 
disciplină și chiar de artă. 

Totuşi sînt anumite colțuri din oraş care, dacă ar fi 
studiate de unul sau de un grup de arhitecți, ar putea fi 
îmbunătăţite. Sînt unele clădiri care îmbătrînind se înfru- 
museţează prin patină. Sînt altele care îmbătrinind se 
urițesc grație neglijențelor din timpul construcţiei 

Deci o preocupare pe care trebuie să o avem de acum 
înainte este ca clădirile noi să servească și de suport 
pentru ridicarea etajelor şi egalizarea unor niveluri, cel 
puţin pe arterele principale. 

A doua problemă de armonizare este gîndirea bună dea 
acoperi calcane care încă desfigurează anumite artere pe 
care le considerăm aproape terminate... 

Toate acestea dacă ar fi aranjate, completate, ar da o 
înfăţişare mai terminată unor artere care de la început 
trebuie să aibă un aspect civilizat. 

Continuarea arterei principale nord-sud constituie 
iarăși o problemă importantă, pentru că toate arterele 
bucureștene se opresc în anumite puncte. Artera nord-sud 
face direct legătura de la Ploieşti, trecînd prin București, 
pînă la Giurgiu. Trebuie ca bucățica de la Piaţa Națiunii 
încolo să fie terminată în prima etapă, pentru a se degaja 
orașul, pentru a se limpezi strada Serban Vodă și a 
continua această arteră cu toată puterea ei de 
circualție. (...) 

O a doua problemă: chemarea arhitecților autori la 
modificările ce se fac clădirilor existente. (...) 

Cred că ar fi bine ca arhitecţii, autori ai unor clădiri 
importante sau, să zicem, valoroase, să fie chemaţi să 
contribuie sau să sfătuiască — în cazul că sînt mai bătrîni — 
completarea acestor clădiri, pentru a nu se ajunge 
la clădiri pocite. 

Ce ar zice un sculptor, dacă un alt sculptor ar veni și 
i-ar modifica statuia? Ce ar spune un pictor, dacă un alt 
pictor ar veni și ar schimba culorile de pe tabloul pri- 
mului? 

Arhitecţii au concepţia lor și dacă opera respectivă se 
modifică, atunci ea trebuie să se modifice ținînd seama de 
gindirea iniţială a arhitectului, în caz că mai trăiește, 
bineînţeles. 

O a treia problemă este păstrarea clădirilor noi așa 
cum au fost concepute, cu aspectul gîndit de arhitecți. 
Ca un exemplu, ne referim la o serie de clădiri cu logii, 
care au un oarecare ritm ; acum însă unele logii sînt astu- 
pate, altele sînt închise cu geamlicuri. 

Ar trebui ca nu ştiu cine, poate o comisie, să vegheze 
la aceste schimbări, pentru că este inadmisibil ca pe un 
bulevard principal să existe o clădire gîndită cu logii, 
din care unele să fie astăzi deschise, altele 4 închise 
și alte 3 cu zăbrele. Consider aceasta ca o sarcină 
de viitor. 

O a patra sarcină este aceea a zugrăvelilor. Zugravii 
au devenit un fel de arhitecți. Nu sînt rare cazurile cînd 
o clădire concepută monocrom — adică într-o singură 
culoare — este modificată. Zugravul o zugrăvește în bej, 
îi pune un chenar gri, vopsitoria o face în verde ș.a.m.d. 
In felul acesta, clădirea gîndită monocrom de arhitecți, 
în ansamblu, ajunge un fel de sorcovă. (...) 

Giîndesc că foarte multe cartiere ar putea fi terminate 
din punct de vedere edilitar, pentru ca în momentul 
cînd clădirile sînt gata, să existe cel puţin o circulație vala- 
bilă împrejur. Se spune că aceste lucrări edilitare se strică 
în timpul construcției, Este adevărat. Totuși, îmi amin- 
tesc că pe vremuri cînd se făcea o parcelare, proprie- 
tarul nu avea voie să vindă nici o parcelă, pînă cînd întregul 
teren care se parcela nu era pavat, lucrările edilitare nu 
erau terminate. Abia pe urmă se vindeau parcelele. 
Cred că arfi bine ca măsura aceasta să fie aplicată și 
acum. (...) 

Cred că nu ar fi rău să se organizeze o conferință a 
Uniunii arhitecţilor cu pictorii privind refacerea monu- 
mentelor istorice. (...) 


Sala Palatului R.P.R. — Vedere 


O expoziţie a realizărilor tineretului, cu fotografii 
pe categorii de clădiri, cu numele autorilor, cred, de 
asemenea, că este necesară. (...) 

Fiecare sculptor, fiecare pictor își semnează operele 
create. Fiecare mic tablou este semnat, fiecare sculptură 
este semnată. Ei bine ! O operă de arhitectură, care cere 
gindire, care cere chibzuială, nu este semnată de arhi- 
tectul respectiv. 

Nu este vorba să-i aducă clientelă. Nici nu poate fi 
vorba de clientelă sau de ciștiguri. Este vorba de satis- 
facția personală a tînărului care și-a pus amprenta pe 
acea clădire şi care ar vrea să aibă mulțumirea ca marele 
public, poporul, să știe cine este autorul acelei clădiri, 
să spună: «asta este făcută de cutare, asta e făcută de 
de cutare, aceasta a fost gîndită bine, aceasta a fost 
gîndită prost ». 

Nu știu dacă este un lucru irealizabil, dar cred că este 
interesant de încercat. (...) 

Am observat recent un lucru care mi-a încălzit sufletul: 
tovarășul Nicolae Ceaușescu, prim-secretar al C.C. al 
P.M.R., luînd cuvîntul la întîlnirea cu oamenii de cultură 
și artă la 20 mai a.c., a menţionat și pe arhitecţi cînd a 
arătat contribuţia adusă de oamenii de cultură pentru 
realizarea tuturor victoriilor obţinute. A văzut just și 
pentru aceasta cred că trebuie să-i fim recunoscători. (...) 

Socotesc că ideile exprimate și remarca făcută 
asupra noastră de către tovarășul prim-secretar 
reprezintă un imbold pentru tineret, pentru progresul 
neîncetat al activității arhitecturale, și ne dovedește că 
munca noastră aduce roade ; noi ne angajăm a nu precu- 
peți eforturile pentru a făuri și în viitor opere valoroase. 
Vom contribui cu tot sufletul la făurirea României socia- 
liste sub conducerea Partidului Muncitoresc Român». 


Arh. ALEXANDRU IOTZU 


«Doresc să prezint citeva aspecte în legătură cu una 
din acuzaţiile majore ce se aduc lucrărilor noastre din 
ultima decadă — monotonia — care ar rezulta din apli- 
carea stereotipă a acelorași rețete în ansamblurile noastre 
urbanistice, a repetării acelorași tipuri de clădiri de 
locuit și social-culturale (mă refer în special la școli și case 

de cultură), a acelorași rezolvări de detaliu, în fine, la o 
extremă sărăcie de forme şi expresii plastice, lipsite de 
specificul culturii și înclinărilor artistice ale poporului 
nostru. 

Fără să fiu apologetul arhitecturii de vinacet, mi-aş 
permite totuși să atrag atenţia din nou că realizările noas- 
tre arhitecturale au reușit totuși, datorită efortului 
depus de toţi colegii nostri, să capete o amprentă proprie, 
cu toate condiţiile uneori dificile în care ele au fost 
realizate. 

Printre aceste condiţii aș putea cita: repetarea la infinit 
a aceluiași program (apartamentul cu 2 camere), avizele 
multiple, care uneori aduc la același numitor orice încer- 
cări noi și deosebite; timpul de proiectare extrem de 
scurt (s-a ajuns la 4 ore de apartament); mijloacele încă 
nestăpînite de mecanizare si industrializare a construc- 
ţiilor ; calitatea slabă a execuției, datorită lipsei de mate- 
riale și de mînă de lucru calificată ; intervenţiile uneori 
nefericite ale beneficiarului sau ale organelor locale în 
rezolvări de detaliu, cu prilejul execuţiei pe șantier. 

Doresc totodată să atrag atenţia că fără a avea aceste 
conditii dificile, în aceeași perioadă, multe din realizările 
artiștilor noştri plastici sînt mai stereotipe decit clădirile 
noastre de locuit. 

Dacă lucrările arhitecţilor noștri, cu toată aparența 
de monotonie, au totusi un caracter propriu, specific, 
atit felului nostru de trai de azi, cît și culturii și spiri- 
tului nostru național, aceasta se datorește în mare parte 
şi faptului că totalitatea arhitecților români sînt produsul 
unei şcoli autohtone şi este cazul aici să mulțumim dască- 
lilor noștri care au depus în ultimii 50 de ani un continuu 
efort spre a ne insufla dragoste pentru profesiunea 
noastră și a ne îndruma pașii spre crearea unei arhitecturi 
proprii poporului nostru. 

Trebuie să mărturisesc că aprecierile laudative pe care 
am avut ocazia să le aud, mai ales din afară, cu prilejul 
consfătuirilor internaţionale de arhitectură, inițial m-au 
surprins pentru că noi, arhitecţii romîni, nu considerăm 
că am reușit să realizăm ansamblurile noastre urbane, 
unicatele social-culturale sau complexele industriale, la 
nivelul pe care l-am dori și l-am putea atinge. 


Sala Palatului R.P.R. — Vedere interioară 


Aşa cum s-a menţionat în raportul prezentat la Confe- 
rinţă, este adevărat că nu s-au rezolvat totdeauna la un 
nivel corespunzător marile ansambluri urbane, cum ar 
fi de pildă reţeaua de circulaţie, neluîndu-se în conside- 
rare dezvoltarea rapidă a circulaţiei vehiculelor, spaţiile 
verzi şi anexele gospodărești, densitatea deseori foarte 
redusă a locuințelor. 

De asemenea, expresia plastică sau detaliile multora 
dintre unicatele noastre nu sînt suficient de adincite, 
iar la unele ansambluri industriale, arhitecţii încă nu au 
reușit să aducă aportul necesar pentru a le da acea justă 
rezolvare funcţională, rezolvare care să le permită să 
capete și o expresie plastică satisfăcătoare. 

Mi-aş permite numai să citez cîteva din posibilitățile 
de remediere, bine cunoscute de fapt de noi toți, și 
care cel puțin în parte puse în practică vor da sigur 
roade în viitor. 

În primu! rînd, consider că este necesară o dezbatere 
făcută cu mai mult curaj şi cu o mai mare frecvență a 
problemelor teoretice și ideologice. Să încercăm să preci- 
zăm atitudinea noastră; căutările să nu mai fie întîmplă- 
toare, ci fundamentate pe principii bine stabilite și cunos- 
cute de toată masa arhitecţilor. 

O activare a schimbului de experiență dintre diver- 
sele colective care lucrează în ţară va fi de asemenea bine 
venită și va face ca Uniunea să-și aducă aportul ei hotă- 
rîtor. 

Va trebui să intervenim spre a elimina sau a anihila 
în parte şi celelalte cauze obiective care au dus la mono- 
tonie; mă refer în special la program. O mai mare varie- 
tate este absolut necesară. La ansamblurile urbane, spori- 
rea numărului apartamentelor cu cite trei şi patru camere 
va aduce un aport hotărîtor. Materialele de construcții 
vor trebui să fie și ele variate și la preţuri accesibile. Este 
zadarnic să avem materiale noi, care însă nu pot fi folosite 
fiind prea scumpe. Tipizarea să fie efectuată numai în 
domeniul elementelor și nu al unicatelor, spre a evita 
repetarea la nesfirşit a acelorași clădiri. 

În sfîrşit, să se sporească numărul orelor necesare pentru 
proiectare. De asemenea, eu consider că trebuie să fie 
revăzute și normele, care în întrecere cu indicii de produc- 


tivitate sînt anual reduse. Aceasta ar putea face ca butada 
unui coleg «să ne apucăm de altă meserie și să proiectăm 
în timpul liber », să devină o realitate. 

Sînt convins că prin efortul creator colectiv, pe care-l 
vom depune, atit la realizarea ansamblurilor urbane, cît 
şi a unicatelor, arhitectura noastră va reuși să corespundă 
necesităților de trai și aspirațiilor noastre de viitor, 
astfel încît să ne putem mîndri cu operele noastre de 
azi, aşa cum ne fălim cu acelea ale străbunilor noștri». 


Arh. NICOLAE SCULLY 


«.. . Personal vreau să abordez problema arhitecturii 
specifice nouă românilor. Eu cred că noi am importat o 
dată, nu de mult, o arhitectură care nu ni se potrivea 
şi mi-e teamă că există primejdia să cădem din nou în 
greşeala aceasta și să importăm nişte produse cosmopo- 
lite. Cred că în etapa actuală este mai important pentru 
noi să găsim o personalitate colectivă, națională, româ- 
nească, pentru arhitectura noastră, decit să căutăm 
o personalitate individuală, care va veni probabil mai 
tîrziu, dar în cadrul acestei arhitecturi a noastre, 
a tuturor. 

În acest sens, cred că trebuie să căutăm în opera prede- 
cesorilor noștri nu esența, ci chintesenţa, adică tot ce 
este comun și permanent, acel nu știu ce, acel ceva care 
dă un aer de familie. (...) 

Tradiţia noastră arhitectonică nu este prea lungă și 
nu are atitea elemente din care să putem extrage acea 
chintesenţă de care vorbeam. 

În al doilea rînd, cînd avem această tradiție, ne trebuie 
o doză foarte mare de discernămînt, ca să scoatem din 
ea ceea ce trebuie și să nu scoatem ceea ce nu trebuie. 

In arhitectură sînt elemente care condiționează ; unele 
sînt permanente : elemente geografice, climatice; iar altele 
sînt trecătoare : felul de viață, concepția ș.a.m.d. Singurul 
lucru, pe care îl ştiu sigur, este că trebuie să căutăm acele 
elemente care sînt permanente şi nu pe acelea care sînt 
trecătoare. (...)». 


Arh. AUREL POP 


«... Aportul nostru în construirea socialismului, 
aportul nostru în asigurarea unui nivel corespunzător 
de trai omului nou, constructor al unei vieţi noi, este 
unanim apreciat atit în ţară cît şi peste hotare. 

Un volum tot mai ridicat din bugetul statului este 
alocat sectorului de construcții. Acesta prinde viață, 
se materializează trecînd prin filtrul muncii noastre de 
creaţie. Calitatea materializării acestor investiţii este 
în mod firesc în funcţie de calitatea creaţiei, de modul 
cum ştiam să ne facem meseria, să ne urmărim, să ne 
punem în realitate proiectele. 

Aici ar fi ceva de spus: 

Uneori, și din păcate adeseori, se minimalizează munca 
de creație, fiind înlocuită cu necesităţi locale presante 
de a vedea investiţia realizată, de a nu se pierde fondurile, 
dindu-se astfel termene exagerat de scurte, termene în 
care nu numai că proiectanţilor nu le rămîne timp de 
documentare, dar nu-l au nici pe cel necesar transpunerii 
pe calc a primei idei. Încadrarea într-un astfel de termen 
scurt și într-o valoare strict limitată, de cele mai multe 
ori cu totul insuficientă realizării temei propuse, duce 
la o calitate scăzută a muncii noastre de creație, la imposi- 
bilitatea de a ne achita în mod corespunzător de sarcina 
de răspundere, de încrederea pe care conducerea de 
partid și de stat ne-o acordă. 

Să depăşim faza de proiectare, să trecem pe șantier. 


„ci a = 


Constructorul este instrumentul, colaboratoru 
transpune la scară reală, dă utilitate gîndirii ne 
Proiectul nostru primește calitate sau defect în i 
de cum întelege să-și facă datoria constructorul 
nu mai depindem întru totul de noi, ba dimp 
uneori refacem total proiectul în funcție de acesta. 
știinciozitatea constructorului, strădaniile depuse 
și poate modul cum știm să colaborăm cu el asig 
bună parte cheia succesului. Ori, tocmai în ex 
avem foarte mult de pătimit. C.T.C.-urile, cum e 
firesc, fiind organe plătite de întreprinderile con 
toare, nu-și fac datoria, diriginții de şantier nu sînt 
exigenți, mînă de muncă corespunzătoare califica 
au totdeauna, un serviciu bun de aprovizionare lipse 
iată tragedia întregă. 

: Finisajele trecute în proiect nu le are, nu le-a 
timplăria n-o poate face dublă, o vrea cuplată, parc 
nu este cel pe care l-ai prevăzut, pentru că i s-a ter 
repartiția și alte cîteva din acestea. Și iată, materiali 
este alta decit a fost gîndirea. De ce ne-am stri 
de ce am depus eforturi? Nu sînt pesimist, dar am in 
puțin în această nuanță întunecată, influenţat fiind 
de studiul recent ce am avut de făcut în realizarea i 
tiţiilor din orașul Galaţi, cînd, mergînd pe şanti 
documentare, am umplut un caiet întreg cu exei 

Scriitorii își exprimă ideile, folosind un limbaj 
o imagine plastic prezentată, o metaforă bine g 
Noi ne compunem gîndirea din volume, volu 
din materiale. Și aici este ceva de făcut. 
puține materiale de finisaj la îndemîna arhitec 
Se „depun strădanii, se organizează expoziţii, 
trimit proiectanţilor prospecte. Dar industria nu proc 
constructorul nu găseşte materialele noi puse în c 
mentație. Materialele noi trebuie bine analizate în: 
de a fi omologate. De exemplu, vinacetul și praful hidre 

Ne sînt necesare mai multe materiale de finisz 
aspect plăcut, cu durabilitate mare. Aţi văzut cart 
Țiglina |, dat în folosință de cca. 2 ani? Toate construe 
sînt îmbătrînite prematur. 

De o mare însemnătate în educarea gustului pe 
frumos al maselor largi sînt lucrările decorative 
completează şi întregesc construcţiile. Multe aspecte 
acestei activități, precum și sublinierea import: 
ei, le-a arătat tovarășul Brăduț Covaliu ieri. Aş vre 
adaug că este deosebit de preţios pentru noi ca și m 
artistului plastic cu care colaborăm să fie de bună cali 
şi aceasta poate fi ajutată printr-o exigență spori 
comisiilor de avizare la care trebuie să dăm tot concu 
şi uneori să creăm chiar discuţii publice. 

Exemplul polemicii generate de proiectul pei 
statuia lui Eminescu, executat de sculptorul Baras 
este un exemplu bun şi ar trebui urmat; urmat ș 
privinţa decorațiilor care vor completa lucrările noa 
şi poate și în privinţa lucrărilor proiectate de noi. 

Motivez acest lucru întrucît, personal, nu am pi 
aprecia în întregime ce s-a lucrat pînă acum la Ga 

Socotesc ca deosebită lucrarea maestrului 
Constantinescu la fîntîna din grădina publică, moza 
maestrului Jules Perahim de la cinematograful din Ţig 
— care putea totuși fi puțin mai contrastant, va fi frui 
obeliscul « Progresul » realizat de maestrul Petre Ba 
dar nu mă conving mozaicurile inspirate de tehi 
zgrafitto, realizate pe fațadele blocurilor A din ace 
cartier și mai ales mă îndoiesc de eficiența plastic 
unor decoraţii pe blocuri de locuit înşirate unul di 
altul, una după alta, de-a lungul unui bulevard. 
„Revenind la munca noastră de creație, mărturis 
că, pentru cei din Galați cel puțin, o mare greutate 
întîmpinăm din lipsă de cadre. Știu că Uniunea arhitecţi 
nu ne poate da un ajutor efectiv, dar încadrînd acea 
problemă în seria condiţiilor absolut necesare unei de: 
șurări normale a profesiei, ne va sprijini poate, insist! 

alături de noi la organele ce ne-ar putea ajuta. 

Avem la Galaţi foarte puțini arhitecţi, nici unul cu 
de rutină. Sîntem cu toții tineri și nu găsim întotdeaL 
mijloacele de îndrumare pe linie profesională. 


din dragostea pentru popor, din pasiunea pentru meşte- 
şugul şi arta noastră profesională, chemată să creeze 
bunuri materiale și valori estetice necesare întregii 
societăţi — constituie pirghia principală în îndeplinirea 
cu succes a sarcinilor ce ne revin. 

Creşterea conștiinței și a răspunderii personale şi 
colective, a disciplinei și perseverenței în urmărirea și 
îndeplinirea sarcinilor trasate, sînt factori importanți 
în formarea arhitectului de tip nou, om de știință, de 
cultură și artă, cetățean conștient și demn. 

Pentru a putea răspunde în mod corespunzător încre- 
derii pe care partidul şi poporul ne-au acordat-o, prin 
uriașele fonduri ale investițiilor în construcții ce se fac 
pe întreg teritoriul ţării, bazîndu-ne pe capacitatea noastră 
tehnică și științifică, pe inventivitatea noastră creatoare 
în rezolvarea optimă a funcţiilor multiple și complexe, 
pe măiestria noastră artistică, pe grija noastră pentru 
soluţii economice, noi, arhitecţii, trebuie să ne punem, 
atît personal cît și colectiv, prin organizația noastră 
de masă, Uniunea arhitecţilor, o serie de obiective a 
căror atingere ne va ajuta să corespundem mărețelor 
sarcini pe care le avem. 

Cunoașterea temeinică a proceselor de viață şi de 
muncă ce se desfășoară în cadrul arhitectural-urbanistic, 
pe care trebuie să-l construim, este o condiţie de bază 
a reușitei unei proiectări. Această cunoaştere multiplă 
şi complexă, arhitectul trebuie să şi-o însușească printr-o 
serioasă documentare științifică la nivel mondial, prin 
contact direct şi analize făcute împreună cu specialiştii 
și tehnologii din diferitele ramuri de activitate, prin 
contact direct şi consultări cu cei care vor munci, vor 
locui, îşi vor îngriji sănătatea, vor studia sau se vor 
odihni în construcţiile pe care sîntem chemați să le 
proiectăm. 

Fiecare temă de sistematizare sau de arhitectură 
ridică, pe lingă probleme comune unor categorii întregi 
de proiecte, şi o serie importantă de probleme specifice 
tehnico-edilitare, structurale, de instalații, de amplasa- 
ment, de circulație, de ambianţă, de expresie etc. 

Arhitectul trebuie să studieze multilateral toate proble- 
mele, să pătrundă cu competență ştiinţifică şi tehnică 
în esenţa lor, pentru a putea rezolva în proiectul ce-l 
elaborează cerinţele, de multe ori contradictorii, ale 
diferitelor specialități și pentru a crea un tot armonios 
funcţional, structural, tehnic, economic și estetic. 


Fiecare temă poate avea diferite soluții valabile din 
punct de vedere funcțional, structural, estetic și chiar 
economic. Arhitectul trebuie însă să studieze și să propună 
pe cele care folosesc metodele și mijloacele cele mai 
potrivite cu perioada economică în care se realizează, 
cu cerinţele obiective ale amplasamentului, analizate în 
interdependenţă cu ansamblul şi orașul, cu rolul şi impor- 
tanța specifică a construcției respective, cu influența 
factorului « timp ». 

Programele pe care societatea noastră le pune în faţa 
arhitecţilor pentru a fi rezolvate sînt, față de cele ale 
epocilor trecute, din punctul de vedere cantitativ și 
calitativ şi al complexității funcționale și tehnice, de 
necomparat. De aceea, arhitecții noştri nu se mai pot 
baza numai pe cunoștințele acumulate în școală și în 
decursul unei experiențe proprii, mai mult sau mai 
puţin vaste. Se impune să avem o preocupare perma- 
nentă pentru ridicarea continuă a nivelului nostru profe- 
sional, cunoscînd temeinic și însuşindu-ne critic și creator 
tot ceea ce pe plan mondial apare nou și avansat în domeniul 
vast al urbanismului şi arhitecturii, al tehnicii noi 
şi al noilor materiale, al structurilor moderne şi efici- 
ente, al industrializării construcţiilor, al problemelor 
şi soluțiilor economice specifice. 


Studiind de pe poziții marxiste problemele teoretice 
ce se dezbat pe plan mondial, vom putea face să progre- 
seze generalizarea propriei experiențe din țara noastră 
şi din celelalte ţări socialiste, aducînd o contribuţie origi- 
nală și necesară dezvoltării teoriei arhitecturii în condi- 
țiile create de socialism. 


Pentru aceasta, ridicarea nivelului ideologic și politic 
al arhitecților este cheia de boltă. Arhitectul, înarmat 
cu cunoaşterea profundă a legilor de dezvoltare a socie- 
tăţii, aplicînd creator marxism-leninismul în activitatea 
sa profesională, teoretică și practică, va putea înțelege 
esenţa fenomenului social, arhitectura și urbanismul 
şi va fi în măsură să-și dezvolte măiestria sa profesională 
de pe poziţii ştiinţifice şi artistice conştiente. 

Măiestria în arhitectură nu poate fi atinsă decît prin 
cunoașterea şi inventivitatea armonioasă, dezvoltate 
și unitar aplicate în toate aspectele — tehnico-știin- 
ţifice, economice, sociale și estetice — ale fenome- 
nului. 

Una din sarcinile importante pe care le avem, care 
ne-a fost pusă în mod clar de conducerea partidului și 
care este urmărită cu interes de masa largă a poporului, 
este realizarea unei arhitecturi specifice ţării şi poporului 
nostru, specifice regiunilor și localităților, cu caractere 
diferite, variate, vioaie și legate de om și de natură. 
Trebuie să recunoaștem că poporul nostru are o bogată 
tradiţie în arhitectură, populară și cultă, cu o puternică 
amprentă originală, cu forme și proporții geometrice 
desăvîrşite, cu logică și simplitate constructivă, cu un 
deosebit bun simţ și înţelegere funcţională. Exemplele 
acestei arhitecturi româneşti stau mărturie a forței 
creatoare, a talentului, a simțului de măsură și de formă 
al poporului nostru. 


Acest tezaur al tradiției arhitecturale ne încîntă și 
astăzi pe noi şi pe străinii care au ocazia să le descopere. 
Este o datorie a colectivităţii noastre profesionale, o 
datorie patriotică și o problemă de demnitate să reuşim 
să dăm arhitecturii contemporane a epocii socialis- 
mului în ţara noastră, caracterul ei propriu, actual, care 
să reflecte trăsăturile noastre specifice ca țară și ca popor, 
care să reflecte esența orînduirii noi a umanismului 
socialist. 


Referatul arată că nu prin copierea valorilor trecutului, 
dar nici prin ignorarea lor, se va putea ajunge la arhitec- 
tura specifică a zilelor noastre. Și sînt de acord. Dar 
vreau să mai adaug că nici prin copierea arhitecturii 
braziliene, japoneze sau americane nu se va putea crea 
arhitectura contemporană, specifică ţării și poporului 
nostru. 


Eu cred că cunoașterea profundă a valorilor tradiţiei, 
deslușirea esenței specificului ei, a modului de gîndire 
creatoare a meșterilor care au făurit-o, sînt căi care vor 
conduce pe arhitectul creator al zilelor noastre — împre- 
ună cu înţelegerea contemporană a fenomenului de trans- 
formare socialistă a ţării, a elementelor esenţiale ale 
noului ce se dezvoltă în ţara noastră — la sursa adevă- 
rată a creaţiei, la sinteza înţelegerii gîndirii valoroase 
tradiţionale, pe o nouă treaptă, superioară, a gîndirii 
creatoare contemporane, specifice ţării și poporului 
nostru. 


La întîlnirea conducerii de partid cu oamenii de cultură 
şi artă, la care împreună cu o serie de colegi am avut 
cinstea să particip, printre multe altele, am reținut 
şi următorul lucru pe care l-a spus tovarășul Nicolae 
Ceauşescu în această problemă: « Trebuie să mergem 
la izvor și nu la ulcior ». 


Şi lucrul acesta se traduce limpede: trebuie să mergem 
la izvoarele creaţiei și nu la pastişarea unor pastișe, fie 
că sînt ele ale tradiţiei noastre, fie că sînt ale arhitecturii 
contemporane japoneze sau braziliene. La izvorul creației 
trebuie mers. Tot ce a creat poporul nostru în trecut 
şi în special în epoca socialismului, ne îndreptățește să 
fim mîndri şi să avem încredere în forțele noastre crea- 
toare, în gîndirea proprie, bineînțeles studiind critic şi 
însușindu-ne tot ce a dat valoros cultura şi arta mondială, 
tot ce dă valoros contemporaneitatea pe plan mondial 
din punct de vedere ştiinţific, tehnic și artistic. 


Eu am convingerea fermă că geniul creator al poporului 
nostru va da, prin munca entuziastă a arhitecților noștri, 
arhitectura valoroasă și specifică a epocii socialiste în 
ţara noastră ». 


Arh. NICOLAE SPĂTARU 


Vorbitorul a subliniat noile realizări obţinute de țara 
noastră în domeniul industriei de celuloză și hîrtie, anali- 
zînd apoi rezultatele muncii depuse de proiectanţii din 
Institutul de studii, experimentări și proiectare pentru 
industria celulozei, hirtiei, fibrelor artificiale și valori- 
ficarea stufului (I.P.C.F.S.). 

El a atacat problemele ridicate de amplasarea indus- 
triilor, relațiile industrie-locuinţe, sistematizarea zonelor 
etc. 

« Institutului nostru și în același timp și colectivului 
de arhitecți le-au revenit sarcini importante pe linia 
proiectării și a urmăririi execuţiei unor obiective com- 
plexe, care reclamau un volum mare de clădiri, construcții 
și instalații asezate într-un anumit sistem. 

Pentru acesta s-a impus ca, de la începutul fiecărui 
studiu, să existe o preocupare deosebită pentru ampla- 
sament, încadrarea în zona industrială, organizarea teri- 
toriului, apropierea de materia primă, apropierea de 
sursele de captare de apă — ca un specific al industriei 
noastre, mare consumatoare de apă — pentru relațiile 
cu orașul etc. (...) 

Amplasarea marilor noastre unități industriale a ridicat 
problema studierii și rezolvării influențelor pe care le 
pot avea nocivitățile produse de industria chimică asupra 
oraşelor şi asupra zonelor de locuințe, din împrejurimi. 
S-a ajuns astfel — prin alegerea amplasamentului — la 
folosirea unor factori naturali ai reliefului zonei: combi- 
natul de la Suceava așezat în depresiune față de oraș; 
la Călărași și la Brăila s-au folosit unele masive naturale 
de verdeață de pe malul opus al Dunării. 

Pentru complexul industrial de la Brăila, s-a întocmit 
un studiu de specialitate în vederea determinării zonelor 
de influenţă nefastă ale nocivităţilor emise de industrie, 
studiu care a arătat necesitatea introducerii unor insta- 
laţii speciale de neutralizare și micșorare a nocivităților 
precum și necesitatea analizării mai atente a zonelor 
și spaţiilor verzi. (...) 

Se poate spune că lărgirea acțiunii de sistematizare a 
zonelor de către arhitecți, împreună cu alți specialiști și 
economiști, experienţa ce am ciştigat-o în acest domeniu 
pînă în prezent, ca urmare a ritmului din ce în ce mai 
rapid de industrializare a ţării, duc la realizarea unor 
importante economii în investițiile industriale și orășe- 
nești, în cheltuielile de exploatare, contribuind astfel 
la creșterea eficienței economice a investiţiilor, pe 
ansamblu și în relațiile cu zona de locuit şi orașul. (...)». 


Arh. MIHAIL CAFFE 


«... M-am gîndit să subliniez unele aspecte care ar 
trebui poate clarificate în discuţiile noastre, aici în cadrul 
Conferinţei, cît și în discuţiile de creație pe care le 
purtăm și pe care ar trebui să le purtăm cît mai des. 
Problemele care ne frămîntă astăzi și care au format 
greutăţile cele mai mari, subliniate atit în raport, cît ṣi 
în discuţiile de creație care au avut loc pînă acum, 
trebuie să le elucidăm sau să încercăm să le elucidăm, 
ele constituind unele din sarcinile noastre și unele din 
aspectele noastre de profil profesional. 


Mi se pare că ar trebui să se spună și să se lămurească, 
în primul rînd, faptul că arhitectura este o latură a produc- 
ţiei materiale și direct dependentă de organizarea econo- 
miei naţionale, de legile dezvoltării planice proporționale 
şi de alte legi ale economiei socialiste, şi că acest fapt 
determină și creează baza obiectivă materială pentru înţe- 
legerea fenomenului de arhitectură pe baze realiste și 
nu pe baze subiective. 

Arhitectura este legată de organizarea economică 
şi de baza materială; producția infiuențează și determină 


în mod direct, atit elaborarea temelor funcţional-construc- 
tive, cît și realizarea obiectelor construite. 

Dar între aceste două etape — de elaborare a temei 
şi de realizare materială a obiectului — se află un segment 
al întregii opere, care este concepţia de arhitectură. 

Procesul creaţiei arhitecturale apare, prin urmare, 
într-un flux continuu, care își are originea în producția 
materială și finalizarea tot în producția materială. 

De aici apar metodele și caracterele specifice ale creaţiei 
arhitecturale, iar la rîndul lor, în aceste metode apar 
şi contradicții, care, după mine, ar trebui să fie conside- 
rate ca motorul dezvoltării creației arhitecturale şi anume, 
contradicţiile dintre latura obiectiv-știinţifică ce decurge 
din cerinţele, din ancorarea în realitățile materiale, şi 
latura subiectiv-artistică ce decurge din faptul că arhitectul 
este un individ cu personalitatea, cu gîndirea lui proprie. 

De modul în care fiecare arhitect rezolvă aceste contra- 
dicţii, mi se pare că depinde, de fapt, stilul unui autor, 
al unei școli și este foarte greu să stabilim, este foarte 
greu să putem spune că este just să tratăm cu sensibili- 
tate artistică o rezolvare științifică, tehnico-funcţională 
sau o rezolvare a unei viziuni artistice, în cadrul unor 
date științifice tehnico-economice iniţiale. 

Este o diferenţă de punct de vedere, a cărei importanță 
mi se pare că este uneori exagerată și care cred că nu 
există de fapt în realitate. 

Istoria mai veche sau mai nouă arată că din ambele 
poziţii, creatorii, dacă sînt serviţi de talent, ajung la o 
arhitectură închegată, înmănunchind toate dezideratele 
pe care le cunoaștem. 

Mi se pare că această latură a aportului personal, sub- 
liniată aici într-un fel de tovarășul profesor H. Maicu, 
mai ridică și alt aspect: acela că, în aceşti 12 ani, de 
cînd fiinţăm ca un corp profesional închegat, s-a petrecut 
un proces important de maturizare, de cîştigare de expe- 
riență, de luminare a scopurilor și a metodelor noastre, 
specifice cunoaşterii noastre de astăzi, și căatunci cînd 
discutăm rolul şi rosturile organelor de îndrumare ar 
trebui să ţinem seama și de acest lucru: că etapa iniţială 
sau de început, de rodare cu nevoile, cu metodele de 
lucru, într-o organizare de stat socialistă, este astăzi 
depăşită, este îndeplinită și că poate în acest sens ar fi 
de luat în considerare o funcție mai directă a proiectan- 
tului, o trecere mai integrală asupra lui a răspunderii 
față de opera pe care o are de conceput. 

Un alt aspect, pe care aş fi vrut să-l ridic şi care cred 
că ar trebui să ne ofere subiect de meditaţie, este anta- 
gonismul aparent sau neaparent dintre tipizare şi 
varietate. 

Deocamdată, se pare că în practica noastră curentă, 
singura rezolvare, care stă la îndemină, apare posibilă 
şi se caută în permanenţă, este aceea a soluției urbanis- 
tice. Adică, realizăm varietatea și individualitatea ansam- 
blurilor, printr-o îmbunătăţire a formelor de compoziţie 
urbanistică, și a unor soluții arhitecturale de detalii, 
care scapă încă industrializării, care nu au încăput încă 
în « ghiarele de oțel » ale industrializării. 

Cred că trebuie să analizăm în mod serios acest lucru 
și concluzia care decurge din toată această discuție mi se 
pare că nu constă în faptul că industrializarea ar fi anti- 
nomică cu varietatea, ci că nivelul redus de industriali- 
zare, de care noi dispunem astăzi, ne împiedică a realiza 
această varietate. Numai o producţie industrială de o 
mare productivitate, cu capacități de realizare a unor 
sortimente foarte variate, şi cu agregate extrem de perfec- 
ționate ar putea asigura adevărata varietate şi creştere 
corespunzătoare a volumului de construcții. 

Deci, nu industrializarea frînează varietatea, ci — aşa 
cum s-a dovedit și în alte părţi — foarte puţina industria- 
lizare de care dispunem și modul încă mecanic în care 
înțelegem industrializarea. 

De exemplu: noi considerăm că dacă trecem la o con- 
strucție mai dezvoltată de clădiri de locuinţe din panouri 
mari, aceasta înseamnă că toată țara românească va fi 
acoperită cu proiectul tip nr. 1013, deși se poate imagina 
că la șantierele cu durată de execuţie de 4—5 ani, adică 


cu 2000—3000 apartamente, concepţia unor poligoane 
de panouri mari ar permite individualizarea ansamblu- 
rilor respective, fără obligația de a repeta același lucru 
la cîțiva kilometri sau chiar în alte orașe. 

Pentru a înlătura monotonia de tipizare este nevoie 
să existe în primul rînd premizele obiectiv-materiale ale 
unei varietăți. Ne izbim mereu de această monotonie, 
inevitabilă. 

Faptul că locuinţele se construiesc fără o destinație 
precisă determinată anterior concepţiei tematice, face 
ca să apară puţin probabil că oricît de mare ar fi sorti- 
mentul de apartamente, ele să coincidă la repartiție cu 
infinita varietate a tipurilor de familii cu caracte- 
risticile lor sociale şi psihologice. 

Deci, în momentul de față, în situația concretă în care 
ne aflăm, am putea vorbi despre o varietate sub raport 
cantitativ statistic, adică de o gamă de apartamente, 
pornind de la media acceptabilă. (...) 

Nu cred însă că avem premizele reale ale unei varie- 
tăi calitative, înţelegind prin aceasta modul de distribuție 
interioară a locuinței şi de organizare a spaţiului 
locuibil. 

Cerinţa varietăţii, așa cum se pune astăzi, este prin 
urmare o cerință în special de ordin vizual, de suprafaţă. 

Spunem: «să nu arate la fel Galaţii cu Hunedoara » 
şi nu spunem «să nu fie la fel Galaţii cu Hunedoara ». 

Cele cîteva succese de individualizare, de « amprentă» 
personală, obținute la Balta Albă sau Suceava, sînt în 
fond variaţii compoziționale, de sistematizare, de finisaj, 
de detaliu pe o temă identică. 

Este bine să analizăm acest lucru cu luciditate pentru a 
nu ne amăgi. Limitele acestei varietăți sînt identice 
cu posibilităţile creatoare ale fiecărui proiectant, susţi- 
nute evident de o pricepere echivalentă de a depăși 
dificultăţi tehnico-economice. 

Cerinţa unei varietăți de fond poate însă să ne ducă 
mai departe. Ea se traduce prin realizarea de clădiri şi 
ansambluri experimentale — pe care astăzi nu le facem — 
pe teme mai variate, care, deși sub raportul cerinţelor 
actuale pot apărea nereale, vor reprezenta linii de dezvol- 
tare în viitor. De exemplu, anumite structuri pe schelet 
sau folosirea oțelurilor speciale par să permită ca, în limi- 
tele acelorași plafoane, să se obțină sporuri de suprafețe 
utile și o oarecare reorganizare a spațiului interior. 

Citeva procente din totalul investiţiei în construcția 
de locuinţe ar permite o activitate experimentală mai 
amplă, atit sub raport constructiv, cît și sub raport func- 
ţional și estetic. 

Trebuie să cădem însă de acord cu experimentul 
arhitectonic. Spre deosebire de alte experimente — în 
domeniul fizicii sau chimiei — experimentul arhitectonic 
are drept obiectiv final omul și de aceea trebuie să punem 
acestui experiment condiția să asigure procesul de locuire 
normal. 

Dar eu aş zice doar atit: să nu încercăm să facem ca 
studiile și proiectele noastre experimentale să intre 
în patul lui Procust al obișnuinţelor noastre de astăzi. 

Totuşi, în ceea ce priveşte concepția asupra locuinţei 
este necesar să precizăm că ea se află încă și se va afla 
multă vreme sub primatul necesităţilor cantitative. Eu 
cred că ar fi bine să cunoaștem și să recunoaştem acest 
lucru: concepţia asupra locuinţei se află sub primatul 
necesităților cantitative, în ceea ce priveşte spațiul, 
şi al celor calitative, în ceea ce privește finisajul şi echipa- 
mentele. Orice experiment, menit să aducă o mai subtilă 
diferenţiere a proceselor de locuire, va conduce — așa 
cum arată deocamdată ultimele noastre studii — la plusuri 
de suprafeţe utile și deci la o reducere a numărului de 
apartamente în cadrul unei constante a volumului 
construit. 

Aşa cum am arătat și altă dată, convingerea mea este 
că în această direcție mai avem nevoie de multe şi înde- 
lungate mici acumulări cantitative pentru a ajunge la o 
nouă calitate a tipului de locuinţe. Apariţia apartamentului 
de o cameră, îmbunătățirea combinațiilor și tipurilor 
de clădiri reprezintă asemenea dovezi ale progresului. 


Totuşi, această convingere nu trebuie să ne împiedice 
să căutăm să descifrăm sarcinile viitorului apropiat. 
Între experiență şi mecanismul din ce în ce mai bine rodat 
al locuinţei actuale și unele anticipări mai hazardate, pot 
rezulta fragmente de rezolvări noi și realizabile. 

De aceea, cred că trebuie să urmărim, pe de o parte, 
îmbunătăţirea continuă a locuinţelor în detalii, finisaje, 
echipare etc. și, pe de altă parte, să realizăm cît mai 
grabnic și cît mai concludent construcții de locuințe 
experimentale. 

Am impresia că în acest domeniu, spre deosebire de 
alte discipline, arhitectura și construcția noastră de 
locuinţe este într-o măsură de nepermis rămasă în urmă. 
Cred că Uniunea arhitecţilor poate iniţia o serie de acțiuni 
menite să contribuie la rezolvarea acestor probleme. 

În sfîrşit, aș vrea să subliniez un alt aspect care cred 
că trebuie lămurit, un aspect privind teoria — justă în 
linii mari — a cadrului lărgit pe care urbanismul modern 
şi în special cel socialist îl dă noţiunii de locuire. 

Se spune poate prea des şi se mizează poate prea mult 
pe rezolvarea în cadrul vieţii sociale a unor funcțiuni 
domestice, ceea ce duce la modificări foarte serioase în 
funcțiunea locuinței. Desigur că o parte a alimentaţiei, 
curăţeniei şi unele activități recreative pot fi rezolvate 
treptat mai bine și mai economic în cadrul deservirii 
colective. Totuși, cred că locuinţa își va păstra esența 
de spaţiu intim, de cămin, atita vreme cît va fi legată de 
noţiunea de familie. 

Spun aceasta pentru a preveni (dacă e nevoie) împotriva 
unor exagerări primitiv-comuniste și a tendinței de a 
limita spaţiul locuibil la o funcționalitate îngustă. (. ..)». 


Arh. DRAGOŞ POPOVICI 


«... Trebuie să mărturisesc că activitatea filialei 
Cluj a Uniunii arhitecţilor a fost mult sub posibi- 
lități. Nu cred că este cazul să analizez critic și autocritic 
toate aspectele. Aș vrea să amintesc cîteva din cele mai 
esenţiale, care ar putea constitui eventual un îndrumar 
în activitatea viitoare a filialelor și în modul de coordonare 
a activităţii filialelor de către comitetul Uniunii arhitec- 
ţilor. 

Consider că îndrumarea primită din partea comitetului 
Uniunii a fost insuficientă, atît pe plan organizatoric, 
cît şi pe plan teoretic şi ideologic. Aceasta reprezintă 
o parte a cauzelor care au determinat lipsa în activitatea 
arhitecţilor din provincie, pe linia pe care noi vrem 
să o dezvoltăm în cadrul organizaţiilor noastre ob- 
şteşti. (...) 

Pentru ca activitatea desfășurată de Uniune să devină 
o activitate valabilă pe plan naţional, afirmată la fel de 
realizările de la București şi de la Suceava, ca și de cele de 
la Cluj sau Hunedoara, este necesar să se imprime cu 
mai multă convingere și hotăriîre o viață proprie acelor 
activități restrînse și resfirate în toată ţara, pe care le 
constituie filialele și cercurile. Această acţiune implică 
o serie de probleme, a căror rezolvare cade fie în sarcina 
Uniunii, sau direct în sarcina comitetului ei, fie în sarcina 
altor organe cărora Uniunea le-ar putea face propuneri. 

Sînt citeva aspecte mai întîi de ordin organizatoric 
al producţiei. Majoritatea arhitecţilor din filiale sînt 
arhitecți care lucrează efectiv în proiectare. Este semni- 
ficativ faptul că, din volumul de proiectări pentru con- 
strucții de locuinţe și clădiri social-culturale, un procent 
însemnat (peste jumătate, poate mai mult de jumătate) 
se efectuează în afara Capitalei, însă de către un procent 
de arhitecți reprezentind mult sub un sfert din numărul 
arhitecților care lucrează efectiv în această problemă. 

De aici rezultă o serie de necesități: arhitecții să vină 
să lucreze în cadrul acestor unități dispersate pe întreaga 
țară, să fie mai aproape de problemele care se cer rezol- 
vate. Sintem convinși că cei care vor veni cei dintii vor 
fi arhitecții tineri... 


Este cazul ca acești arhitecți tineri să fie mult mai con- 
vinși de rolul pe care îl au ei în dezvoltarea arhitecturii, 
să fie mai pătrunşi de importanța misiunii lor. Aceasta 
ridică probleme de învățămînt si constituie totodată 
o sarcină pentru noi, cei mai vîrstnici, care trebuie să-i 
învăţăm, să-i ajutăm să se dezvolte, să-și formeze o expe- 
riență şi o educaţie profesională. 

Pentru dezvoltarea activității filialelor, ridicarea lor 
pe o treaptă superioară, consider că este necesar să se 
stimuleze sub toate formele spiritul creator al arhi- 
tecților care lucrează în afara Capitalei. Și unul din primele 
mijloace care ne stau la îndemînă în acest sens cred că 
este întărirea responsabilității arhitectului în munca de 
creație. Această responsabilitate este acum puțin cam 
scăzută, ca urmare a unor cauze diverse care s-au mai 
arătat aici: avizări, normative, plafoane, unele într-a- 
devăr cu un caracter obiectiv, altele cu un caracter subiec- 
tiv, unele prost înțelese şi luate ca justificare pentru 
acoperirea responsabilității proprii. 

Cred că este necesară, pentru dezvoltarea activității 
de creație, o completare a profilului profesional al arhi- 
tecților. 

Se discută foarte mult și de pe poziţii foarte diferite 
despre indici, norme, plafoane, preţ de cost, avize și 
altele, fără să existe însă suficient bagaj teoretic pentru 
a aborda aceste probleme. 

Arhitectul care în momentul de faţă nu este un bun 
economist în construcție, nu poate aborda aceste pro- 
bleme de pe poziţii juste și aceasta cred că este în primul 
rînd o sarcină a învățămîntului, de a crea dragostea arhi- 
tectului, atît pentru frumos și pentru rezolvarea funcți- 
unii, cît și pentru rezolvarea economică și mai ales pentru 
studierea tuturor căilor de dezvoltare a economiei 
construcțiilor. (...) 

În altă ordine de idei, consider că Uniunea și-ar putea 
asuma rolul de dezvoltare a bazelor teoretice ale unor 
probleme profesionale curente ale meseriei noastre... 

M-aș referi la problemele sistematizării urbane și ale 
sistematizării teritoriale, probleme de viitor ale concep- 
ţiei de arhitectură; cel puţin pentru noi, bazele teore- 
tice pe care clădim proiectele noastre sînt încă însufi- 
cient cunoscute. 

Cred că Conferinţa poate cere comitetului care va fi 
ales ca activitatea profesională a Uniunii noastre să 
capete o dezvoltare cît mai largă, împinsă spre toate 
colțurile ţării, pentru a ridica într-adevăr în mod uniform, 
la nivelul pe care îl dorim, creaţia de arhitectură, munca 
de arhitectură și realizările de arhitectură din întreaga 
ţară. » 


Arh. HORIA HUDIȚĂ 


«... Dacă este sau nu necesar să facem arhitectură 
«tradiţională », este o întrebare al cărei răspuns 
trebuie căutat nu în domeniul limitat al arhitecturii, ci 
analizind fenomenul in extenso, în contact cu celelalte 
manifestări ale vieţii materiale și spirituale a oame- 
nilor. 

Omul ca produs social total, ca rezultantă a unui bagaj 
material provenit din filogenia lui în toate manifestările 
sale, exprimă evoluţia și combinaţia elementelor de bază 
din care a provenit. Nu poate apărea noul din nimic. 
Realitatea nouă conținută în fiecare fenomen este rezul- 
tatul ciocnirii componentelor din care provine. 

Omul are înmagazinat un imens bagaj de elemente 
materiale din grefarea în natură a embrionului primar; 
în domeniul psihologiei are înregistrat pe bandă o infini- 
tate de imagini și idei, al căror sumum îl determină pe 
el ca unitate, ca existență spirituală în natură. Purtînd 
în spatele său imagini din copilărie, obiceiuri, mod 
de viaţă, idei, însăşi limba pe care o vorbește, el este 
în mod firesc, vrînd nevrînd, tradițional. El păstrează 

şi selecționează din aceste imprimări primare ceea ce 
rezistă în lupta cu elemente noi, noul adevărat de fapt 
fiind o sinteză între noul accidental, anarhic, şi formele 
anterioare ale vieții, căpătînd în urma exprimării sale, 
ca rezultat al acestei contradicții, caracter de lege, pe 
o anumită etapă. 

În acest sens, dacă am vrea să negăm tradiția, nece- 
sitatea ei în arhitectură, ar însemna să încercăm să infir- 
măm o lege evidentă a naturii. 

Cred că nu putem să afirmăm că tradiția nu e necesară, 
acest lucru fiind evident imposibil, ci numai care e modul 
de a selecționa, a pune în luptă cu elementele noi, ceea 
ce era încetățenit ca adevăr pentru o etapă anterioară. 

Analizînd fenomenul în domeniul general al psiholo- 
giei oamenilor și al vieţii materiale, se observă un anumit 
raport cantitativ între om și tradițional. Modul de viață 
și de a gîndi contemporan este rezultanta unor elemente 
care ne-au determinat anterior, elemente pe care s-a 
grefat noul, necesar viabil și adevărat. 

Corespunzător acestei realități materiale, sub același 
aspect cred că se situează problema și în arhitectură. 


Noi avem înmagazinate imagini din copilărie, cu anu- 
mite obiceiuri, cu un anumit cadru spaţial provenit 
din natura în care ne-am născut, cu povești, basme, 
colinde, port naţional etc., la care vibrăm, dar vibrăm 
într-un anumit grad, altul decît la necesitățile noastre 
curente, din ziua de azi, teatru, cinematograf, magnetofon, 
himera auto, costumul simplu și elegant, estetica lapi- 
dară, manifestată peste tot în evoluția formelor. Aceasta 
înseamnă că în arhitectură e necesară reflectarea aceluiași 
raport dintre nou și tradiţional, ca în însăși viața noastră. 


Stabilirea acestui raport, exprimat concret în opera 
de arhitectură, este o problemă complexă, delicată, 
problemă pe care o rezolvă însăși capacitatea creatoare 
și sensibilitatea arhitectului creator. Pentru a o face însă, 
e necesar, înainte de toate, să-și pună problema în acest 
sens, şi trebuie să și-o pună în mod obligatoriu. 


Cum s-ar rezolva problema practic? Cum trebuie 
preluată tradiţia poporului nostru în arhitectură? Cred 
că posibilitățile sînt nelimitate. Totul constă în a stabili 
modul de reflectare a adevărului naturii în arhitectură. 
Dacă în mod spontan, la originile ei, arhitectura era 
expresia unor rezolvări strict constructive, funcționale, 
ca de altfel și alte forme ale obiectelor materiale, unelte, 
obiecte de uz casnic etc., ulterior aceste elemente rezol- 
vate la limita adevărului, necesarului, au început să capete 
rezolvări armonioase, să capete proporţii, să apară 
relații ritmice geometrice, ordonatoare ale aspectului; a 
apărut complexitatea contrastelor, a relațiilor multiple 
cantitative și calitative. S-a definit frumosul. Frumosul 
n-a apărut ca un rezultat automat al rezolvării utilitare, 
constructive, ci de cele mai multe ori ca introspecţie 
într-o serie de observaţii generalizate asupra naturii, 
observaţii transpuse și grefate pe obiectul nou creat. 
Geometrismul  decoraţiilor primitive demonstrează 
aceasta suficient. Observînd evoluția culturii pînă în 
zilele noastre, fenomenul continuă în același mod. În 
arhitectura tuturor timpurilor s-au exprimat elemente 
proprii unui anumit sistem constructiv, în alt sistem 
constructiv. Arhitectura antichităţii reproduce evident 
formele proprii arhitecturii în lemn. Arhitectura japo- 
neză face astăzi același lucru cu dezinvoltură. Toate acestea 
demonstrează independența relativă a formelor. 


Fenomenul e posibil şi de fapt generalizat în exprimarea 
frumosului, aceste forme fiind o reflectare a anumitor 
adevăruri materiale anterioare, exprimate astăzi trans- 
format, sublimat. 


Mulţi spun că nu putem aborda problema tradiției 
decorativist, că nu putem lua niște elemente vechi și 
să le lipim pe o construcţie nouă. Alţii spun că trebuie 
preluată «atmosfera ». Alţii spun că trebuie învățat 
modul cum și-au pus problema maeștrii anteriori și 
nu a prelua «atmosferă » sau « decoraţii ». 


Cred că adevărul nu stă într-o anumită direcție din 
cele enumerate. 


Cred că toate aceste modalităţi de a te adresa arhi- 
tecturii tradiționale sînt posibile și pot duce în ansamblul 
lor la rezolvarea problemei. Esenţialul este însă a stabili 
doza, proporţia în care apar decoraţiile, «atmosfera » 
preluată sau modul de gîndire al vechilor maeștri. 

Modul cum se suprapun aceste preluări pe fondul 
general al arhitecturii contemporane, felul cum se face 
sinteza, sînt probleme dificile. 

Sint programe în care e posibilă rezolvarea acestei 
sinteze. Construcţiile joase pot aminti prin factura lor 
arhitectura populară. Varul alb, fereastra « împușcată », 
cornişa simplă, acoperișul sau amintirea lui, relaţiile 
dintre materialele din arhitectura tradițională se pot 
grefa pe teoriile moderne generale ale continuității 
spațiului, ale integrării organice în cadrul natural, ale 
independenţei formelor, ale realizării senzației de mişcare, 
ale contrastelor lapidare etc. Programele și rezolvarea 
lor în rapel tradițional mai pot corespunde unor realități 
materiale şi spirituale contemporane, care conţin ele 
însele elementele tradiționale de care am vorbit mai 
înainte. Dar sînt programe, în general comasate în mari 
conteinere, ca locuințe, birouri etc., care prin însuşi 
modul de rezolvare a funcțiunii lor nu au nimic tradițional 
și, ca atare, arhitectura care le exprimă nu poate fi 
tradițională. 

Nu este tradițională comasarea umană în aceste contei- 
nere, dar este o imperioasă realitate și necesitate contem- 
porană. Nu putem să facem aceste construcții ca biseri- 
cile, nici să le acoperim cu ocniţe, arce sau farfurii; supe- 
rioare comandamente materiale, economice, ne opresc 
să facem aceasta şi dacă am face-o, ar fi artificial. 

Avînd în vedere cele observate, consider că problema 
tradiției nutrebuie să ne-o punem autodeliberat, pentru că 
ne-o pune însăși viața. Dar modul de rezolvare a proble- 
mei se poate face numai avînd o poziție realistă, elastică, 
analizind programele de la caz la caz și rezolvînd aceasta 
unde e posibil și nu cu orice preț. 

Cred că dotările marilor ansambluri, clădirile repre- 
zentative, se pretează la acest mod de a pune problema; 
dar a o extinde la întreaga arhitectură este o eroare 
demonstrată de chiar unele realități materiale ca: necesi- 
tatea industrializării, tipizării și economicității construc- 
ţiilor de mare serie. 

De altfel, repet, concentrarea aceasta a populaţiei 
în construcții cu multe niveluri nu are nimic tradiţional 
sau specific naţioanal, este un fenomen material nou, 
pe plan mondial, cu modul de rezolvare tehnic-material 
similar în întreaga lume. Ca atare, consider că nu poate 
duce la rezolvări tradiţionale, specific diferite. 

Desigur nu înseamnă că în aceste programe se poate 
manifesta lipsă de originalitate, ci din contră, în limita 
realităților impuse de tehnica și economia contemporană, 
ajutați de modul general al teoriilor estetice contempo- 
rane, să creăm noul fără adresă neapărat tradițională. 

Ne rămîne totuși un cîmp enorm de creație specifică, 
originală și tradițională în construcţiile legate de pămînt, 
prin natura programului, a funcțiunilor și a înseși formelor 
pe care le generează rezolvarea lor». 


Arh. HARALAMBIE COCHECI 


«... Odată, la planșeta de lucru în cadrul D.S.A.P.C.- 
Timişoara făceam eforturi deosebite să dăm o oarecare 
varietate într-un ansamblu, folosind două tipuri de blocuri. 
Unul din colaboratori a spus: « N-o să reuşim. Cu două 
note și un trombon nu se poate face o simfonie ». 

Se pare că ceva este adevărat. Dar nu numai numărul 
insuficient de tipuri poate să ducă la monotonie. Această 
eliminare a monotoniei ar trebui să pornească de la siste- 
matizare. Eu aș vrea să-mi exprim îngrijorarea că în ulti- 
mul timp arhitecții noștri merg pe o linie de minimă 
rezistenţă. 


Am ajuns la niște formule de grupe de locuit și de 
microraioane care încep să se repete, să se asemene. 
Ceea ce văd în revista « Arhitectura R.P.R.» la Constanţa, 
găsesc și la mine la Timişoara. 

De ce merg oamenii pe această linie de minimă rezis- 
tență poate că este ușor de înțeles. Le e frică de avizări. 
Ei spun așa: « Asta s-a mai făcut, s-a acceptat, avem garan- 
ţia că se va aviza ». 

Și facem lucrul acesta uneori în mod conştient, sub 
aspectul stringent al cerinţelor de realizare a investiţiilor. 
Noi, cei din D.S.A.P.C.-uri, sîntem foarte legaţi de terme- 
nele investiţiilor. Aproape că nu mai avem timpul să 
reflectăm la problemele teoretice. Știm un singur lucru: 
proiectul trebuie predat, lucrarea este o sarcină de plan 
și orice întîrziere periclitează, aduce o serie de consecințe 
în economia națională. 

Evident că în această direcție, un rol important îl are 
Uniunea arhitecţilor, îl au forurile de avizare care ar 
trebui să fie mai elastice — așa cum s-a spus aici — în 
înțelegerea ideilor din anumite proiecte, să le stimuleze 
pe cele care sînt noi şi bineînţeles să le frîneze pe cele care 
ar reprezenta un pericol evident în rezolvarea construc- 
ţiilor. (...) 

Referatul a arătat pe bună dreptate că dorim să impri- 
măm arhitecturii noastre un caracter specific, o amprentă 
proprie. N-am putea spune că arhitectura noastră este 
lipsită de acest caracter. Eu consider că îl are. Insă nivelul 
la care am ajuns nu-i dă acea strălucire necesară. Sigur 
că găsirea acestui specific național implică în primul rînd 
acea îmbinare organică pe care trebuie să o găsim între 
particularitățile conţinutului și mijloacele de exprimare. 
Pentru noi, conţinutul în arhitectură este viața, viața cu 
toate aspirațiile ei, cu toate năzuinţele ei, demnitatea 
omului, dorința lui de ridicare sufletească. Pentru toate 
acestea trebuie să găsim forme de exprimare în arhitectura 
noastră. 

Nu e ușor. Mi-aș permite să spun că nu este numai un 
proces complex, dar este şi de durată. Pentru realizarea 
lui, în afară de dragostea pe care o manifestă toți arhi- 
tecții de a ajunge la aceste rezultate, avem nevoie şi de 
timp de studiu. (...)». 


Prof. arh. LADISLAU ADLER 


« Aș dori desigur să vorbesc despre arhitectura indus- 
trială, evitînd pe cît posibil să fac propagandă pentru 
specialitatea noastră, specialitate a 400 de arhitecţi, 
aproape o treime din membrii Uniunii arhitecților care 
activează în acest domeniu. Consider — și părerea nu 
este numai a mea — că aceștia au făcut un salt calitativ 
uriaş lăsînd de o parte aspectul cantitativ, ținînd seama 
că acum 12 ani eram numai 40—50 de arhitecți « indus- 
triali ». 

Arhitectura industrială, cea mai tînără ramură a arhi- 
tecturii, are şi a avut un rol important, contribuind cu 
succes, aş putea spune, la creșterea economiei naționale, 
la ridicarea nivelului de viață orășenească. Rolul și răspun- 
derea arhitecților s-a dovedit deosebit de mare; ei au 
avut un aport serios în dezvoltarea mijloacelor de pro- 
ducție, a construcțiilor menite să adăpostească acele 
unități de producţie ce realizează bunurile materiale de 
care avem nevoie, asigurînd un nivel de viață mult mai 
ridicat decit în trecut. (...) 

Ce importanță au aceste obiective o pot afirma cei 
care nu lucrează nemijlocit în cadrul proiectării indus- 
triale, dar simt influenţa industriei prin amplasarea ei în 
cadrul orașelor, simt schimbările radicale pe care le aduce 
după sine apariția acestor obiective, ca potenţial economic, 
tehnic și de deservire, ca elemente noi variate de arhi- 
tectură, elemente ale peisajului, ale mediului urban. 


Socotesc că există un aport original al arhitecţilor 
în acest domeniu, că realizările noastre sînt deosebite 
şi specifice, ele reprezentind o mîndrie pentru noi 
toți. 

În ceea ce priveşte distribuția armonioasă a forțelor de 
producție, consider că aportul arhitecților este deosebit 
în ridicarea unor regiuni înapoiate, a unor oraşe ca 
Vaslui, Tr. Măgurele, Suceava, Slatina ș.a., care primesc 
altă viață, alt aspect, altă arhitectură, alt nivel cultural 
și economic. 

Apreciez că și în ce priveşte problema amplasamen- 
telor, a alegerii celui mai favorabil loc pentru între- 
prinderile industriale — element esențial al planului de 
sistematizare — noi putem să ne mîndrim cu aportul 
nostru. De asemenea și cu crearea şi sistematizarea unui 
număr însemnat de peste 30 de zone industriale, studiate, 
organizate și care prind viaţă zi de zi... 

Aceste realizări şi multe altele, comparate cu ceea ce 
am putea vedea că s-a făcut în străinătate în țările puternic 
industrializate, ne dau toată latitudinea să ne mîndrim 
cu aportul creator al arhitecților. 

Nu pot să nu subliniez alte cîteva aspecte ca: reali- 
zarea unor serii de complexe agricole cu totul inedite, 
adevărate industrii cu caracter agricol, sau unităţi agri- 
cole cu caracter industrial, unde an de an se produc în 
cantități din ce în ce mai mari produse alimentare indis- 
pensabile oamenilor. Vorbesc de marile complexe care 
produc anual sute de mii de porci îngrășați ; vorbesc de 
acele unități care produc 1,5 milioane sau mai multe 
milioane de pui pe an, pentru populația orașelor noastre. 

Toate aceste probleme noi ale arhitecturii industriale 
se leagă organic de aportul nostru în ceea ce priveşte 
comasarea unităților industriale şi prefabricarea uzinată 
a elementelor de construcții la o scară deosebită care 
reprezintă, de asemenea, o mîndrie a arhitecturii indus- 
triale românești. (...) 

Există însă și unele aspecte, unde nu am reușit să atin- 
gem nivelul mondial necesar. 

Mi se pare că trebuie încă să mai gîndim, să mai anali- 
zăm şi să mai discutăm, într-o serie de probleme care se 
leagă de problema aspectului, a arhitecturii de interior, 
de încadrarea în peisaj a unităţilor industriale. (...) 

Faţă de nivelul tehnicii avansate, pe care am reușit să 
îl introducem la noi, față de produsele din ce în ce mai 
valoroase care se realizează în serie mare, formele de 
exprimare, estetica arhitecturii industriale nu este la 
nivelul mondial. 

N-am folosit în mod corespunzător nici aportul artelor 
plastice. Încercările de la uzinele « Danubiana » dove- 
desc acest lucru. N-am folosit nici toate materialele pe 
care le avem și poate de multe ori am subordonat proble- 
mele de estetică, problemelor strict înguste, tehnice sau 
economice. Desigur că astfel de probleme nu pot fi reali- 
zate pe linia unor directive, a unor indicaţii pe linie de 
stat, prin normative și altele asemenea. 

Aici cred că Uniunea arhitecţilor ar putea avea un rol 
deosebit, ar putea să facă în acest sens anumiţi pași pentru 
lămurirea problemelor. Va trebui să organizăm o plenară 
a Uniunii arhitecţilor . . . în care să dezbatem problemele 
esteticii arhitecturii industriale, problemele specificului 
și frumosului în arhitectura industrială, precum și pro- 
blema principală a confortului, a frumosului la locul de 
muncă. 

Mă refer la acest confort cu deosebită insistenţă, consi- 
derînd că totusi omul își petrece cea mai mare parte din 
viaţă la lucru; cele 8 ore de lucru reprezintă, totuși, 
activitatea cea mai creatoare a omului. Deci, trebuie să 
asigurăm în acest loc de muncă un cadru cît mai favorabil, 
un cadru care să favorizeze în condiţiile cele mai bune 
o producție bună și să asigure în același timp satisfacţii 
estetice. 

Pentru această plenară cer sprijinul colegilor arhitecți 
care se ocupă cu alte probleme, care nu sînt specializați 
în probleme de arhitectură industrială, să participe la 
discuţiile noastre şi să ne dea ajutor pentru găsirea solu- 
ţiilor celor mai valoroase ». 


Prof. arh. RADU OCTAV LAURIAN 


«. . . În raport se afirmă, pe drept cuvint, că în vederea 
lărgirii metodelor care ne permit să obținem în realizările 
noastre un aspect variat și specific, un rol important 
l-ar avea revederea unor norme care reglementează 
uneori prea rigid proiectarea. 

Este adevărat că în activitatea noastră am dat de multe 
ori dovadă de exclusivism, de rigiditate, am adoptat 
poziţii absolutiste în aplicarea procedeelor şi metodelor 
de sistematizare, şi pentru acestea, sîntem, cred, cu toții 
responsabili, individual și colectiv : proiectarea, avizarea, 
învățămîntul, Uniunea. 

La exemplul semnalat în raport cu privire la modul de 
rezolvare a grupărilor comerciale se mai pot adăuga și 
altele ca modul de organizare a zonei de locuit, modul de 
rezolvare a schemelor de circulaţie sau a profilelor trans- 
versale, care, în general, au fost soluționate după metode 
şi procedee unice de sistematizare. În această ordine de 
idei consider că două aspecte merită să fie relevate. 

În primul rînd — şi acest lucru s-a mai arătat — speci- 
ficul orașelor noastre este determinat de profilul lor 
economic, de mărimea şi importanţa lor, de condiţiile 
geo-climatice, de caracterul ansamblurilor și al construc- 


Circul de stat din București 


Pavilionul Expoziţiei economiei naționale a R.P.R. 


ţiilor, varietatea lor rezultă din aspectul arhitectural al 
clădirilor şi din diversitatea în anumite limite a meto- 
delor de sistematizare. 

Dispoziţia construcţiilor, ritmarea lor, alternarea cu 
spaţii plantate, amenajarea acestora, folosirea artelor 
plastice şi decorative, integrarea în natura înconjură- 
toare, legătura — cînd este cazul — cu specificul tradi- 
tional, contribuie de asemenea la conturarea personali- 
tății orașelor, la determinarea caracterului lor variat și 
specific. 

Dar de o mare importanță în obţinerea unor ansam- 
bluri variate și specifice este interpretarea abilă, diversă, 
şi în concordanță cu tema și cu condiţiile de lucru, a 
funcțiunilor. Ori. în general, noi rezolvăm diversele 
funcțiuni urbanistice după aceleași metode, după aceleași 
criterii, în mod artificial, indiferent de condiţiile obiective 
de temă și de mediu, metode pe care la un moment dat 
le părăsim pentru altele, care sînt aplicate fără discer- 
nămînt și care îmbracă formula standardizării și tipi- 
zării lor. 

In construcţii este posibilă și necesară tipizarea, dar 
în urbanism singurul criteriu valabil este corespondența 
metodelor şi procedeelor de sistematizare cu cerințele 
vieții, cu varietatea situațiilor în anumite condiții de econo- 
micitate. 

Aceasta implică un urbanism suplu și de mare adapta- 
bilitate. 

Este necesar să dăm dovadă de o mai mare mobilitate 
în interpretarea şi rezolvarea fenomenului urban, condiţii 
indispensabile pentru a realiza ansambluri specifice și 
variate. 

Al doilea aspect pe care vreau să-l amintesc este 
lipsa de importanță pe care o acordăm  finisajului 
urbanistic. 

Alegerea elementelor decorative, poziţia lor în mediul 
construit, raporturile de scară între elementele minore 
și cele majore, plantarea spaţiilor libere, alegerea esen- 
telor, a jocurilor de apă, alegerea pavajelor, valorificarea 

calităților lor decorative și multe altele trebuie să stea în 
centrul atenției noastre. 

In arhitectură finisajul depinde de valoarea materia- 
lului și de calitatea manoperei. Acestea duc de cele mai 
multe ori la creşterea prețului de cost. În urbanism preva- 
lează raporturile de scară și modul de organizare a spa- 
țiului. 

La Galaţi, de exemplu, o așezare și o grupare mai judi- 
cioasă a vazelor din faţa noului hotel, mularea acestor 
vaze în forme mai puţin banale n-ar fi costat mai scump, 
dar în schimb valoarea spațiului ar fi avut de 
cîştigat. 

Trebuie să recunoaștem că și în domeniul de cercetare 
și în discuţiile de creaţie sîntem într-un stadiu incipient. 
Nu am depășit formularea programatică și, cu indul- 
genţă spus, am abordat prea puțin cercetarea științifică 
generală. 

Nu am parvenit încă să facem analiza aprofundată și să 
tragem concluzii concrete aplicative. 

În cadrul secției de urbanism a Uniunii arhitecţilor s-au 
analizat proiectarea și realizarea ansamblurilor de locuit. 
Cu această ocazie a fost abordată și problema specificului 
și varietăţii. Materialul ilustrativ era bogat și bine selec- 
ționat, însă prezentarea, discuţiile au fost improvizate. 
Analiza a fost de suprafață și limitată. Totuși, schimbul 
de idei părea promițător și continuarea și adincirea 
acestor dezbateri ar fi putut duce cu siguranță la unele 
rezultate. 

Este de analizat, în privinţa varietății si specificului pe 
cazuri concrete, ce rezultate au fost obținute pînă în 
prezent, bune sau rele, complete sau incomplete, în ce 
direcție trebuie să progresăm, ce metode pot fi conti- 
nuate sau trebuie abandonate. Avem datoria să abordăm 
această problemă la locurile noastre de muncă în proiec- 
tare, în învățămînt, în avizare, iar în cadrul Uniunii să 
facem schimb de experiență, să ducem discuții de creație 
mai bine pregătite, mai aprofundate și cu rezultate mai 
concrete ». 


Arh. MIRCEA ENESCU 


«.. . Industrializarea țării se poate spune că a început 
o dată cu regimul nostru democrat-popular. Ca atare, 
pentru cei mai mulţi dintre noi, contactul cu problemele 
de arhitectură industrială s-a produs destul de recent. 

Totuși, în această scurtă perioadă, perioadă de muncă 
şi experiență... în domeniul arhitecturii industriale, 
s-a dovedit că această arhitectură a constituit o preocu- 
pare majoră care a îmbrățișat o multitudine de aspecte, 
atit de organizare spaţială — arhitectul fiind primul 
tehnolog al unei industrii — cît și de ordin tehnico- 
economic, de ordin plastic și de sistematizare. 

Aş vrea să mă opresc asupra ultimului aspect și anume 
asupra acelui ce se referă la sistematizare. S-a arătat în 
raport necesitatea găsirii unui specific național în arhitec- 
tura noastră şi eu sînt cu totul de acord că acest țel tre- 
buie să-l atingem, că acesta trebuie să fie dezideratul 
nostru în toate realizările de aici înainte. 

În industrie, însă, este ceva mai greu de realizat, de 
găsit acest specific național, dacă ne gîndim numai la 
înfăţişarea construcţiilor... Cred însă că nu greşesc cînd 
afirm că prin specific naţional s-ar mai putea înţelege și 
altceva şi anume unele rezolvări bine găsite înaintea 
altora . . . căci și acest lucru poate să constituie un spe- 
cific al arhitecturii noastre. 

Ideea zonelor industriale nu este o idee nouă și nici nu 
putem spune că ne aparţine. (...) 

Necesitatea creării zonelor industriale, rezolvarea 
justă a legăturii dintre acestea și zonele de locuit, se 
impun din ce în ce mai mult, peste tot, și mai ales 
în țările în care dezvoltarea industrială se face tot 
mai simțită. 

În ţările capitaliste, condiţiile politice și sociale nu au 
putut și nu pot să asigure acel climat favorabil arhitec- 
ţilor, acel climat în care să poată gîndi, să poată proiecta 
şi mai ales să poată realiza zone industriale și complexe 
industriale, în adevăratul sens de gîndire complexă și de 
rezolvare complexă a unor astfel de mari unități. (...) 

Am cercetat cu multă atenţie tot ceea ce a apărut și 
ne-a parvenit din publicaţiile din străinătate și am con- 
Statat că în sistematizarea zonelor industriale țara noastră 
se găsește pe poziții de avangardă. 

Arhitectura românească se găseşte pe o poziție de 
avangardă datorită modului complex în care arhitecţii, 
care au avut sarcina de a realiza lucrări industriale de 
amploare, le-au gîndit, le-au pus pe hirtie, prin modul 
în care ei au rezolvat sistematizarea, echiparea tehnico- 
edilitară a unor astfel de complexe, rețelele de transport, 
cooperarea şi mai ales compoziția de arhitectură. Această 
poziție atribuie o trăsătură nouă și caracteristică arhi- 
tecturii noastre în acest domeniu. 

Evident că desfășurarea capacității profesionale a arhi- 
tecților, care au avut ocazia să sistematizeze zonele indus- 
triale, se datorează în primul rînd condiţiilor create în 
țara noastră prin dezvoltarea ei industrială și prin îndrumă- 
rile date de către conducerea de partid cu ocazia celui 
de-al Ill-lea Congres al P.M.R. 

Aş vrea să mă opresc la una din realizările recente și 
anume la Complexul industrial Militari din extremitatea 
de vest å zonei industriale Militari din Bucureşti, realizare 
a Institutului de proiectări de construcţii și materiale de 
construcții din București. 

În acest complex au fost construite citeva din fabricile 
care produc materiale și echipament de calitate superioară 
pentru asigurarea unui confort sporit, cît și pentru a crea 
posibilitatea ca la construcţiile noastre, fațadele, interi- 
oarele, să fie mai expresive din punct de vedere plastic 
şi mai confortabile. 

Prima fabrică produce obiecte sanitare din porțelan: 
lavoare şi diverse obiecte necesare încăperilor de baie. 
A doua fabrică livrează robinetărie şi tot ceea ce este 
necesar ca armături metalice pentru tîmplărie și mobi- 
lier. A treia fabrică produce băi și radiatoare din fontă. 


În curînd va intra în funcţiune fabrica de placaje cera- 
mice : este vorba de placajele pentru acoperirea pereților, 
atît în exterior cît și în interior. In continuare, 
în perspectivă urmează să se realizeze o fabrică de 
plăci de faianță și de gresie pentru pardoseli. (...) 

S-a vorbit aici despre necesitatea fabricării geamului 
de calitate. În cel mult un an de zile le vom avea și noi... 

Desigur, sortimentul materialelor noi nu se oprește 
aici. Încercăm să realizăm panouri termo-izolante din 
azbociment și materiale pe bază de spumă dură. Rolul 
arhitecților din I.P.C.M.C. nu a fost mărginit numai la 
rezolvarea problemelor de urbanism si de sistematizare, 
de construcţii industriale și civile; arhitecții noștri au 
contribuit activ la realizarea unor întreprinderi care 
produc materialele noi necesare construcțiilor noastre 
civile şi industriale. Desigur că nu sîntem singura unitate 
care face acest lucru. Industria lemnului și Institutul 
de studii și proiectări forestiere al industriei lemnului 
ca și institutele Ministerului Industriei Chimice se ocupă, 
de asemenea, de produsele noi pe care arhitecţii 
le aşteaptă. In curînd vom avea aluminiu la Slatina şi 
desigur că și fațadele construcţiilor vor putea să capete 
o nouă strălucire. (...)» 


Arh. GHEORGHE SEBESTYEN 


«... După părerea mea, unul din factorii esenţiali, 
care trebuie să contribuie la progresul continuu al arhi- 
tecturii noastre, este marea dezvoltare a cercetării 
ştiintifice în domeniul arhitecturii, atît de necesară în 
viitorul apropiat. 

Această cercetare științifică s-a născut în sînul institu- 
telor de proiectare pe baza unei necesități. Ea a apărut 
întîi în mod nediferenţiat, fără unităţi specializate. Această 
nediferenţiere a însemnat și cadre nespecializate, a însem- 

nat aceeași filieră de avizare ca şi a proiectelor de inves- 
tiţie, a însemnat aceeași planificare ca şi a proiectelor 
de investiţie; deci toată munca de cercetare științifică 
a fost considerată și organizată într-un mediu neadecvat 
problemei respective. 

Bineînţeles, că aceste deficiențe au apărut pe parcurs, 
dar o dată cu creşterea unei asemenea activități au început 
să se organizeze și primele unităţi, specializate pe proble- 
mele de cercetări ştiinţifice, în primul rînd în institutele 
de proiectare. 

Datorită subordonării care există încă față de proiec- 
tarea investiţiilor, realizarea cercetărilor în domeniul 
arhitecturii este subordonată în mare măsură necesită- 
ților imediate și deci are, în primul rînd, un caracter de 
cercetări curente, deseori făcute la repezeală, și numai în 
mică măsură, în mod accidental, un caracter de cerce- 
tări fundamentale. 

Este adevărat că și în acest domeniu s-au făcut unele 
lucruri chiar și în cadrul institutelor noastre de proiec- 
tare. Astfel, cunosc două lucrări care au fost prezentate 
de C.S.C.A.S. organelor superioare, fiind apreciate de 
acestea la vremea respectivă. 

Există un institut specializat în domeniul cercetărilor 
pentru construcții și materiale de construcţii : INCERC-ul. 
Mai este nevoie de un alt institut? După părerea mea, 
în mod categoric, da. Problemele ce urmează a fi cercetate 
nu sînt numai cele legate de tehnica și de problemele 
economice ale execuției, de care se ocupă institutul 
amintit. Noi trebuie să ne ocupăm și de problemele 
funcţionale și estetice, de economicitatea proiectelor, 
aspecte care sînt deosebite de preocupările acestui 
institut. Ba mai mult, ele influențează și unii factori 
de care se ocupă INCERC-ul. În plus, există și unele 
deosebiri de atitudini, de puncte de vedere diferite, 
între unele institute de proiectare și INCERC-ul. 

Ce anume trebuie să cercetăm în domeniul arhi- 
tecturii?... Raportul a scos în evidenţă cîteva teme de 


cercetare importante, a arătat că una din premizele 
rezolvării corecte a ansamblurilor este cunoașterea 
temeinică a cerinţelor populației şi aș adăuga și a evolu- 
ţiei acestor cerințe în viitor. Acest lucru nu se face din 
păcate acum... în sistemul actual nu se poate cerceta 
această problemă, deoarece institutul în care lucrez 
are în sarcină întocmirea proiectelor-tip pentru clădiri 
de locuit și construcţii social-culturale și în ultimii cinci 
ani nu a putut face decit o singură anchetă, foarte restrînsă, 
pentru a afla și părerile locatarilor, cerințele lor în 
continuă schimbare și evoluție. 

Tot în raport apărea ca necesară și premiza demogra- 
fică a construcţiei ansamblurilor mai mari. Aceasta, de 
asemenea, nu este o problemă de proiectare de inves- 
tiţie sau de sistematizare, ci o problemă de cercetare 
a unor date și condiţii locale. 

Aş vrea să adaug încă cîteva aspecte, fără a epuiza 
totuși problema. Este știut că normele noastre urbanis- 
tice sînt în general preluate din experienţa altor ţări 
şi prea sumar verificate prin experiența noastră. Dar 
majoritatea studiilor întreprinse pînă acum, pentru veri- 
ficarea unora din datele respective, au schimbat funda- 
mental punctul de vedere față de aceste date preluate 
din experinţă străină dar necorelate cu realitățile noastre. 

S-au discutat aici diferite aspecte în legătură cu problema 
monotoniei. Putem oare discuta problema monotoniei 
independent de problema stilului național în arhitectură 
sau trebuie discutată această problemă în strînsă corelație 
şi dialectică cu ea? În ce măsură și pînă la ce limită se 
poate dezvolta, de pildă, specificul oraşului Sibiu sau al 
orasului Craiova, fără a se submina specificul unei unități 
naţionale închegate după formarea incipientă a acestor 
două orașe? A 

lată și aici o problemă de cercetare teoretică. În ce 
măsură oare un nespecialist găseşte că Parthenonul 
diferă de Theseion? După cunoștința mea, acesta va 
considera că ele diferă prin amplasament: unul este 

sus pe deal, iar celălalt este jos; unul este mai bine păstrat, 
altul mai puţin păstrat. Altceva, un nespecialist nu va 
sesiza. Ce diferență este între Domul din Colonia și 
Domul din Viena sau ce diferență este între casele medie- 
vale din Sighișoara și cele din Bistriţa? Nespecialistul 
va sesiza doar așezarea în linii mari, aspecte urbanistice: 
la Sighişoara aceste clădiri sînt pe deal, iar la Bistriţa 
pe teren orizontal ... 

Am îndoieli dacă ceea ce susțin este just în întregime 
sau nu. Am ridicat această problemă pentru a arăta 
necesitatea cercetărilor și în acest domeniu. Ceea ce vreau 
însă să subliniez, este experiența primatului stilului na- 
ţional sau de epocă asupra celui al unui oraş. 


Cînd discutăm despre monotonie și specific local al 
unui oraş, nu putem dezlipi această problemă de cea 
a specificului național și de dezideratul, cu caracter 
imperativ, de a forma și de a consolida un stil naţional 
al epocii noastre socialiste. 

Altă problemă în legătură cu specificul orașului. Cunoaș- 
tem noi specificul de astăzi al orașelor? Cunoaştem noi 
cum își utilizează oamenii din diverse orașe timpul liber? 
Care sînt preocupările lor specifice, care sînt tradiţiile 
orașului respectiv? În ce măsură acestea influențează 
proiectarea noastră urbanistică, dimensionarea dotărilor 
sau a altor lucrări de arhitectură? 


Toate aceste probleme sînt de cercetat și de analizat, 
deoarece ele întregesc complexul problemelor legate de 
reconstrucția socialistă a localităților din mediul urban. 


Avem nevoie pentru aceasta de sinteze ale activităţii 
noastre, ale experienţei dobîndite — și nu numai a expe- 
rienţei noi, ci si a experienţei vechi, a istoriei arhitecturii 
— pentru că nivelul la care am ajuns în acest domeniu 
nu este încă științific, nu am ajuns pînă la constatarea 
unei legităţi. Singura legitate pe care aș putea-o des- 
prinde din lucrările de istoria arhitecturii, citite pînă 
acum, ar fi următoarea: tot ce s-a construit mai de 
mult şi are o vechime de cel puţin 150 de ani — este 
valoros. Altă concluzie cu carcater legic, nu am desprins. 


Este aceasta vreo înclinare în fața tradiţiei, față de tot 
ce este vechi? Sau oare tot ceea ce construim noi va fi 
peste 200 de ani considerat valoros? — Mă îndoiesc! 


În ceea ce priveşte specificul arhitecturii vechi, nu am 
văzut analiza factorilor care acționează să fie scoasă în 
evidență într-un mod similar, așa cum putem astăzi 
desprinde dintr-o construcție, dintr-un ansamblu, ce 
anume se datorează unor imperative economice, ce anume 
se datorează unor cerințe de temă, ce anume se dato- 
rează aportului proiectantului respectiv. Nu am putut 
desprinde acest lucru cu privire la trecut. Ori, aceasta 
ar fi fost necesar pentru a putea vedea care anume ele- 
mente ale realizărilor trecute se pot păstra și ce — în 
condiţiile noastre diferite — nu mai este de preluat, 
nici ca raționament, nici ca concluzie. 


Toate aceste probleme de cercetat sînt deosebit de 
dificile; ele cer o muncă colectivă din partea arhitecţilor, 
inginerilor, sociologilor, economiştilor și a altora; reclamă 
un efort, dar efortul este necesar dacă vrem să progresăm 
în acelaşi ritm ca pînă în prezent. 

Consider că sîntem în stare de asemenea efort, dînd 
lucrări ştiinţifice de aceeași calitate — comparate pe 
plan internaţional — ca și realizările noastre din proiec- 
tare... ». 


Arh. DAN BĂDIC 


« Lucrez de cîţiva ani ca arhitect în Ministerul Comer- 
tului Interior, timp în care am luat parte la o intensă 
activitate de proiectare, de realizare și de exploatare 
a spaţiilor noastre comerciale. 

În contextul economiei socialiste, M.C.I. adminis- 
trează o cantitate foarte mare de valori materiale, cu 
scopul final de a crea o legătură științifică între producţie 


Mamaia — Vedere parțială spre sud 


şi consum, de a satisface integral toate cerinţele vieții 
noastre moderne. (...) 

Zeci și sute de proiecte sosesc din toată ţara în M.C.I., 
sînt analizate în lumina celor mai noi şi eficiente principii, 
fapt care ne permite să constatăm că multe din creațiile 
colegilor noştri reflectă de fapt nu o necunoaștere a 
problemelor specifice, ci o insuficientă aprofundare a 
caracterului funcţional, într-o relație intimă cu atri- 
butele estetice și social-educative. 

. . . Magazinul este în prezent un punct obligat în viața 
noastră cotidiană, aproape tot atit de important ca 
locuința sau locașul de cultură. 

Nu voi ține seama de un principiu al vechilor comer- 
cianți, după care cel ce nu știe să suridă, să nu deschidă 
o prăvălie, dar voi susține cu toată tăria că sîntem obligaţi, 
noi care deținem secretele frumosului, să facem să surîdă 
prin optimismul creaţiei noastre omul preocupat și obosit 
de ritmul vieții cotidiene. 

In urbanismul modern, construcția comercială punc- 
tează fericit plastica multor ansambluri arhitecturale, 
iar noaptea, pe marile artere, magazinul și reclama oferă 
o spectaculozitate mult prea puţin exploatată de arhitecți. 

Față de evoluţia rapidă a formelor de desfacere, este 
necesar să gindim spaţiile comerciale după principiul 
modern al elasticităţii, al universalităţii, opus vechiului 
principiu funcționalist, care prin definiţie constă în organi- 
zarea strictă a spaţiilor componente. (...) 

Spațiile comerciale trebuie să poată răspunde oricăror 
probleme în viitor. 

Din punct de vedere plastic, dacă industrializarea 
construcțiilor prezintă pericolul monotoniei în ansamblu- 
rile urbanistice, în cadrul construcţiilor comerciale acest 
aspect are un caracter dăunător, deosebit de acut, aspect 
pe, care arhitecţii trebuie să-l evite din toate puterile. 

În acest sens trebuie să apelăm la tot potențialul nostru 
creator, să prelucrăm cu curaj toate resursele plastice 
moderne, contemporane, pentru a da fiecărui spațiu 
personalitatea sa proprie, a-i imprima propria noastră 
sensibilitate și a aduce la același numitor sensibilitatea 
colectivă în fața fumosului. (...) 

Făcînd parte dintr-o generaţie relativ tînără, am fost 
martor al multor incertitudini exprimate în construcții 
pe care azi le privim cu bunăvoință, dar pe care nu le mai 
repetăm. 

Cite din ele reprezentau opinii dezbătute, confrun- 
tate cu necesitățile epocii pe care o parcurgem, ne-ar 
putea-o spune numai o analiză pe care nu mai avem 
timpul să o facem. 

În întîlnirea cu oamenii de artă și de știință, pe care 
conducătorii noștri de partid și de stat au avut-o, există 
un mesaj ce ni se adresează direct și nouă. Acest mesaj 
ne cere îndrăzneală și spirit inovator, înlăturarea oricăror 
rigidități, îngustimi de vederi și lipsă de obiectivitate 
ştiinţifică, confruntarea deschisă a punctelor de vedere, 
a opiniei noastre de profesioniști. (...) 

Uniunea arhitecților va trebui să creeze, pentru 
progresul profesiunii noastre, ambianța teoretică și 
practică necesară acestui schimb creator de opinii, în 
spiritul unui democratism profesional pe care nu de mult 
eram pe punctul de a-l neglija». 


Arh. ION BOCEANU 


«... Problemele mari economice și de viaţă au impus 
un ritm vertiginos pentru realizarea construcţiilor indus- 
triale și sociale în ţara noastră. 

În problema locuințelor, din cauza indicilor tehnico- 
economici pentru consumul de materiale și pentru 
eficiența economică în general, directivele în proiectare 
ne obligă să construim parter -+ 4 etaje sau parter -+ 4 
etaje combinate cu parter -+ 9 etaje, așa că, și la București, 
şi pe Litoral, şi la Breaza, şi în orașele de munte, și la 
țară, aplicăm strict formula. 


La aceasta se reduce aspectul modern contemporan, 
la care se adaugă învelitoarea obsedantă, terase, fie bune 
și rele, atit în Capitală cît şi la ţară, ca şi la munte, unde 
condiţiile de climă sînt dificile şi diferite. (...) 

În general, acesta este un element care ne conduce 
în rezolvarea marilor probleme și proiectanţii sînt obli- 
gați să găsească pentru viitor și alte formule care să rupă 
cu acest sistem simplist. 

Greutățile pe care le întîmpinăm în căutarea amplasa- 
mentului, în teritoriul localităţilor existente, obligă 
pe proiectanţii noștri să propună soluţii care nu rezolvă 
satisfăcător încadrarea volumelor şi plasticii în cadrul 
general urbanistic. 

În regiunea noastră avem citeva exemple caracteristice. 

In orașul Cîmpina, prima etapă de construcție pentru 
apartamente a fost destul de satisfăcătoare. S-au construit 
blocuri de apartamente cu parter și 4 etaje, s-au prevăzut 
la toate acoperișuri cu învelitoare din ţiglă, s-au utilizat 
materiale locale (socluri şi parte din fațade placate cu 
piatră din regiune, fațade cu mozaicuri de calcar și alte 
elemente locale), care cît de cît dau un aspect destul de 
corespunzător localității. În etapa actuală, însă, pentru 
a respecta proporția de 6—7% la demolări, noi am găsit 
o singură soluţie: parter -+ 9 etaje. 

Ori, socotim că pentru un oraș cu o suprafață şi o 
încadrare într-un climat și într-un peisaj delurcs, această 
soluție nu este corespunzătoare. În consecinţă, cred că 
trebuie să găsim variante care să ne ducă pe un drum 
mai potrivit cu încadrarea în oraș a blocurilor de aparta- 
mente. 

Nu sînt dușmanul blocurilor înalte. Dimpotrivă, sînt 
adeptul soluțiilor cu accentul pe înălțime, însă acolo unde 
socotim că este necesar pentru a da o importanţă caracte- 
ristică cartierului pe care-l studiem. 

La Zamora, care reprezintă pentru regiunea noastră 
cea mai bună poziție, orientată către lanțul munţilor 
în toată splendoarea lor, noi am prevăzut în schița de 
sistematizare nişte bare nesfîrșite de parter -+ 4 etaje. 
Proiectul se află astăzi la C.S.C.A.S., la avizare, dar 
părerea mea personală este că soluția nu corespunde. 

Am făcut și un lucru bun: schiţa de sistematizare de 
la Podul Vadului, ... în care ne-am propus să proiectăm 
o lucrare care să se încadreze în climat și în aspectul 
sătesc al localităţii. (...) 

La ţară se construiesc școli tip Bucureşti, în care 
predomină geamurile mari, care depășesc ca suprafață 
pe cea pe care o ştiam noi potrivită pentru luminarea 
interioarelor pentru fiecare edificiu în parte. 

Ar trebui ca în loc de localuri moderne de consumaţie 
la sate, să se proiecteze hanuri cu aspecte corespunză- 
toare. 

Un exemplu foarte neplăcut îl dau în regiunea noastră 
construcţiile care se fac pentru cramele din regiunea 
deluroasă. De pildă, crama de la Valea Călugărească 
este un exemplu de arhitectură care este departe de a 
spune ceea ce reprezintă, semănind mai mult cu un 
laborator. . . 

În concluzie, pentru a porni de la o idee corectă în 
proiectare, socot că este necesar să realizăm lucrări la 
scara ideală, adică să respectăm relația armonioasă dintre 
elementul om, cadrul natural, dimensiunile amplasamen- 
tului și volumul construcţiilor. (...)». 


Arh. NICOLAE PORUMBESCU 


«... În incinta mănăstirii Moldoviţa am avut posibili- 
tatea să formulez cîteva păreri oarecum sintetice privi- 
toare la dezvoltarea gîndirii noastre în domeniul restau- 
rării monumentelor istorice, dar aceasta pe un plan 
negativ. 

Într-adevăr, am văzut cu oarecare nedumerire o res- 
taurare în cadrul acestei mănăstiri: la un acoperiș de 


şiţă, pe toată lungimea și pe niște forme curbe, se aplicase 
o pazie de tablă. Vă spun, mirare și aproape conster- 
nare faţă de mine: cum de nu am băgat de seamă că nu 
există țăran care să fi pus la șiță pazie. Am umblat două 
ore prin sat ca să văd dacă constatarea era adevărată 
şi bineînţeles nu am găsit. 

O altă constatare, tot la fața locului, era că o talpă 
de grindă a unui cerdac era acoperită și protejată de o 
scîndurică care să facă scurgerea apelor. larăși o neînțe- 
legere. Am căutat și am văzut că țăranii nu fac așa. Și 
atunci mi-am dat seama că acoperișul de șiță era frumos 
pentru că nu avea pazie. Este tocmai extraordinara 
ușurință a acestui înveliş ca de ou, această protejare cu 
o coajă subtilă care acoperă forța puternică a trunchiului; 
și m-am întrebat dacă noi, în fondul gîndirii noastre, 
înțelegem sursa de unde provine adevăratul frumos. 

Nu este vorba aici să fac o infirmare a capacităților pro- 
fesionale ale arhitectului care a făcut acel lucru, dar îndo- 
iala mea este dacă în adevăr cunoaștem sursa adevărată 
a arhitecturii noastre, sursă care să ne ofere frumosul 
și o dată cu aceasta înțelegerea profundă a semnificației 
ei adevărate, să preluăm şi să facem ceea ce trebuie în 
zilele noastre. Și de aici, o întrebare: pare adevărată 
afirmaţia că poziţia noastră în limitele profesiunii este 
la această dată mai aproape de cadrul formulărilor consta- 
tatoare şi că lărgirea gîndirii noastre profesionale se 
menţine conformist pe marginea practicii şi experienţei 
noastre colective deja ciștigate? (...) 

Climatul afirmațiilor profesionale este ancorat definitiv 
în superioara îndrumare dată nouă, sintetic exprimată: 
arhitectura noastră, cu amprentă proprie, specifică 
ţării noastre socialiste, își poate găsi bogata inspiraţie 
din frumoasele tradiții ale poporului nostru. 

Tot atît de sintetic este exprimată modalitatea posibi- 
lităţilor proprii de realizare prin nu întîmplătoarea 
îndrumare dată de tovarășul Nicolae Ceaușescu, citind 
din Leonardo da Vinci: să ne adăpăm nesecata dorință 
de înnoire din izvor mai degrabă, decit din ulcior. Puterea 
izvorului nostru creator vine din adincuri, de acolo 
unde poporul nostru se topeşte în umanitate, el fiind 
sarea pămîntului. De acolo, de unde marii noștri creatori 
ne-au dezvăluit mîndria de a fi fii ai poporului nostru 
şi, mai departe, mîndria de a fi ancorați în realitatea 
vieţii noastre sociale, ca arhitecţi slujitori ai poporului 
nostru, mîndria de a fi arhitecți, de a da viață arhitecturii 
românești. 

Am constatat cu mare bucurie că nu ne mai ferim de 
această expresie pentru că am întilnit-o de foarte multe 
ori în raportul acestor conferințe. Pînă acum vorbeam 
ocolit și dacă vorbeam cu certitudine de arhitectura 
japoneză, de arhitectura italiană, de arhitectura engleză, 
sau de toate arhitecturile, aveam timiditate de a-i spune 
pe adevăratul nume arhitecturii noastre — arhitectura 
românească. (...) 

Îmi amintesc de cuvintele lui George Călinescu 
privitoare la raportul dintre vechi şi nou, arhaic și 
inovator : 

« Nu arhaic, ci în concordanță cu sufletul unui întreg 
popor — vorbea despre Creangă — urmărindu-l de-a 
lungul întregii lui existenţe și mergind înapoi acolo 
unde un neam se topește în umanitate. Astfel ca, la 
un anume timp și într-un anume moment istoric, 
fenomenul noului să poată apărea ca trăsnetul care 
lovind un stejar bătrin scoate la iveală un cazan de 
galbeni.» 

Este dialectica lege a negării negației, condiţia dezvol- 
tării însăși a vieții. 

Noul se naște în condiţiile care anulează și neagă 
modalitatea de manifestare a vechiului, dar tradiţia îi 
condiţionează nemijlocit capacitatea existenței lui, 
motorul lui intim generator de noi dezvoltări. Fără 
această capacitate, modalitate de manifestare, noul nu 
reprezintă decît pastisa lui — curat mimetism artistic. 

Tot disparat si aparent nelegat să ne raportăm la relația 
inovaţie-realitate. Cunoaşterea realității este condiția 
esențială a modalității de manifestare a arhitectului. 


Din toate documentele citite în ultima vreme rezultă 
acest învățămînt principal pe care trebuie să-l avem noi 
arhitecţii, de legare necondiționată de realitate și de 
cunoaștere a forțelor noastre creatoare pe această bază. 

Sigur că noi nu vom putea construi o arhitectură a 
societății socialiste, fără să avem în evidență mereu 
dezvoltarea arhitecturii noastre pe planul ei avansat, 
pe planul unei industrializări, al unor modalități de utili- 
zare a materialelor din ce în ce mai bune și a perfecționării 
care să satisfacă nevoile oamenilor. Dar aceasta nu trebuie 
să se manifeste ca o tînjire după pomul sau mărul din 
grădina vecinului. 

.. . Pentru că vin de curînd din regiunea lui Petru 
Rareș, să ne amintim că în acea vreme de zbucium extra- 
ordinar prin care a trecut poporul nostru, au existat — 
în paralel cu progresele pe plan mondial ale culturii 
și ale arhitecturii, cum a fost în Apus iluminismul 
francez, în Italia culmile Renașterii din veacul al XV-lea — 
în acea zbuciumată epocă de 10—15 ani din timpul lui 
Petru Rareș, meșterii care, datorită condiţiilor materiale : 
piatra din muntele de aproape, lemnul din brazii care le 
înconjurau lăcașurile, varul din apropiere, culoarea din 
esența rădăcinilor din pajiștile lor, au reușit să facă 
un lucru cu care noi astăzi ne mîndrim. O confirmă și 
cei care vin şi încep să ia cunoștință de această realitate 
a fenomenului arhitectural de la noi, din epoca lui Petru 
Rareș, şi o studiază cel puţin pe plan egal cu acele cores- 
pondenţe strălucite care au constituit marea dezvoltare a 
clasicismului francez. 

Pe aceşti meșteri, dispunînd de mijloace puţine mate- 
riale, cărora li se spune « naivi » astăzi, îi considerăm 
mari genii creatoare ale arhitecturii universale. Cu tesla 
lor, despre care astăzi sau ieri s-a spus să o aruncăm, 
ei au făcut ceea ce au făcut, fără să tînjească neapărat la 
mijloacele materiale ale arhitecţilor din Apus din secolul 
XV şi începutul secolului XVI. 


Aceasta nu înseamnă că analogia este identică în reali- 
tățile noastre, pentru că realitatea noastră arată o dezvol- 
tare considerabilă a fondului nostru tehnico-material, 
bagajul nostru de posibilități se apropie din ce în ce 
mai vertiginos de bagajele celor mai înaintate țări din 
lume și în curînd vom avea posibilitatea unor expresii 
arhitecturale la nivelul material cel mai avansat. Aceasta 
nu exclude faptul ca, în condiţiile concrete în care sîntem 
puşi noi să muncim, să nu facem față tuturor exigențelor, 
pe toate planurile, și industrializării maxime pe care o 
avem de făcut; dar în același timp, la Leșul Ursului sau 
în alt loc, unde trebuie ridicate o căsuţă și un magazin 
nu este firesc să aducem un aport de melacarturi și nu mai 
știu ce, ci să facem o arhitectură, chiar cu tesla, dar — 
dacă este posibil — să o facem cu geniu și cel puţin cu 
modestie şi cu cunoașterea meseriei. 

Am vorbit de mîndria arhitectului din ziua de astăzi 
și acest lucru este de necontestat: noi sîntem mîndri că 
sîntem arhitecți și că trăim în această contemporaneitate. 

Dar să analizăm un pic felul cum se reflectă această 
mîndrie de a fi arhitect în practica noastră profesională 
și mai ales nu atit în profesia în sine, ci în poziția față 
de meserie şi — să spunem cuvintul care trebuie — față 
de locul unde trebuie să ne facem meseria. 

.. . Jumătate din marile investiţii pe care le avem de 
realizat sînt grupate în puternicul centru al Bucureştiului, 
iar cealaltă jumătate este repartizată în celelalte regiuni 
ale țării. Raportat la necesitatea de a acoperi aceste 
mari investiții, cred că nu este exagerat dacă afirm că 
în foarte multe din cazuri arhitecţii răspund cu conser- 
vatorism, cu comoditate, cu o complacere în anonimat, 
cu o revoltă împotriva acestui anonimat pe care de bună 
voie l-au acceptat, cu o revoltă împotriva unei subordo- 
nări faţă de o ierarhie prea amplă dintr-un institut central 
de proiectări, care le subminează și le nivelează posibi- 
litătile de manifestare şi, în sfîrşit, cu prea puţină grijă 
față de existența noastră profesională. 

Invitația noastră ar fi ca exact aşa cum un agronom 
este legat de pămîntul unde trebuie să-și ducă activitatea, 
la fel şi un arhitect să fie legat de locul unde se constru- 

iește, unde este nevoie să se construiască şi unde prezența 
lui își justifică existența în acest fel. 

De aceea, cred că acel bilanţ din care rezultă că inves- 
tiţiile din regiuni sînt mai mari decît jumătate din total, 
iar procentul de oameni care muncesc la realizarea lor 
este sub 25% din potenţialul nostru de creaţie, trebuie 
să ne dea de gîndit. Trebuie să analizăm dacă nu este 
aci, în acest mic bilanţ, o lipsă foarte pronunțată în edu- 
cația noastră, în sensul de a răspunde exact ca slujitori 
ai poporului din care facem parte. 

Să îmi permiteţi acum să vorbesc și despre cîteva 
lucruri concrete, privitoare la problemele regiunii 
Suceava. Această regiune a avut norocul să aibă cîțiva 
oameni în cadrul ei, oameni de nădejde pentru dezvol- 
tarea arhitecturii din această regiune; și nu întîmplător 
este faptul că un copil din creerii munţilor, care în timpul 
războiului, împreună cu alți copii, a salvat vitele satului 
adăpostindu-le în munți, a ajuns arhitect și a rămas 
acolo pentru a-și dărui eforturile, cu scopul ca regiunea 
Suceava să fie ridicată la nivelul celorlalte regiuni în 
problemele de arhitectură. Acest lucru nu este întîmplător 
și mai sînt exemple în care oamenii din această regiune 
au dat dovadă de abnegație față de problemele lor. 

Problema noastră, a arhitecţilor, nu trebuie să se limi- 
teze numai la această constatare a omului legat de loc. 
Noi facem parte dintr-o generaţie sau mai bine zis din 
două-trei generații, care muncim pentru realizarea pe 
toată suprafața țării a programului nostru de construcții 
socialiste. In aceste condiţii trebuie să ne înscriem şi să 
participăm la îndeplinirea acestui program prin prezența 
noastră acolo unde este necesară. 

Nu știu dacă este sau nu admisibil ca un tînăr, după 
2 ani de facultate, să facă o piață centrală a orașului 
Suceava, și să n-o facă rău, s-o facă bine, evident ajutat, 
cu sprijinul forurilor de avizare, cu sprijinul oamenilor 
care au de îndrumat dezvoltarea noastră arhitecturală, — 
și în același timp, în București (să spunem adevărului 
pe nume), oamenii să se lupte pentru lucrări, să se lupte 
pentru titlurile de autori... 

Regiunea Suceava are nevoie de oameni și prezența 
mea la tribună este de fapt o invitație pentru tovarășii 
noștri de lucru să participe în mod efectiv, nu numai 
în regiunea Suceava, ci oriunde trebuie. Să ne ducem 
să muncim şi să ne facem datoria oriunde sîntem 
chemaţi. 

Investițiile din această regiune ating 250 milioane, chiar 
300 milioane dacă mai angrenăm şi alte lucrări; prin 
urmare, un volum foarte mare de lucrări care trebuie 
acoperit... 

Regiunea Suceava, Bucovina noastră, reprezintă în 
fond în istoria noastră cam ceea ce a reprezentat în 
Italia  Quatrocentto-ului orașului Florența. În această 
regiune s-au născut marii nostri creatori, care au dezvol- 
tat și care au cimentat cultura noastră, de care bene- 
ficiem acum. Limba pe care o vorbim și o folosim în crea- 
ţiile noastre literare și artistice o datorăm lui Eminescu; 
dezvoltarea muzicii noastre o datorăm în mare parte 
lui Enescu și sînt încă alte multe nume ilustre, celebre, 
care au pornit din această regiune. Regiunea Suceava 
a fost deci într-o anumită perioadă Florența culturii 
noastre. 

În cadrul vieţii noi de astăzi, ea nu este o colonie, cum 
pare de foarte multe ori că rezultă din întrebările care 
se pun: te duci la Suceava? — ca și cum ai pleca într-o 
colonie. Nu, regiunea Suceava nu este o colonie, ci o 
regiune din cele 16 regiuni ale patriei noastre, unde se 
munceşte și se construieşte pe plan egal, cu același interes 
şi cu foarte multe posibilități de dezvoltare. 

De aceea îmi permit încă o dată să vă invit să veniţi 
și în excursii, fiind siguri că vă vom primi cu mult drag 
pe toţi aceia care veţi veni să vedeţi monumentele istorice 
ale Bucovinei. 

Și dacă printre dvs. se vor găsi şi oameni care să vrea 
să rămînă și să muncească în această regiune, ei vor 
fi primiţi cu braţele deschise și cu multă dragoste de 
către inimosșii locuitori ai Bucovinei. » 


Arh. PAUL BORTNOVSCHI 


«... Îmi permit să reiau cîteva motive din referat, 
relative la problemele interiorului, care n-au fost atacate 
în discuțiile de pînă acum şi care găsesc că trăiesc acelasi 
fenomen de mutații, de transformări, dacă nu tot atît 
de uluitoare ca arhitectura, dar foarte substanțiale si 
angrenînd importante energii. (...) 

.. . Inreriorul, mai bine zis cu termenul de univers 
plastic de completare a arhitecturii, își trăiește această 
transformare, atit sub imperiul evoluţiei arhitecturii, 
evoluție a cauzelor care au determinat arhitectura, cît 
și în urma evoluției unor parametri ai sensibilităţii, a 
evoluției plasticii în general și a celorlalte compartimente 
ale acesteia. 

S-a discutat destul de mult asupra raportului dintre 
arhitectura şi arta monumentală, dar s-a discutat puţin 
despre raportul dintre arhitectura și artele anexe, artele 
aplicate, artele decorative, care sînt menite a avea o 
circulație mult mai mare decît arta monumentală legată 
de arhitectură. De aceea, consider că Uniunea trebuie 
să acționeze ca un motor pentru rezolvarea cît mai 
substanțială a acestei probleme rămase în urmă. 

Știm că s-au întreprins acţiuni pe linie de C.S.C.A.S. 
de a se controla producția industrială, producţia de mobi- 
lier și de accesorii necesare locuinţelor în viaţa cotidiană. 
Dar consider că Uniunea trebuie să acționeze în mod 
ferm în acest domeniu, domeniu lăsat descoperit și căruia, 
oricît de entuziaști am fi ca arhitecți în a-l acoperi, nu-i 
vom putea satisface necesitățile. În primul rînd, pentru 
că el este un compartiment suficient de specializat și, 
în al doilea rînd, pentru că necesitatea de invenţii din 
acest domeniu implică o concentrare de energie care ar 
fi sustrasă arhitecturii. 

Părerea mea este că învățămîntul artelor decorative 
din cadrul Institutului de arte plastice ar trebui, parţial, 
la propunerea Uniunii arhitecților, să-și deplaseze centrul 
de greutate, angajind mai mult ramurile culturale ale 
artelor monumentale și axîndu-le, asa cum pare evident 
necesar, pe arta industrială — cum ar trebui să fie privită 
arta decorativă — ceea ce ar oferi arhitecților specialiști 
posibilități care să poată prelungi intenţiile lor în obiec- 
tivele necesare în viaţă. 

In felul acesta s-ar putea ajunge ca obiectul așa-zis 
decorativ, obiectul funcțional-decorativ, să devină din 
obiect de civilizație un obiect de cultură. 

Cred că contribuţia pe care acest compartiment de 
creaţie ar putea-o aduce la acea personalizare urmărită 
în arhitectura noastră — personalizare națională și perso- 
nalizare pe plan orăsenesc sau individual — ar descurca 
întrucîtva sarcinile de această natură ale arhitectului. 

Această preocupare a arhitectului (de localizare, de 
intimizare, de creare a unui caracter intim zonelor de 
arhitectură interioară, de găsire a unor particularizări 
ale tipologiei de locuințe, de oferire a unei varietăți 
cît mai mari și cît mai elastice pentru a fi particularizate), 
fiind împlinită, el va putea fi în măsură de a da un cadru 
pe care noi îl aşteptăm a fi obținut prin arhitectura 
interioară. » 


Conf. ing. ALEXANDRU CIŞMIGIU 


«Încep prin a mulțumi pentru prilejul oferit de a parti- 
cipa la Conferinţa pe ţară a Uniunii arhitecţilor din R.P.R. 
Profit de ocazia aceasta pentru a exprima și un gînd mai 
vechi de mulțumire pentru cinstea de a fi unul din ingi- 
nerii din ţara noastră primiţi în Uniunea arhitecţilor. 

Mă voi referi foarte pe scurt la o temă care consider că 
ar putea forma într-un viitor apropiat obiectul unei 
discuţii mai aprofundate. Este vorba de lărgirea posibili- 
tăților de creaţie arhitectural-inginerească, ca urmare a 


progreselor realizate de teoria structurilor de rezistență. 
Aceste progrese sînt intim legate de progresul general 
din fizică și tehnică. 

Mă voi opri în primul rînd la progresul realizat în cunoaș- 
terea și caracterizarea mai bună a mediului mecanic, 
adică a ansamblului de forțe și acțiuni exterioare care pot 
interveni în viața construcției. 


Ideea de bază ar fi următoarea: orice acțiune consi- 
derată în afara construcției are un caracter natural-impla- 
cabil. Dacă însă se ia la un loc mediul și construcția, 
atunci valoarea acțiunii asupra construcției va depinde 
neapărat și de proprietăţile statice şi dinamice ale acesteia. 

O analiză mai aprofundată arată că oricît de complexă 
ar fi acţiunea exterioară, ea poate fi caracterizată cali- 
tativ și cantitativ prin două clase de parametri care în 
final pot fi separați şi anume: 

— clasa parametrilor asupra cărora nu se poate acționa 
în nici un fel (viteza vîntului, forța vie a valurilor, energia 
seismelor) — parametri naturali implacabili; 

— clasa parametrilor de concepție, asupra cărora se 
poate acționa direct pentru a micşora valoarea acțiunii 
exterioare. De exemplu, forma volumului construit, în 
cazul acțiunii vîntului sau a valurilor, rigiditatea sau flexibi- 
litatea de ansamblu a structurii de rezistență, în cazul 
acţiunii vîntului, a seismelor, contracției şi temperaturii, 
ductibilitatea materialelor și a structurii pe ansamblu, în 
cazul unor acțiuni dinamice din categoria șocului sau a 
unor suprasolicitări dinamice neprevăzut de puternice. 

Este aici un domeniu foarte vast care, mînuit abil, în 
comun, poate conduce la rezolvări deosebit de raționale. 

Un alt aspect asupra căruia vreau să mă opresc este 
legat de progresul realizat în cunoașterea proprietăților 
fizico-mecanice ale jmateriei reale din care se realizează 
orice operă de construcții cu dimensiuni, forme și 
proporții. 

A obţine rezistenţa unei structuri este desigur o treabă 
inginerească. A obține însă durabilitatea indefinită a 
unei construcţii pe ansamblu este o problemă care intră 
în preocuparea mai multor specialități în comun. 

Volumul de material introdus în operă pentru partea 
nestructurală, estetică, funcțională poate depăşi de cîteva 
ori volumul structurii de rezistență propriu-zise. De 
aceea, asigurarea permanenţei în timp, în coexistența 
elementelor din diferite materiale cu proprietăți diferite, 
necesită o profundă cunoaștere a acestor proprietăți. 
Mă refer la completarea cunoașterii clasice macro-fizice 
cu o cunoaștere micro-fizică care ține seama de structura 
discret, atomică, a materiei. 

Aici este un alt domeniu comun care practic trebuie 
să înceapă de la conformarea fundațiilor, adică în zona de 
legare a construcţiei de mediul înconjurător, și să se 
termine la ultimul detaliu de finisaj. 

În sfîrşit, mă voi referi la progresul realizat în metodele 
de analiză a structurilor cu ajutorul mașinilor electronice- 
numerice și analoage. 

Este vorba de căutarea soluțiilor celor mai bune, de 
verificare a concepţiei pe viu pentru fiecare tip de solici- 
tare în parte. Rezultatele obținute pînă în prezent pentru 
solicitări dinamice deosebit de complexe au scos în 
evidență aspecte care nu puteau fi intuite direct și au 
condus la definirea unor noi tipuri de structuri. Această 
operaţie de optimizare a soluţiilor structurale este 
un alt domeniu de căutări comune, cu mari perspective 
în viitor. 

Am subliniat trei tendințe care mi s-au părut mai 
importante. 

În prezent este greu de stabilit o anume graniţă unde 
se opreşte o gîndire și începe alta: există un domeniu 
comun în care tendințele de întrepătrundere ar trebui 
duse cît mai departe, cel puţin în acest stadiu iniţial cînd 
abia se conturează perspectivele viitoare. 

Prezentarea uneori simplistă care reduce domeniul 
căutărilor comune la un acord cît mai fericit între distri- 
buția materialului în secțiune și pe ansamblu cu diagra- 
mele de eforturi deduse după legile şi criteriile mecanicii 
structurilor clasice nu poate fi considerată în prezent 

suficientă; în mod obiectiv posibilităţile actuale sînt mult 
mai mari, într-un domeniu în care cultura estetică se 
completează cu cea tehnică pe baze științifice ». 


Arh. DOREL DEFOUR 


«Prin activitatea mea profesională vin deseori în contact 
cu lucrători din agricultură sau din industria de con- 
strucții locală. Vă mărturisesc că mi se pun numeroase 
întrebări și foarte interesante și la unele răspund foarte 
greu ; consider că trebuie să ne pregătim să răspundem 
la aceste întrebări, pentru ca în momentul cînd se va 
termina de construit milionul de locuințe sătești ce 
urmează să se realizeze în anii viitori, în mediul rural, 
să nu fim în situația să ni se ceară părerea sau să nu 
putem răspunde cerințelor locatarilor acestor locuințe. 

Propun să ne preocupăm puţin și de gruparea acestor 
locuințe, nu merg pînă la a spune sistematizarea lor. 
De folosirea în mai bună măsură a resurselor locale, 
de introducerea unor materiale noi în cadrul acestor 
construcții, cu un cuvînt de îmbunătăţirea soluțiilor de 
arhitectură și în special de păstrarea tezaurului, co- 
morilor de artă națională, depinde buna realizare a 
acestor locuinţe. 

Lucrînd de 20 de ani în producția construcţiilor agri- 
cole, sînt în contact cu eforturile extraordinare care se 
fac de către lucrătorii din sectorul agricol, sub con- 
ducerea de partid și de stat, pentru darea în folosință a 
noi terenuri pentru producția agricolă, pentru valori- 
ficarea în mai mare măsură a terenurilor nefertile; 
pînă în prezent s-au dat în producţie, pe pante mari și 
erodate, cca. 50 de mii de hectare... 

În lunca inundabilă a Dunării se vor da în viitor în pro- 
ducţie peste 400 000 ha... (...) 

Eu consider că mai avem rezerve, că putem să facem 
astfel încît aceste eforturi imense pentru redarea în 
circuit, să nu se irosească, contribuind prin proiectele 
și studiile noastre la economisirea suprafeţelor folosite 
pentru construcţii și instalații. 

Inginerii agronomi au speranţa că noi arhitecții putem 
studia problemele de așa natură, încît să nu facem risipă 
de teren agricol... (...) 

În această etapă minunată pe care o trăim, cînd întreaga 
țară este un vast șantier, apare problema coordonării 
eforturilor pe sectoare de proiectare specifică, pro- 
blema sistematizării teritoriale, a organizării și ame- 
najării teritoriilor pe spaţii mari și, îndrăznesc să 
spun, chiar sistematizarea zonelor industriale și pre- 
orășenești, în sensul de a avea niște zone mai bine 
organizate, mai roditoare și, dacă se poate, nu pe cele 
mai fertile terenuri agricole. (...)». 


Arh. MIRCEA DIMA 


«... Aş dori să-mi îngăduiţi să afirm, înainte de a 
mă atașa de problemele ridicate în raport, despre activi- 
tatea Uniunii arhitecților, legată intim cu activitatea 
mea profesională, să mărturisesc deci că nici n-aş fi putut 
să înţeleg altfel evoluția mea profesională și activitatea 
mea profesională fără sprijimul organizat al Uniunii, 
fără exemplul colegilor mei care, prin activitatea lor de 
zi cu zi, prin rezultatele muncii lor, m-au învățat, mă 
învață şi mă vor învăța încă în continuare. (...) 

Eu înțeleg că specificul timpurilor noastre se poate 
exprima foarte bine printr-o înaltă tehnicitate în toate 
domeniile. Acest lucru este valabil și pentru profesiunea 
noastră care a fost, este și trebuie să fie o știință bazată 
pe o tehnică desăvirșită, la fel cu celelalte performanțe 


ale epocii noastre, asa cum diferite epoci au avut perfor- 
manţele lor, la nivelul epocii respective. 

Din cele prezentate în raport se vădește importanta 
sarcină ce ne revine, sarcina continuă de a ridica nivelul 
nostru tehnic și profesional, capabil să asigure ridicarea 
nivelului ideologic. Sint convins că nu se poate obține 
realizarea Directivelor Congresului al IV-lea al P.M.R., 
fără o stăpinire a științei şi a tehnicii profesiunii 
noastre. 

In acest moment ni se indică trecerea la o nouă etapă 
calitativă. Aș vrea să atrag atenţia însă că, aşa cum foarte 
bine arăta tovarășul prof. H. Maicu, există în dezvoltarea 
aceasta tehnică o capacitate deosebită de a înțelege 
formele profesiunii noastre, mai mult poate prin docu- 
mentaţia scrisă decît prin cea desenată, care uneori poate 
să fie un limbaj eliptic, rezumat la cadrele specialiştilor 
din acest domeniu. 

Fără îndoială că nu este posibil, fără această documen- 
tație scrisă, capabilă să furnizeze un limbaj comun de 
înțelegere pentru toți cei cărora le revin astăzi produsele 
muncii noastre; cu toate că au fost relevate aici unele 
insuficiente condiţii de lucru, nimeni nu va putea nega 
viteza de dezvoltare, impetuoasa dezvoltare a nevoilor 
societăţii noastre și deci nu va refuza posibilitatea de a 
acţiona cu maximum de eficiență în contextul acestui 
modul. Din punct de vedere al unor simple statistici, 
aceste aspecte ar putea să fie prezentate negativ, aș putea 
spune numai că, dacă într-un institut de proiectare la 
cinci zile se predă un proiect, iar activitatea de proiec- 
tare pură, să spunem, se rezumă la 10—15% din totalul 
de timp disponibil, acest lucru de fapt nu reprezintă 
decît impetuozitatea epocii noastre, impetuozitate pe 
care trebuie să o susţinem printr-o tehnicitate sporită, 
printr-o cuprindere a tuturor proceselor care au loc 
în realizarea procesului final de arhitectură. 

Așa cum Uniunea arhitecților a reușit în decursul 
acestei perioade de 13 ani, în etapele respective, — 
desigur, cu unele deficienţe inerente creșterii, inerente 
vieţii, și este ușor după trecerea timpului să constaţi 
deficiențele, — să ne adune pe toți sub acoperisul unor 
principii care au ca rezultat aprecierile de astăzi (de 
altfel cum a fost arătat aici), sînt convins că şi în viitor 
ea va fi în măsură, prin activitatea noastră, să ducă mai 
departe acest efort de organizare, de atragere spre 
realizarea scopurilor centrale afirmate aici, spre reali- 
zarea unei arhitecturi demne de epoca noastră, care să 
reprezinte o continuitate cu alte epoci demne din istoria 
noastră. 

Consider că în asemenea împreiurări, amănuntele 
poate că rețin prea mult atenția. Mi-aşi îngădui să închei 
cele cîteva cuvinte cu mărturisirea ataşamentului meu 
față de Uniunea noastră, al stimei mele pentru colegii 
mei, cu promisiunea de a încerca să fac tot ceea ce pot 
acolo unde muncesc eu, spre a contribui la propășirea 
arhitecturii românești. » 


Conf. ing. OLIVIU RUSU 


«În numele Consiliului naţional al inginerilor și tehni- 
cienilor, adresez un călduros salut colegial Conferinţei 
pe ţară a arhitecţilor din R.P.R., chemată să dezbată 
sarcinile de mare răspundere ce revin arhitecților în 
realizarea importantelor construcții ale socialismului în 
patria anoastră. 

Darea de seamă prezentată de prof. arh. Pompiliu 
Macovei, președintele Uniunii arhitecţilor, a redat 
amplul tablou al realizărilor obținute în domeniul con- 
strucţiilor în ţara noastră; pe drept cuvint s-a arătat că 
ele au schimbat fața țării, au făcut să apară orașe noi 
pe hartă, au constribuit esenţial la dezvoltarea și 
înfrumusețarea orașelor, prin monumentele timpului 
nostru, marile combinate industriale, vastele ansam- 

bluri de locuințe și importantele construcţii social- 
culturale. 

Urmînd consecvent Directivele, indicaţiile și îndru- 
mările conducerii partidului, mobilizindu-și toate resur- 
sele creatoare, arhitecţii si constructorii au contribuit 
la dezvoltarea armonioasă a localităţilor, la realizarea de 
construcții cu o bună funcţionalitate, la asigurarea confor- 
tului pentru cei ce le folosesc, realizind clădiri şi ansam- 
bluri cu înalte calităţi estetice. 

Ne bucurăm cu toţii de realizările în domeniul construc- 
ţiilor, de mîndria cu care sînt privite de întregul nostru 
popor, de admirația exprimată de numeroși specialiști 
din străinătate. În construcţiile realizate este reflectată 
preocuparea permanentă a arhitecților și constructo- 
rilor de a folosi cît mai judicios mijloacele materiale puse 
la dispoziția lor de societatea noastră în vederea reali- 
zării investiţiilor, preocuparea lor pentru utilizarea 
şi dezvoltarea unei tehnici constructive cît mai 
moderne. 

Este adevărat că tehnica modernă a impus unele servi- 
tuți creaţiei de arhitectură; ele sînt însă din plin compen- 
sate de noile posibilități de exprimare pe care tot ea 
le-a creat. Dovadă sînt ansamblurile realizate în ţara 
noastră prin metodele tehnice moderne, care au permis 
ca prin volume, forme şi raporturile dintre ele să se 
obțină importante valori estetice. 

Multe din problemele dezbătute la Conferinţa arhi- 
tecților preocupă și pe inginerii și tehnicienii din construc- 
ţii, pe toate cadrele tehnice care, însuflețite de măreţele 
sarcini trasate de partid de a introduce tehnica nouă 
în toate ramurile de activitate şi de a realiza produse 
comparabile cu cele mai bune de pe piața mondială, desfă- 
șoară o amplă activitate pentru promovarea tehnicii 
celei mai noi în producţie, pentru folosirea cu maximă 
eficiență a mijloacelor tehnice moderne cu care sînt 
dotate întreprinderile noastre. 

Consiliul naţional al inginerilor și tehnicienilor își 
desfășoară activitatea în vederea mobilizării! cadrelor 
tehnice la cunoașterea și aplicarea celor mai noi realizări 
ale științei și tehnicii obținute în cercetare și în practică, 
la stimularea activității lor în vederea rezolvării pe baza 
tehnicii moderne a problemelor ridicate de producţie, 
la atragerea tuturor forțelor competente pentru a dezbate 
amplu soluțiile tehnice obținute în institute și întreprin- 
deri, în vederea aplicării lor în practică. 

Aşa cum s-a arătat în conferinţa dvs., munca arhitecţilor 
trebuie să dea posibilităţi ample de desfăşurare a noilor 
mijloace tehnice de execuţie şi montaj. 

Aceasta presupune o strînsă colaborare între arhitecţi 
şi ingineri și ceilalți specialiști din domeniul construc- 
ţiilor. 

Construcţiile mărețe înfăptuite în anii puterii populare 
sînt o dovadă că în munca ce se depune, s-a realizat 
o amplă și profundă colaborare între arhitecţii și inginerii 
de toate specialităţile, o înţelegere colegială a cerinţelor 
specifice fiecărei profesiuni. Aceasta se datorează faptului 
că inginerii şi arhitecţii sînt animați de aceeași dorinţă, 
lucrează cu acelaşi entuziasm pentru a-și aduce contri- 
buţia, alături de toți oamenii muncii, la dezvoltarea 
patriei noastre pe calea victorioasă a socialismului; în 
strînsă colaborare, arhitecții si inginerii se străduiesc 
să realizeze din fondurile alocate de stat un număr cît mai 
mare de obiective industriale şi social-culturale, să 
obţină intrarea cît mai devreme în funcţiune a 
investitiilor, să realizeze construcţii la un înalt nivel 
calitativ. 

Ca o expresie a acestor preocupări comune, nu omit 
să arăt şi faptul că în multe instituţii, în care nu sînt 
organizate cercuri ale Uniunii arhitecţilor, numeroși 
arhitecţi participă cu interes la activitatea organizată 
în cadrul sindicatelor de comisiile inginerilor şi 
tehnicienilor. 

In încheiere, permiteţi-mi dragi tovarăși şi colegi, 
să adresez, în numele Consiliului național al inginerilor 
și tehnicienilor, urări de cel mai deplin succes în lucrările 
Conferinţei pe ţară a arhitecţilor». 


MII 


Cămin din complexul Institutului pedagogic din Craiova 


Ansamblul căminelor studențești de la Grozăvești 


Școală medie cu 24 clase în București 


Prof. arh. GUSTAV GUSTI 


« Particip la această Conferință, cu emoție, interes 
și mîndrie de cetăţean si arhitect. 

Apreciez și îmi însuşesc pe deplin raportul comitetului 
Uniunii noastre, prezentat de tovarășul președinte, arh. 
Macovei. 

Acest raport constituie un bilanț bogat al realizărilor, 
al gîndirii şi practicii arhitecturale, o dovadă a maturității 
și spiritului de răspundere al arhitecţilor, o sinteză a 
tezelor arhitecturii românești contemporane, capabile să 
aducă o bogată contribuţie la dezvoltarea arhitecturii 
mondiale. 

Pe lingă acest caracter de bilanţ, consider că darea de 
seamă mai constituie și un larg program pentru etapa ce 
urmează, atit pentru Uniunea arhitecţilor, cît și — bineîn- 
ţeles — pentru activitatea noului comitet ce va fi ales. 

Cu toate realizările arhitecturii românești, care oglin- 
desc incontestabil succesele și victoriile orînduirii noastre, 
ale poporului nostru, obținute sub conducerea partidului, 
cred totuși că raportul a trecut prea repede peste această 
perioadă de 13 ani de la prima noastră Conferinţă pe ţară, 
răstimp în care s-au petrecut evenimente importante pe 
plan arhitectural, pe care unii — îndeosebi cei tineri — 
poate că nici nu le-au trăit. 

Trebuie să ne amintim, evocînd nivelul dezvoltării 
noastre profesionale de acum 13 ani, de primele două 
formaţii restrînse de proiectare de arhitectură indus- 
trială și civilă, de care dispuneam, în comparaţie cu 
situația de astăzi materializată prin activitatea nume- 
roaselor institute specializate în ambele domenii de 
arhitectură și răspîndite în toate regiunile ţării. 

Dacă la prima noastră Conferință, noi nu prea dispu- 
neam de o platformă sigură de orientare profesională, 
astăzi trebuie să subliniem numeroasele poziții teoretice, 
bazate pe generalizarea unei bogate practici, a numeroase 
norme, indici, directive şi principii de proiectare ce au 
fost elaborate în comun şi care constituie un îndreptar 
ştiinţific pentru arhitectura noastră contemporană. 

Dacă la începutul activității Uniunii noastre, domenii 
precum sistematizarea teritorială și urbanismul consti- 
tuiau preocuparea doar a unui redus colectiv de arhitecți 
din vechiul institut I.P.C., astăzi — după numeroase 
ciocniri de opinii și cîștigări de poziţii teoretice, subliniate 
şi în raport — am realizat generalizarea concepției urba- 
nistice şi am trecut la abordarea oricărei probleme de 
arhitectură pe treaptă urbanistică. 

Şi, în sfîrșit, trebuie să subliniez că, dacă pe acea vreme 
problemele de expresie arhitecturală se refereau aproape 
exclusiv la aspecte de fațadă, pastișînd fără convingere 
unele forme ale trecutului, astăzi — cu toată greutatea și 
urmărind indicațiile ferme ale conducerii de partid și de 
stat — ne străduim să stabilim o fundamentare aptă de a 
crea o expresivitate proprie a arhitecturii noastre, speci- 
fice societății noastre, ţării noastre şi locului, o expresie 
arhitecturală care să se împletească organic și indivizibil 
cu toate celelalte laturi componente ale fenomenului 
arhitectural. (...) 

Îmi veţi permite să subliniez unele aspecte din raport 
pe care le apreciez în mod deosebit și pe care le consider 
că ar trebui să constituie o preocupare centrală a Uniunii 
noastre în etapa ce urmează. 

În primul rînd a reieșit, ca o concluzie teoretică, că 
elementele componente ale arhitecturii constituie un 
tot indivizibil. In acest sens, indicaţiile date succesiv de 
conducerea de partid, privind confortul, economia, 
tehnica nouă, expresivitatea adecvată, nu au constituit 
tematica unor acţiuni izolate sau a unor campanii, ci capi- 
tole ale unei sarcini unitare și continue, considerată în 
integritatea ei dialectică, ceea ce implică o tot mai susţi- 
nută abordare complexă și multilaterală a problemelor 
de arhitectură. (...) 

A doua problemă pe care vreau s-o subliniez este legată 
de domeniul de care mă ocup și anume considerarea 
urbanismului ca una dintre treptele cele mai complexe 


ale arhitecturii. Aici, nu numai că doresc să subliniez 
— de altfel cum s-a făcut și în raport — necesitatea de a 
adinci și promova sub toate aspectele această concepție 
și acest mod de gîndire specific arhitecturii socialiste, 
dar totodată să subliniez și importanța de a descifra și a 
scoate la iveală legitățile proprii ale acestui fenomen, ale 
acestui proces, ceea ce implică și generează tematici, 
metodologii, rezolvări, și criterii proprii, specifice acestui 
domeniu de activitate arhitecturală. 

Fără să subapreciez cîtuși de puțin posibilitățile arhi- 
tecturii cu caracter de obiect unicat, saltul calitativ care 
ne este cerut să-l realizăm astăzi poate fi realizat numai 
abordînd toate problemele referitoare la confort, la 
economie, la tehnica construcţiei și expresivitate, la 
nivelul marelui cadru construit al colectivităţi, la nivelul 
ansamblului arhitectural și al sistematizării teritoriale. 

A treia problemă pe care aș sublinia-o, ar consta în 
aceea că pentru a putea desfășura cît mai larg activitatea 
noastră arhitecturală, este important să trecem în mod 
susținut la abordarea problemelor teoretice, la funda- 
mentarea ştiinţifică a activităţii noastre practice ; în acest 
scop trebuie să căutăm forme adecvate pentru închegarea 
unor organizaţii de studiu şi de cercetare, profilate și 
înzestrate de așa manieră încît să stabilească baza teoretică 
în domeniul nostru de activitate. (...) 

Totodată, Uniunea ar trebui să încurajeze tot mai mult 
discuțiile de creație, de critică arhitecturală, literatura 
de specialitate, ciclurile de informaţie teoretică şi practică 
de specializare şi de calificare, precum și o participare cît 
mai activă a arhitecţilor cu articole vii și deschizătoare 
de orizonturi noi la publicaţiile periodice, atît cele 
interne, cît și cele străine. 

A patra recomandare pe care aș face-o viitorului comitet, 
se referă la faptul că arhitectura — prin natura ei obiec- 
tivă — nu privește cîtuși de puţin doar pe arhitecţi. Prin 
natura muncii noastre în colective mari și multispeciali- 
zate și prin interesul crescînd pe care îl manifestă opinia 
publică, beneficiarul lucrărilor noastre, trebuie găsite 
formele adecvate pentru a lămuri, a pregăti, a antrena pe 
toți colaboratorii și auxiliarii noștri, toate organizațiile 
de creaţie și organele de stat ce răspund de edificarea 
cadrului construit și, în sfîrşit, opinia publică, prin acțiuni 
largi, fie pe plan central, fie pe plan local, în filiale sau 
cercuri, prin plenare și cicluri de conferințe, prin presă 
sau radio, căutînd căile optime pentru a lărgi contribuţiile, 
critica constructivă, discuţiile, pentru a primi un sprijin 
tot mai substanţial din partea tuturor acelora ce răspund 
sau se interesează de problemele de arhitectură. (...) 

Progresul arhitecturii românești, progresul implicit 
al Uniunii arhitecţilor, reclamă activizarea întregii mase 
a membrilor Uniunii și nu numai a colectivului de condu- 
cere ce va fi ales. Aplicarea în practică a tezelor enunțate 
în raport, condiţiile deosebite create de regimul nostru 
de democraţie populară, îndrumarea continuă acordată 


de partid, constituie premize puternice și certe pentru 
promovarea arhitecturii pe culmi tot mai înalte, pentru 
îndeplinirea cu succes a sarcinilor de răspundere ce ne-au 
fost încredințate şi prin a căror îndeplinire vom putea 
aduce o contribuţie importantă în atingerea obiectivelor 
cuprinse în Directivele celui de-al IV-lea Congres al 
partidului ». 


Arh. ALEXANDRU COSTINESCU 


«... Paralel cu preocuparea de a realiza construcții 
care să satisfacă cerinţele proceselor moderne de fabri- 
caţie, economice și în același timp frumoase, arhitecţii 
şi inginerii din Institutul de proiectări al industriei 
alimentare, au dat o atenție deosebită și permanentă 
introducerii metodelor moderne noi de realizare a 
construcțiilor. Astfel, metoda cofrajelor glisante cu 
prese interconsult a fost aplicată, pentru prima oară 
la noi în ţară, la silozurile de zahăr de la fabricile Luduș 
şi Bucecea, fiind apoi extinsă la construcţiile de pe Litoral. 
La noua fabrică de pîine « Bucureşti », învelitoarea este 
realizată dintr-o pînză cutată din beton precomprimat 
de 24,00 m deschidere; acoperişul secției de germinare 
şi îmbuteliere de la noua fabrică de bere din Bacău este 
realizat cu elemente curbe prefabricate, precomprimate, 
de tipul paraboloid hiperbolic avînd dimensiunea de15/3 m, 
iar cisternele de beton armat la noile centre de vinificare 
sînt realizate de asemenea prin metoda cofrajelor gli- 
sante. (...) 

Legat de activitatea Uniunii noastre aș vrea să ridic 
cîteva probleme pe care le consider importante în 
munca noastră. 

În primul rînd, problema timpului de proiectare. 
Normele de timp existente în proiectare sînt în contra- 
dicție cu aspectul de concepţie al proiectării. In vreme 
ce timpul de proiectare pentru tehnologie se raportează 
la numărul de pagini de memoriu, cel pentru rezistență 
la numărul elementelor calculate și desenate, timpul 
de proiectare pentru arhitectură se stabilește în funcție 
de volumul construit al construcţiei de proiectat: mă, 
pentru ori ce fel de construcţie, și minute de gîndire. 
Măcar din respect pentru gîndirea arhitectului, cred că 
trebuie schimbată cel puţin unitatea de măsură. 

Pe lîngă aceasta, de la începutul anului în curs, normele 
au fost reduse cu 10%. Trebuie să ne gîndim mai repede 
decît pînă acum și totodată mai bine. Și dacă ținem 
seama că această reducere a urmat alteia anterioare, 
ajungem la concluzia că în scurtă vreme s-ar putea să 
facem proiecte fără să ne gîndim la ele. 


l — Cămine studențești la lași 


2 — Cantină complexului  social-studențesc 


- Complexul social-studențesc din Cluj 


Poate că și diferența de unități de măsură a muncii 
noastre — la arhitecți pe më, iar la artiștii plastici pe 
cm? — este un motiv pentru care pînă în prezent cola- 
borarea dintre arhitecți și artiștii plastici nu este 
perfectă. 

Chiar dacă scurtarea timpului de proiectare este 
posibilă în cazul proiectanţilor mai experimentați, în 
institutele de proiectări industriale unde arhitecţilor 
tineri, fără experienţă, li se încredinţează lucrări impor- 
tante, lucrul acesta ar putea avea urmări nefavorabile. 

Dacă ne mai gîndim că în timpul de proiectare mai 
intră lansarea proiectului, normarea și postnormarea 
lui, editarea și întocmirea fișelor de indici, vă daţi seama 
că timpul efectiv de proiectare este și mai redus. 

De aceea, socotesc că trebuie analizată cu deosebită 
atenţie această problemă, care constituie o frină în 
îmbunătățirea muncii noastre. 

In al doilea rînd, controlul realizării proiectelor. 
Aş vrea să atrag atenţia asupra faptului că nu este nece- 
sară semnătura arhitectului pentru ca constructorul 
să poată încasa contravaloarea lucrărilor chiar dacă ele 
au fost prost executate și neconforme cu proiectul. 

Exemple nu mai dau, căci este inutil. Fiecare dintre 
dvs. puteți arăta unele mai concludente, căci, dacă uneori 
datorită execuției defectuoase, însăși stabilitatea construc- 
ţiilor este periclitată, mai întotdeauna realizarea deta- 
liilor de arhitectură reprezintă rafinamente pe care 
rare ori avem fericirea să le vedem îndeplinite. 

În al treilea rînd, lipsa unor materiale de construcţii. 
Industria alimentară se caracterizează prin marea varietate 
a proceselor tehnologice de fabricaţie, unele dintre ele 
foarte asemănătoare proceselor chimice, altele legate de 
procesele de fermentare biologice. Pentru realizarea 
desfășurării în bune condiţii a acestor procese tehnologice 
sînt necesare unele condiții constructive specifice şi mai 
ales asigurarea unei igiene perfecte a locurilor de 
muncă. 

Am fost fericiți, și o dată cu noi şi C.S.C.A.S., cînd 
Ministerul Industriei Construcţiilor ne-a anunţat punerea 
în fabricație în producția curentă, la noua fabrică de 
prefabricate de la Craiova, a fişiilor cu goluri de 6 m 
deschidere, care ne-ar fi permis realizarea la halele pentru 
industria alimentară a unor tavane lise de suprafeţe 
mari, cu o bună izolare termică, lucru ce ar fi eliminat 
crearea pe aceste tavane a mucegaiurilor. Am prevăzut 
aceste elemente prefabricate în mai toate proiectele 
noastre, însă acum am fost nevoiţi să ne reîntoarcem 
la tradiţionalele chesoane, datorită faptului că linia de 
fabricație pentru fişiile cu goluri de la fabrica Craiova 
nu este pusă la punct și nu se pot realiza cu ea elemente 
de 6 m deschidere. 

Pentru păstrarea igienei, riguros indispensabile în 
halele în care se fabrică alimente destinate consumului 
populației, faianta este absolut necesară. Și acest material 
îl obținem astăzi cu greutate sau de loc; plăcuțele cera- 
mice ce ni se propun ca înlocuitor se fabrică acum numai 
de dimensiuni foarte mici, deoarece la noua fabrică de 
placaje ceramice din Militari, nu mai există matrițe pentru 
plăci de dimensiuni mari; ori, dimensiunile mici implică 
un foarte mare număr de rosturi, nerecomandabile 
din punct de vedere igienic. 

Dificultăţi întîmpinăm și în realizarea pardoselilor care 
să reziste la acțiunea acidă a unor materiale și produse 
din industria alimentară și spălărilor la temperaturi 
înalte a acestor pardoseli. 

Se întimpină, de asemenea, uneori greutăți în ampla- 
sarea noilor întreprinderi. 

Directivele Congresului al Ill-lea al partidului prevăd 
ca, pentru o mai judicioasă amplasare a industriei în 
cadrul oraselor, să se stabilească în cadrul schițelor sau 
planurilor de sistematizare zona industrială a fiecărui 
Oraş, Moea) 

Cu toate eforturile depuse și deosebitele succese obţi- 
nute în sistematizarea zonelor industriale, mai întîm- 
pinăm importante dificultăți în amplasarea noilor unităţi 
ale industriei alimentare, fie datorită faptului că în schița 


de sistematizare a multor orașe zona industrială este 
conturată numai ca o pată, fie că schiţele de sistematizare 
a zonelor industriale nu răspund nevoilor industriei.(. . .) 


x 


Pentru proiectarea fabricilor şi uzinelor, în care munci- 
torii îşi petrec o mare parte din viață, trebuie depusă 
aceeași grijă ca și pentru proiectarea locuinţelor și con- 
strucţiilor social-culturale. Trebuie să asigurăm munci- 
torilor din fabrici condiţii de muncă și de confort cit mai 
ridicate şi trebuie să punem în realizarea acestui deziderat 
tot entuziasmul și priceperea noastră. 

Eu cred că, pentru realizarea unor uzine și fabrici la 
nivelul cerinţelor de astăzi, este necesar ca arhitectul, 
proiectind construcții industriale, să se specializeze, să 
cunoască în perfecte condiţii procesele tehnologice, 
de fabricaţie ale întreprinderilor pe care le proiec- 
tează. (...) ». 


Prof. arh. ASCANIO DAMIAN 


« În primul rînd socotesc că este necesar a arăta — așa 
cum au arătat și alți tovarăși, dar țin să întăresc părerea 
lor și cu declarația mea — că referatul care a fost prezentat 
de prof. arh. Pompiliu Macovei a avut darul să cuprindă 
numeroase probleme, să le ierarhizeze și să le enunţe 
poate într-un fel atit de reușit încît aceasta să fi consti- 
tuit chiar un defect, întrucît unele luări la cuvint pe 
marginea lui au fost — datorită acestei cuprinderi — 
împiedicate. 

Aș vrea să arăt că prof. arh. Macovei, în afară de meritul 
important pe care l-a avut de a duce munca cea mai grea 
în legătură cu redactarea raportului, a mai avut și meritul 
de a fi reținut dintr-o consultare cu comitetul, acele părți 
care au întregit referatul, după părerea mea, în mod 
substanţial. 

Eu în aceasta aș vedea o calitate suplimentară a redacto- 
rului și aș releva acest mod de lucru, în care comitetul 
s-a dovedit a fi activ și a colaborat pentru redactarea 
unui material care a fost de către mulți apreciat ca foarte 
bun. 

Aș avea defăcut un oarecare reproș și anume, că acest 
material nu subliniază în suficientă măsură activitatea 
arhitecţilor, efortul pe care ei l-au depus, făcînd abstracție 
de unele deficienţe ale calității muncii pe care au reali- 
zat-o. Mie mi se pare că acest efort colectiv ar fi trebuit 
subliniat mai mult. 

Aş dori să-mi exprim unele regrete și anume că această 
Conferinţă se desfășoară în absența interesului pe care 
mulți ar trebui să-l dovedească. Indrăznesc să spun, fără 
să am intenţia să jignesc pe oaspeţii noștri, că tovarășii 
Jalea și Boris Caragea, poate satisfăcuți de cuprinderea 
într-un anumit pasaj al referatului, de preocuparea noastră 
pentru arta monumentală, ascultind și fiind satisfăcuţi, 
au părăsit apoi sala. 

Tovarășul Brăduț Covaliu, în cuvintul adus din partea 
Uniunii artiștilor plastici, a reproșat că referatul ar fi 
scăpat cumva problemele artiștilor plastici. 

Eu regret în mod sincer că dinșii nu sînt aici pentru ca 
să le spunem că primul obiect și cel mai important obiect 
al artei monumentale, la care trebuie să gindească, este 
totuşi obiectul arhitecturii ; cred că am putea să lămurim 
aceste probleme și poate să mai îmbunătăţim colaborarea 
cu artiștii plastici, dacă aceştia ar face efortul să se apropie 
de concepția noastră, care mi se pare că este mai justă, 
şi de mentalitatea noastră, care mi se pare că este mai 
sănătoasă. 

Imi exprim de asemenea regretul că sînt organe care 
nu au fost reprezentate şi nu au asistat la luările de cuvint, 
în care s-au ridicat probleme importante, care ar fi tre- 
buit poate să fie auzite direct. (...) 

Schimbul de experienţă între arhitecți este util, dar 
mai util pentru noi ar fi ca problemele noastre să fie 


ascultate, reținute de factorii care ar putea interveni cu 
eficienţă sporită în rezolvarea lor. (...) 

Eu socot că referitor la felul în care s-a dus activitatea 
Uniunii arhitecţilor, acele semne de întrebare, asupra 
însăși utilității ei, sînt într-adevăr într-un fel justificate. 
Cred că existența Uniunii este justificată, dar ea trebuie 
să fie întărită, justificată moralmente printr-un aport 
mai substanțial. 

În condiţiile noastre, mai mult decit în altă parte, 
faptul că organizarea, proiectarea și îndrumarea acesteia 
sînt cuprinse într-un for de stat, face necesar să existe 
încă un for în care lucrurile acestea să fie dezbătute, cu 
intenţia de a crea un cadru mai propice discuțiilor, mai 
propice decit cel pe care îl oferă instituțiile de proiectare 
sau organele oficiale ale C.S.C.A.S. 

O activitate mai încurajată, aș zice oficială a noastră, ar 
fi de natură să contribuie mai efectiv la rezolvarea a o 
sumă întreagă de probleme practice ale profesiunii 
noastre. Cred că lucrul acesta ar fi justificat, folositor și 
rentabil. Sînt nenumărate acele probleme. 

Mă voi referi acum la unele probleme profesionale. 
S-a vorbit aici — și mă alătur celor care critică organi- 
zarea proiectării, organizarea îndrumării printr-o avizare 
ce nu se păstrează la nivel de principialitate și intră în 
indicaţii de detaliu. 

Sigur că această îndrumare oferă poate siguranța unor 
realizări mai corecte, dar este sigur că ea nu poate 
să treacă deo anumită calitate și promovează medio- 
critatea. 

Dacă vrem să fim în faţa unor realizări de calitate atunci 
trebuie să ne asumăm și anumite riscuri. Riscul înseamnă 
mai multă răspundere pentru fiecare dintre arhitecți. 

Tovarășul Gheorghe Apostol, într-o discuţie plină de 
conţinut şi de experienţă, ne spunea că trebuia să fi mers 
pe această linie și că sîntem la gradul de maturitate în 
care în multe domenii răspunderea trebuia să fie mai 
prezentă în minţile şi în activitatea celor cu sarcini de 
răspundere. 

Aş face încă o remarcă și o propunere. Eu aș socoti că 
îndrumarea prin discuţii — care incontestabil ne este 
necesară — ar fi foarte eficientă dacă s-ar face și pe calea 
unui exemplu. Sînt numeroși arhitecţii de valoare pre- 
zenți în organele de avizare. De ani de zile aceștia sînt de 
fapt desprinşi de proiectare şi poate că acesta este și un 
motiv pentru care ei intervin dincolo de ceea ce ar con- 
stitui o îndrumare principială, pentru că simt nevoia 
într-adevăr să participe la rezolvare. 


Eu aș găsi foarte interesant, instructiv, ca o seamă 
întreagă de tovarăși — ei sînt numeroși și nu vreau să-i 
citez nominal, îl citez numai pe profesorul nostru de 
teoria arhitecturii, al catedrei de teorie de la Institut 
— să fie prezenți la rezolvarea unor probleme con- 
crete. 

În alte profesii aceasta este foarte frecvent; nu există 
medic care să-ți vorbească foarte frumos de practica 
profesională respectivă, care să nu intervină în mod con- 
cret şi continuu la rezolvarea problemelor profesionale în 
clinica pe care o conduce sau în care lucrează și în care 
își duce munca de cercetare și își realizează performanţele 
sale științifice. Același lucru și la artiști. 

Propun ca această practică să fie introdusă și la noi și 
exemplul să meargă pînă sus la tov. președinte Bădescu 
care să ne dea cel mai strălucit exemplu practic de rezol- 
vare. 

Doresc să vorbesc despre proiectarea-tip ; să spun două 
cuvinte pentru că mi se pare că nu se realizează prin 
aceasta obiectul cel mai potrivit la care se aplică. 

Am văzut numeroase orori care se numesc: poștă, 
centrală telefonică, magazin sătesc și alte cîteva realizări 
tip care înrăutăţesc în mod sistematic peisajul atît de drag, 
subliniat în cuvîntările noastre. 

Eu cred că este necesar ca proiectarea-tip să se refere 
îndeobşte la ceea ce poate fi tipizat, fără a însemna un 
pericol, la ceea ce asigură multe avantaje — este vorba 
de locuințe. 


Eu aș lega proiectarea-tip de existența prototipului, 
cum se face în orice producţie care se bazează pe acest 
sistem. Ori, nu se face în măsură suficientă așa. Ar trebui 
să fie tipuri şi prototipuri experimentate pe baza unor 
numeroase, mult mai numeroase teme și cu mult mai 
numeroase realizări experimentale. (...) 


Dacă se face chiar o inepţie în materie de locuințe, să 
știți că tot se va găsi un locatar care s-o accepte în acest 
fel. Dar acesta constituie un sistem de a verifica practic 
o realizare? 


Cîteva cuvinte despre problema înfățișării. Eu mă declar 
complet de acord cu tratarea acestei probleme și redac- 
tarea ei așa cum s-a făcut. Eu cred că nu poate fi acceptat 
un lucru urit cu scuza că este economic și eficient. Nu 
poate exista o asemenea scuză. Scuza că este prost, dar 
ieftin, nu se poate admite, nu trebuie să fie admisă. În 
această privinţă aș vrea să dau un exemplu. Și alții au citat 
exemple din călătoriile lor. Am s-o fac și eu. lată, 
R.D. Germană este o ţară care a fost urițită cu concursul 
larg alarhitecţilor și tehnicienilor și al metodelor eficiente 
de construcție... 


Trebuie să reținem ceva din această experiență. Eu 
cred că panourile mari sînt o invenţie născută moartă, 
fără perspective. De altfel, acest sistem mi se pare că 
constituie un regres și în materie de organizare a con- 
strucţiilor. Nu se poate, cînd exemplele istoriei dovedesc 
că arhitectura și construcţia au tins către eliberarea pla- 
nului, ca noi să revenim la obligația ca elementele izolate 
și cele de finisare să fie aceleași cu elementele portante. 
Aceasta este — ori cite statistici s-ar face — o metodă, 
un sistem deficitar. Ştiu că există susținători. Dar cred că 
trebuie mers pe altă linie. Anume pe industrializarea 
elementelor ușoare, a elementelor de finisare care, fabri- 
cate în mare serie, ar putea fi adoptate în nenumărate 
soluţii fără să fie legate de elementele portante, de struc- 
tura portantă a imobilului, fie că este numai cu parter, 
fie cu 3, 4 etaje, fie cu 9—20 etaje. 


Reţin și eu, ca și alții, că unul dintre elementele de 
preocupare ar trebui să fie sistematizarea în general și 
sistematizarea rurală. S-a spus aici că s-a construit în 
mediul rural un milion de apartamente, în ultima peri- 
oadă. Realitatea este aceasta. Dar realitatea este că noi 
n-am făcut mare lucru. În adevăr n-am fost solicitaţi, dar 
satele noastre se desfășoară actualmente în cea mai 
deplină dezordine, deși se construiește mult, se con- 
struieşte mai sănătos, mai igienic, mai în avantajul locata- 
rilor. Dar perspectivele unei îmbunătăţiri radicale se 
văd şi mai greu în viitor, datorită construcțiilor care apar 
în dezordine, fără posibilitatea sporirii confortului pe 
ansamblul aglomerărilor. Ca să nu mai vorbesc de aspectul 
peisajului nostru, care suferă. 


Voi încheia, vorbind despre școală. Uniunea arhitecților 
trebuie să se ocupe și de acest lucru, chiar fără să-l treacă 
în program și fără ca să fie statutat, chit că formarea 
cadrelor şi repartizarea lor țin de Ministerul Invăţămîn- 
tului şi de C.S.P. Dar de la ultima Conferinţă și pînă acum, 
Institutul nostru, unica noastră școală de arhitectură, a 
dat cca. 1 000 arhitecţi. Nu se poate ca această problemă 
să nu preocupe Uniunea. Eu aș insista ca ea să fie un 
obiect de discuție, pentru ca activitatea de acolo să se 
desfăşoare în condiţii mai bune. Pregătirea acestor cadre 
este o problemă foarte importantă. Acum, noi dăm pro- 
ducţiei pe an 200 de arhitecți, ba chiar mai mulți. Sigur 
că este o problemă si nu numai la noi; ea preocupă în 
general lumea arhitecților. Congresul U.I.A. care se va 
ţine la Paris în luna iulie are ca temă pregătirea arhitec- 
ților. Această problemă trebuie să preocupe în mod per- 
manent Uniunea noastră şi o preocupă, prin colectivul 
format în şcoală. Tovarășul profesor G. Petraşcu spunea 
că numărul studenţilor este atît de mare încît procesul 
de învățămînt nu se mai poate desfășura normal ; un număr 
de 1 200 de studenţi este greu de cuprins. Trebuie să ne 
gîndim la posibilitatea de rezolvare a problemei. Eu sînt 
de părere că trebuie făcută o altă școală, cu toate dificul- 
tățile cu care ea se va naște și își va duce activitatea. 


l. — Cinematograful « Partizanul Roșu » — Brașov 


2. — Restaurant la Eforie Nord 


3. — Centrul comercial din Galaţi 

Dar este o soluție. O ducem foarte greu cu spațiul. Am 
dori ca și aici această problemă să fie reținută și în orice 
caz mă simt obligat să răspund că aş accepta — cu răspun- 
derea pe care o am la școală — 5 000 m? de ateliere, în 
orice fel de arhitectură. 

Și acum, vă asigur că aceste cadre sînt de calitate din 
ce în ce mai bună, producţia de arhitecţi este din ce în 
ce mai bună — lăsînd la o parte părerea pozitivă pe care 
de obicei fiecare o are despre școala pe care a făcut-o. 
Cred că școala noastră este mai bună şi orientarea ei este 
sănătoasă. Și pentru a ilustra aceasta, mă refer la una din 
ultimele definiţii ale arhitectului pe care le-am auzit; 
mi se pare succintă si plină de conținut: arhitectul este 
zidarul care ştie latineşte. Mi se pare că este mult cuprins 
în această succintă definiţie. A fi un bun tehnician, dublat 
de un om de cultură — acesta este scopul pe care îl urmă- 
rim în formația pe care o dăm absolventului nostru, 
formaţie în care este prezentă și pregătirea tehnică și 
pregătirea umanistă. Am dori ca şi colaboratorii noștri 
din alte școli să se bucure de o tot atît de echilibrată 
formaţie, ceea ce ar facilita o colaborare fructuoasă 
între noi. 

Aș solicita pentru colectivul didactic al şcolii, posibi- 
litatea să contribuie la furnizarea acelei documentaţii 
care să permită de pildă realizarea şi experimentarea 
unor numeroase tipuri de apartamente, care să fie execu- 
tate, realizate. În institutele de proiectare este greu să se 
facă proiecte pentru fiecare din variantele care par intere- 
sante. S-ar putea găsi o formă ca în activitatea științifică 
a cadrelor didactice să fie cuprins și acest lucru. 

S-a vorbit despre problema activităţii teoretice, a 
activităţii de cercetare științifică. Vă invit pe toți să faceţi 
eforturi, dacă vă simțiți chemaţi să depuneţți această 
activitate — și prin școala noastră să obţineţi să vi se 
recunoască titluri științifice. Eu sînt într-o comisie a 
Ministerului Învățămîntului unde sute de colegi de alte 
profesiuni dobîndesc titluri științifice. Vă invit şi pe dvs. 
să depuneţi această activitate și să realizați acest lucru. 
Este bine ca afirmarea arhitecţilor să se producă și pe 
această cale. Și poate vom contribui într-un fel să ieşim 
dintr-un anonimat, dintr-o activitate care nu-și găseşte 
totala preţuire, nici în rîndurile tehnicienilor, nici în 
rîndurile creatorilor și artiștilor ». 


Prof. arh. NICOLAE BĂDESCU 


« Particip cu un dublu interes la această a doua 
Conferinţă a Uniunii arhitecţilor, atît ca arhitect care 
a avut cinstea să fie delegat la lucrările ei, cît și în 
legătură cu sarcinile pe care le am în cadrul Comitetului 
de stat pentru construcţii, arhitectură și sistematizare, 
din partea căruia adresez Conferinţei noastre salutul 
și urările sale de succes. 

Comitetul nostru este vital interesat de calitatea muncii 
arhitecţilor, de felul în care Uniunea arhitecţilor îi spri- 
jină în ridicarea nivelului activității de arhitectură și siste- 
matizare. Spun aceasta fiindcă există unele aspecte ale 
creaţiei de arhitectură și sistematizare care nu pot fi 
reglementate prin ordine, instrucțiuni sau normative 
ale unui organ de stat, dar care pot fi definite și stimulate 
prin schimburi de păreri şi de experienţă, prin contactele 
ce pot și trebuie asigurate în cadrul Uniunii arhitecților. 

Aşa cum a reieşit şi din cuprinzătoarea dare de seamă a 
Uniunii, arhitectura și arhitecţii se bucură de prețuirea 
partidului, a guvernului, a poporului nostru. 

Există o uniune distinctă a arhitecților, un învățămînt 
propriu arhitecturii și urbanismului, numele profesiunii 
noastre apare în titulatura unui organ central de stat. 

Colaborarea striînsă, unitatea de vederi pentru aceste 
forme de organizare, constituie o condiţie a îndeplinirii 
la nivelul dorit a sarcinilor încredințate acestui domeniu 
de conducerea de partid şi de stat. 

De aceea sîntem interesați în pregătirea arhitecţilor 
în cadrul învăţămîntului superior, elementele tinere 
predominînd din ce în ce procentual în producția arhi- 
tecturală. De aceea, sîntem interesați în eficiența activi- 
tății Uniunii arhitecţilor pentru crearea în mijlocul arhi- 
tecţilor a acelui climat, a acelei mentalități care să ridice 
nivelul profesional potrivit aspirațiilor și exigențelor 
poporului nostru. 

Cred în posibilitățile deosebite ale arhitecţilor noștri, 
consider că aprecierile pozitive ce li se acordă se referă 
abia la începuturile dezvoltării arhitecturii noastre. Cred 
că putem mult mai mult și că vom realiza mult mai bine, 
făcînd eforturile necesare. 


Soluţionarea funcționalității, de exemplu la locuinţe, 
s-a îmbunătățit rapid, suportînd cu succes comparația cu 
dezvoltarea similară din alte ţări. 

Cred, de asemenea, că există o tradiție a școlii româ- 
nești de arhitectură în privinţa creării planurilor, în 
posibilitatea unor rezolvări îndemînatice a temelor pro- 
puse spre rezolvare. 

În ultimul timp, și astăzi chiar — în preţioasele indicaţii 
cuprinse în salutul conducerii superioare — partidul şi 
guvernul au propus spre rezolvare, au atras atenția arhi- 
tecților și asupra problemei expresiei. Indeosebi, în 
această privinţă, rolul învăţămîntului superior și al organi- 
zaţiei de mase îl consider preponderent. 

Aici s-au criticat anumite aspecte ale realizării. S-a 
afirmat că acestea pot constitui piedici în desfășurarea 
creaţiei. Sigur că multe din afirmaţiile făcute astăzi aici 
ar fi necesitat o analiză mai amănunţită a proceselor care 
se întîmplă real în practică și a situaţiilor așa cum sînt ele. 
Aici, prin urmare, s-au criticat aceste aspecte ale avizării. 
Negarea rolului avizării echivalează cu negarea rolului 
criticii, avizare care totuși a fost criticată aici ca o lipsă a 
sectorului de arhitectură. Eu cred că este just să vorbim 
numai despre aspectul calităţii avizării sau criticii şi a 
naturii domeniului la care se referă. 

Nu cred că a fost în nici un timp și nu cred că există 
undeva o dispensare a beneficiarului — stat sau instituţie 
— de a exercita un anumit control și a da anumite indi- 
caţii în domeniul proiectării. 

Am spus că, desigur, metodele pot fi îmbunătăţite, 
calitatea domeniilor de aplicare la aceste activități trebuie 
de asemenea bine delimitate și puse la punct. Totuși, 
în acest sector, de care am vorbit, în faţa acestei sarcini 
de ordinul rezolvării în legătură cu problema expresiei 
în arhitectură, sînt de acord că îndeosebi în aceste aspecte 
estetice și artistice ale fenomenului de arhitectură, învăță- 
mîntul şi Uniunea arhitecților trebuie să aducă un aport 
mult mai substanţial, pe care de mai mulţi ani l-am soli- 
citat, fără a fi obținut pînă acum rezultatele scontate. 

Aici este nevoie de convingere, este nevoie de 
adevărat elan creator. 

Am spus că aceste lucruri nu pot fi realizate pe cale 
administrativă, dar pot şi trebuie să fie realizate în cadrul 
învăţămîntului, care formează mentalitatea tinerelor 
cadre ; de asemenea, în cadrul Uniunii, care dezvoltă și 
creează mentalitatea, climatul și confruntarea necesară 
pentru îndeplinirea cu hotărîre a acestor sarcini care 
ne-au fost trasate. 


Poate că aș fi schimbat cursul celor cîteva lucruri pe 
care voiam să vi le transmit, dacă aș fi avut timp în urma 
salutului care ne-a fost citit aici de către tovarășul 
Gheorghe Apostol. Imi propuneam tocmai să argumentez 
în fața Uniunii, în fața Conferinţei noastre, necesitatea 
pentru viitorul comitet care va fi ales, să insiste și la 
rezolvarea acestor sarcini, pe lîngă multele sarcini care 
revin arhitecturii și sistematizării. 

Nu-mi pot permite să fac o prezentare cît de cit pro- 
fundă sau completă, dar aș vrea să reamintesc cîteva aspecte 
recente de dezvoltare a arhitecturii pe plan mondial. 

De mai bine de jumate de secol, avîntul dezvoltării 
industriale şi apariţia noilor materiale și metode de con- 
strucții, precum și marile frămîntări sociale, au deter- 
minat apariţia unor curente noi în arhitectura mondială: 
constructivismul, funcționalismul, școala de la Bauhaus 
și altele. 

Pe lîngă numeroase elemente pozitive, ele au glorificat 
şi absolutizat, fie importanța construcţiei, fie a funcţi- 
unii, pe baza unui raţionalism de multe ori destul de 
abstract. Această arhitectură, care se vroia internațională, 
s-a răspîndit, uniformă, în toate țările mai înaintate din 
punct de vedere industrial. 

Dar această arhitectură nouă, modernă, la timpul său, 
a obosit prin repetarea ei schematică și impersonală, iar 
modernul, ca orice lucru legat de noţiunea de modă, 
s-a învechit. Dacă Mies van der Rohe a dus-o pînă la ultima 
ei consecinţă, cu rafinamentul proporţiilor şi calitatea 
materialelor, Le Corbusier a trecut de la blocul carte- 


zian la iraționalismul plastic de la Ronchamps ; Ph. John- 
son, Edward Stone și alți arhitecţi americani se întorc 
la prelucrări ale unor compoziţii clasicizante, Saarinen 
caută ieșirea în forme ciudate cum sînt aerogara sau 
sala de sport etc.; arhitectura apuseană este în plină 
criză și căutare, încercînd ieșirea din raționalismul anterior 
pe calea căutărilor individuale ale unor personalități 
de seamă. 

Numeroase alte fenomene ar merita de asemenea să 
fie studiate în procesul care se desfășoară acum în 
Apus. 


leşirea din această criză, căutarea unor poziţii diferite, 
care să preia soluționarea problemei la începutul seco- 
lului, fac să apară încercări de tipul celor de la Brasilia 
ale lui Niemeyer — care pretindea că a reluat formele 
barocului spaniol dezvoltat în ţara lui — încercările unor 
curente din arhitectura japoneză și așa mai departe. 


Deci, fie în irațional, fie în căutarea unei legături, fie 
în absurd, arhitectura mondială încearcă să iasă din repe- 
tire, din anonimatul celor peste 50 de ani în care au 
dominat, cu valori progresiste la momentele respective, 
curentele despre care am vorbit. 


Cum se pune problema, sau mai bine zis care sînt 
posibilităţile noastre în comparaţie cu aceste încercări, 
uneori exagerate, alteori disperate, ale arhitecţilor din 
Apus, de a sparge formele raționale și de a găsi 
altceva? 


Mi se pare că chiar cele citite astăzi în salutul conducerii 
superioare constituie un program de arhitectură, și, 
mai mult decît atît, am convingerea absolută că repre- 
zintă singura cale pe care o arhitectură, în condiţiile 
noastre, se poate dezvolta, își poate găsi o personalitate, 
poate ieşi din stagnare și poate să dea curs unei extrem 
de largi posibilităţi, unui număr foarte mare de variate 
posibilități de afirmare a talentului arhitectural. 


Gara nouă din Brașov 


Mi-am notat cele citeva cuvinte care se referă la acest 
aspect al arhitecturii. S-a spus: « Valorificînd cu discer- 
nămînt experiența și realizările cele mai de semă de 
pretudindeni », şi lucrul acesta a apărut mai de mult 
la noi ca o deschidere de ferestre, ca o studiere a 
tuturor fenomenelor care se întîmplă în străinătate, dar 
cu discernămînt. De asemenea, în discursul tovarăşului 
prim-secretar al C.C. al P.M.R., Nicolae Ceaușescu, se 
arată că trebuie văzut, trebuie analizat ce se întîmplă 
pretutindeni, dar cu spirit critic. 

Se mai spune în salut: «Arhitectura noastră trebuie 
să aibă o amprentă proprie, conținînd și dezvoltind creator 
în condiţiile epocii de construire a socialismului, tradiţiile 
de mare valoare artistică ale arhitecturii românești. Afirmind 
tot mai mult o fizionomie distinctă în cadrul arhitecturii 
contemporane, ea va aduce o contribuţie originală la îmbogă- 
țirea culturii mondiale ». 


Consider că este o formulare completă, dialectic justă 
a fenomenului de arhitectură, așa cum este firesc să se 
dezvolte. Această cale de afirmare mondială, pe baza 
unei valori naţionale, această teză marxist-leninistă 
este dezvoltată aici, mi se pare, într-un mod care 
deschide numeroase perspective viitorului arhitecturii 
noastre. 


În fond, așa cum s-a mai spus de la această tribună, 
este calea prin care s-a dobindit consacrarea mondială 
de la Eminescu la Arghezi, Brâncuşi, Enescu, pentru un 
număr nesfîrşit de valori în diferitele domenii ale culturii 
și artei noastre. 


Acest lucru l-au încercat cu timiditate şi cu mai puţin 
succes, din cauza condiţiilor specifice tipurilor în arhi- 
tectură, la începutul secolului, Mincu, Antonescu, Cer- 
chez şi ceilalți. 

Nu consider că realizările în arhitectura acelui timp 
sînt similare ca valori, ca reușite, cu cele de care am vorbit 


Gara nouă a orașului Constanţa 


mai înainte din celelalte domenii şi acest lucru cred că 
poate să fie științific explicat : era și problema de comandă 
socială, era și problema de materiale și de metode de 
construcţii și probabil și de alte determinante care ar 
trebui să fie mai precis analizate. 

Însă acum se pune problema pentru arhitectura noastră, 
dacă noi mergem mai departe pe o linie care s-a cam 
înfundat, care a ajuns un drum închis, acela al arhitecturii 
internaţionale mondiale, sau încercăm să facem o arhi- 
tectură cu adevărat nouă, pe baza indicaţiilor complete 
și juste, schițate în cele cîteva propoziţiuni care au fost 
citite astăzi aici în salutul conducerii superioare de 
partid. 


Mie mi se pare că înțelegînd și aprofundînd această 
alternativă nu însemnează — și aceasta aș vrea să subli- 
niez — împiedicarea găsirii unor nenumărate și variate 
soluții proprii, nu numai fiecărui oraș sau ansamblu, 
dar proprii fiecărui arhitect. Mai degrabă socotesc că 
aceasta va fi o deschidere de posibilități mai ample, mai 
bogate decit acelea în care schematismul anonim al unei 
arhitecturi depășite a ţinut în loc dezvoltarea arhitecturii 
și din ţara noastră. 


Sigur că consider la fel de depășită și arhitectura făcută 
pe timpul lui Mincu, Antonescu și Cerchez, dar nu despre 
aceasta este vorba. O consider depăşită în aceeași măsură 
în care este depășită arhitectura despre care am vorbit 
și pe care trebuie să o înlocuim cu altă arhitectură care 
să fie într-adevăr nouă. 

Nimeni nu are în buzunar reţeta ei. Ceea ce mi se pare 
esenţial este însă să ne conturăm cu convingere acest 
obiectiv, să răspundem cu convingere acestei chemări 
şi să imaginăm pe nenumărate căi proprii fiecărei imagi- 
nații, fiecărei gîndiri, a fiecăruia din arhitecţii noștri, 
posibilitatea de a atinge aceste obiective. 

Am socotit mai de mult și socotesc și acum necesar 
să fac și de la această tribună un apel către Institutul de 
arhitectură, către învățămîntul superior: este mai ușor 
ca această experienţă să se facă în cadrul învățămîntului 

ERATĂ 


Ca urmare a unei defectuoase redactări a stenogra- 
mei, În unele luări de cuvint s-au strecurat o se- 
rie de greşeli şi omisiuni. Cititorii sint rugaţi a face 
rectificările indicate mai jos precum şi cele care 
eventual, au putut scăpa redacţiei: i 


La pag. 40, coloana 1, rîndul 51, se va citi: 
teoria arhitecturii, titularul catedrei de teorie.... 


La pag. 40, coloana 2, rindul 5, se va citi: 
numeroase, mult mai numeroase teme şi mult mai... 


La pag. 40, coloana 2, rindul 10, se va citi: 
o ipoteză de proiectare. 


La pag. 40, coloana 2, rindul 26, se va citi: 
Nu se poate, atunci cînd exemplele istoriei. 


La pag. 41, coloana 2, rindul 23, se va citi: 
Santora strînsă, unitatea de vederi dintre a- 
este... 


La pag. 41, coloana 3, rîndul 14, se va citi: 
Aici s-au criticat anumite aspecte ale avizării. 


ka pas: 41, coloana 3, rîndul 21, se va citi: 
Criticii, despre care s-a spus totuşi aici - 
prezintă o lipsă a.... si int bezna 


La pag. 41, coloana Îi i 

A pe 3, rindul 29 şi următoarele, 
Am spus că, desigur, metodele pot fi îmbunătăţite, 
că domeniile de aplicare ale acestei activităţi 
trebuie bine delimitate și puse la punct. Totuși 
în fața acestei sarcini legate de rezolvarea proble- 
mei expresiei în arhitectură, sint de părere că 
îndeosebi în aspectele estetice şi artistice ale 
fenomenului de arhitectură,... 


S-a pus și în discuţiile pe care le mai am din cînd în 
cînd cu unii dintre colegii mei și s-a pus și aici, sub 
anumit aspect, problema dificultății de realizare a acestei 
varietăţi, a acestor lucruri nuanţate, în condiţiile indus- 
trializării şi mecanizării proceselor de construcție. 


Eu nu cred în subordonarea totală sau parțială a arhi- 
tecturii în fața tehnicii. Astăzi, cînd pe orbite dinainte 
stabilite se mișcă în Cosmos obiecte trimise după voie, 
exact în Lună sau în Marte, este greu de presupus că 
arhitectura va fi robită de tehnică, că nu va utiliza ca pe 
un mijloc, ci ca pe un scop în sine, tehnica în vederea 
atingerii sarcinilor ce-și propune. 

Exemple despre aceasta am mai dat, le repet și aici: 
era un timp cînd se credea că macaralele nu se pot mișca 
decît într-un anumit fel, care nu putea să genereze decît 
o filă neîntreruptă de lucrări. 

Cu vremea, macaralele s-au schimbat, problema a 
dispărut, arhitectura macaralelor este de domeniul 
trecutului. 

De asemenea, se poate ca în cadrul folosirii panourilor 
mari — și aici nu sunt integral de acord cu tovarășul 
Ascanio Damian că aceasta constituie o soluție învechită, 
retrogradă — aceasta poate să reprezinte o soluție de 
trecere către alte soluții mai avansate, însă și aici ar merita 
o dată să facem o discuție mai completă și sub toate 
aspectele și aceasta se poate stăpini şi minui de arhitecţi, 


dacă intervin în acest domeniu și se pot găsi soluţii destul 
de suple pe o tehnică care este prin esența ei deosebit 
de rigidă. 

Adevărul este că nu stăpînim cu siguranță tehnica 
aceasta, sîntem încă stîngaci, sîntem exterior desfășurării 
ei, dar putem să o stăpinim și sîntem convinși că vom 
stăpini-o în viitor. 

Repet: socotesc că trebuie dar să ne antrenăm toate 
calitățile și nu ne trebuie decit convingerea patriotică 
pentru ca să atacăm problema în spiritul în care a fost 
ridicată ca sarcină în fața noastră. 


Tovarăşi, ar fi extrem de mult de spus, dar problemele 
nu pot fi atinse nici parțial într-o astfel de ședință, ci 
trebuie ca în viitor să ne mai întîlnim. Mi-am însemnat 
însă observaţiile privind munca organelor de stat și a 
Comitetului nostru. 

Trebuie să vă anunț că s-au făcut deja unele propuneri 
către Consiliul de Miniștri, în legătură cu anumite descen- 
tralizări, cu anumite simplificări în procesul de proiectare 
şi vreau să declar că vom studia și alte posibilități, care 
să dezvolte aripile celor ce știu și vor să zboare spre 
înălțimile arhitecturii noastre. De asemenea, dorim să se 
examineze și să se analizeze cu profunzime sarcinile ce ne 
revin tuturor pentru ca să îndreptăm activitatea arhi- 
tecţilor spre un nou pas înainte al arhitecturii româ- 
neşti ». 


La pog. "a coloana 3, rindul 45, se va citi: 
creează mentalitatea, climatul şi posibilități ; 
confruntare necesare... i PRAI aa 


La pag. 42, coloana 1, rindul 13, se va citi; 
care să preia soluționarea problemei ridicate.. , 


La pag. 42, coloana 1, rindul 28 i 
K f C a! , „ se va citi: 
Consider că indicaţiile cuprinse în salutul condu- 


REZOLUŢIA 


ea i pe țară a Uniunii arhitecţilor din R.P.R. 


La pag. 42, coloana 2, rindul 30 şi următoarele, 
se va citi: 


ati lucru l-au încercat în arhitectură, cu timi- 
itate și cu mai puţin succes, din cauza condiţiilor 
specifice timpului,... 


La pag. 42, coloana 3. rindul 23 iti 
l , „ se £ 
Desigur, consider la fel de depăşită... ici 


La pag. 43, coloana 1, rindul 21 iti 
: uzi L „ se va citi: 
pata să aibă loc acele dezbateri într-adevăr 
re, pasionate, care să ducă la lă i - 
blemei. Acest lucru... TRTO 
La pag. 43, coloana 3, rîndul 24, se va citi: varăşul Gheorghe Apostol, 
pet doge sog mal, avansate. Dar și aici icepreședinte al Consiliului 
E acem o discuție mai completă i i 
şi sub toate aspectele, deoarece și această A ete ilui Muncitoresc Român, al 
se poate stăpîni şi minui de arhitecți, .. ie un nou îndemn și călăuză 
La pog. 43, coloana 3, rîndul 5, se va citi: E: S 
kani, sintem încă stingaci, sintem exteriori des- mnată la dezvoltarea și înfru- 
UPET kaai : PE 
? : viață ale oamenilor muncii 


La pag. 43, coloana 3, rîndul 8, se va citi: 
Repet : socotesc că trebuie să ne antrenăm toate... 


din R.P.R., care s-a ținut în 
i de desăvirșire a construcției 
economiei şi culturii româ- 
Muncitoresc Român poporul 
zile sale și muncește cu elan 
ant eveniment în viaţa patriei 


vînt în toate domeniile crea- 
"i, socialiste, pentru formarea 
tății noastre, constituie feno- 


A., asupra activității U.A. și 
iai modificarea statutului U.A., 
Conferinţa trasează ca sarcină noii conduceri a Uniuni arhitecților de a găsi cele mai 
eficiente metode pentru îmbunătățirea activității şi metodelor de muncă, calităţii și 
eficienței acţiunilor Uniunii potrivit cu sarcinile ce-i revin în noul statut aprobat de 
Conferinţă. 

Pentru aceasta U.A. va așeza în centrul activităţii sale cele mai importante probleme 
ale arhitecturii şi urbanismului, antrenînd masa arhitecților la îndeplinirea tuturor 
sarcinilor trasate de partidul şi guvernul nostru. Ea va întări și îmbunătăți formele 
de sprijinire a arhitecților pentru îndeplinirea sarcinilor de producție, pentru ridicarea 
continuă a calității arhitecturii, pentru dezvoltarea industrializării construcţiilor. 

Uniunea arhitecților va sprijini activ schimbul de păreri între arhitecți asupra proble- 
melor principale ale creației arhitecturale și urbanistice, cunoașterea și popularizarea 
experinţei avansate și a celor mai bune rezultate obținute în ţară și peste hotare. 
Noua conducere va trebui să se străduiască pentru ca Uniunea arhitecților să contri- 
buie într-o măsură tot mai mare la ridicarea nivelului creației arhitecturale și urba- 
nistice, la dezvoltarea unei arhitecturi potrivite neyoilor proprii ale poporului nostru. 
De asemenea, va lua măsuri pentru întărirea organizatorică a Uniunii arhitecților, 
pentru o mai largă activitate a organelor sale obștești, a secțiilor și comisiilor ca și a 
filialelor din întreaga ţară. 


Ne vom strădui să antrenăm larg masa arhitecților la îndeplinirea entuziastă 
a sarcinilor, în vederea ridicării continue a calității și prestigiului arhitecturii româ- 
nești în ţară și peste hotare, în vederea dezvoltării unei arhitecturi româneşti pe 
deplin potrivite nevoilor contemporane ale poporului nostru. Pentru aceasta vom 
face eforturi sporite ca să asigurăm noilor localități o dezvoltare armonioasă, cores- 
punzătoare cu nevoile materiale și spirituale ale societății noastre. Proiectele de azi 
pun bazele structurii noi, socialiste, a așezărilor de miine, de aceea noi arhitecţii 
trebuie să fim promotorii progresului în arhitectură, pentru realizarea unor așezări 
înnoite bazate pe soluții urbanistice și arhitecturale contemporane potrivite cu 
dezvoltarea cerinţelor viitoare și cu nevoile specifice ale regiunilor și localităților. 
Ne vom strădui pentru ridicarea continuă a calităților de funcționalitate și confort, 
tehnico-economice și estetice ale urbanismului și arhitecturii, urmărind realizarea 
unei arhitecturi proprii țării noastre, obținerea unor trăsături specifice localităților 
și a unei mai mari varietăți urbanistice și arhitecturale. 

Ne vom strădui să cunoaștem cît mai temeinic metodele industriale de construcţie 


- și să contribuim activ și cu inițiativă la dezvoltarea lor pe căile cele mai raționale și 


mai potrivite cerințelor de confort și estetică. 

Profilul arhitectului contemporan capătă pe zi ce trece alte trăsături. Va trebui 
să facem eforturi sporite pentru îmbogățirea cunoștințelor noastre, corespunzător 
cerinţelor actuale ale construcției socialiste care face necesară o largă pregătire 
social-politică, tehnică și artistică. 

Desăvirșirea construcţiei socialiste deschide perspective minunate pentru ridicarea 
continuă a nivelului de trai al poporului nostru, pentru îmbunătățirea continuă a 
condițiilor de viață ale localităților patriei noastre. Niciodată nu au fost puse în 
fața arhitecturii românești sarcini de o asemenea amploare ca acelea create de con- 
strucția victorioasă a socialismului în ţara noastră. Entuziasmul stîrnit de chemările 
partidului au avut și vor avea întotdeauna un ecou profund în inimile noastre și vom 
şti să ne îndeplinim și în viitor cu același devotament nețărmurit sarcinile patriotice 
ce ne revin, vom şti să ne aducem contribuția noastră de muncă, talent și forță 
creatoare în uriașul șantier al țării noastre. 

Noi privim cu încredere deplină către noile orizonturi luminoase ale viitorului 
și sîntem pe deplin convinși că vom ști să justificăm încrederea pe care ne-o acordă 
partidul şi guvernul. Ne îndreptățesc în această convingere capacitatea de muncă și 
organizare dovedite pînă acum, bogata experiență acumulată, conducerea atentă și 
părintească a partidului, faptul că eforturile noastre şînt susținute și apreciate de 
întregul popor. 

Vom lupta neobosiți pentru avîntul arhitecturii românești, pentru ridicarea ei pe 
noi culmi, demne de epoca istorică a construirii socialismului și comunismului în 


patria noastră. 


Directivele celui de al IV-lea Congres al partidului, cu privire la dezvol- 


e 
prin tarea economiei naţion în perioada 1966—1970 și cu privire la valorifi- 

carea surselor energetice și electrificarea ţării în perioada 1966—1975, 


trasează noi și mari sarcini lucrătorilor din institutele centrale de proiectare. 


e In afara sarcinilor de proiectare a marilor obiective ce vor fi ridicate în 
a e E e Pe e e acești ani, arhitecţilor le mai revine și sarcina de a-și îmbunătăţi activitatea 
de proiectare, de a da dovadă de mai mult spirit inovator în alegerea solu- 


tură contempora 


țiilor arhitecturale, spre a real 
tradițiile poporului nostru, 


de In atelierele de proiectare se elaborează astăzi mii de proiecte, care, 
te în beton, oțel și sticlă, vor da mîine viață celor ce astăzi repre- 


materializat ă, 


orînduirii noastre socialiste. 


zintă încă numai prevederi ale Directivelor. 
Pe urmele acestor prevederi, un redactor al revistei noastre a făcut o 
vizită în cîteva ateliere și a stat de vorbă cu cîțiva din cei care trasează la 


iect 
proiec are planșete chipul viitor al uzinelor, școlilor, locuințelor, orașelor noastre. 


DOUĂ MARI CONSTRUC[II 


Hidrocentrala de la Porţile de Fier — Perspectivă 


Hidrocentrala de la Porţile de Fier — Perspectivă 


HIDROENERGETICE 


Arhitecții Nicolae Petrescu, arhitect spe- 
cialist, şi Adrian Oprea, şef de atelier, din 
Institutul de studii şi proiectări hidroener- 
getice — 1.S.P.H. — institut în care se ela- 
borează proiectele a două mari obiective: 
sistemul hidroenergetic şi de navigaţie Porţile 
de Fier şi hidrocentrala « Gheorghe Gheorghiu- 
Dej » de pe Argeş, ne-au vorbit despre pro- 
blemele de arhitectură ridicate de aceste 
obiective importante din cadrul planului de 
electrificare a ţării: 


Arh. Nicolae Petrescu: Prin Directivele celui de al 
IV-lea Congres al partidului cu privire la valorificarea 
surselor energetice și la electrificarea țării în perioada 
1966—1975, se prevede ca producția de energie electrică 
să crească pînă în anul 1975 între 55—60 miliarde kWh. 
Un program grandios, care ridică noi și însemnate sarcini 
pentru colectivele de muncitori şi tehnicieni, ingineri 
și arhitecți din domeniul energeticii și electrificării. 
Continuarea neabătută a industrializării socialiste a ţării, 
perfecționarea proceselor tehnologice, extinderea meca- 
nizării şi automatizării sînt imperative ale viitorului 
cincinal. 

Premizele create prin planul de şase ani pentru creșterea 
bazei energetice a economiei naţionale au dat posibilitatea 
începerii unor lucrări în acest domeniu. Din acest program 
face parte și hidrocentrala « Gheorghe Gheorghiu-Dej » 
de pe Argeș, obiectiv care se află actualmente în preajma 
intrării în exploatare. 


R.: Datorită temei ample, desigur ați avut 
şi probleme deosebite de rezolvat? 


Arh. N. P. : Într-adevăr !... Hidrocentrala « Gheorgte 
Gheorghiu-Dej », întrunind un mare număr de obiecte 
diferite ca funcţiune și specific, a însemnat tot atitea 
probleme de arhitectură ce s-au cerut rezolvate. Plastica 
elementelor componente ale barajului Vidraru, arhitec- 
tura centralei subterane, cea a galeriei de acces, a echipa- 
mentului greu, a camerei și blocului de comandă,a turnu- 
lui de decuvare, a atelierului de întreținere, a caste- 

lului de echilibru, ca și a diverselor accese la galerii, sau 
proiectarea preuzinalului și amenajarea versanților, sînt 
numai o parte din obiectivele ce au intrat în preocuparea 
arhitecților. De asemenea, grija pentru înscrierea agre- 
gatelor şi a podurilor rulante într-o arhitectură proprie, 
folosirea materialelor durabile, de producție românească, 
studiul iluminatului și al izolaţiei fonice ale centralei, au 
condus la realizarea unui ansamblu unitar şi armonios. 


R.: Care au fost determinantele soluţiei 
planului de ansamblu și a soluţiei arhitec- 
turale ? 


Arh. N. P.: Ținînd seama de importanța economică 
ca şi de cea turistică a acestei mari lucrări, colectivul 
de proiectare s-a străduit să găsească soluţiile cele mai 
eficiente şi armonioase totodată. Astfel, rezolvarea pla- 
nului de ansamblu a fost dictată de accesul în subteran, 
de configurația terenului, de regularizarea rîului Argeș 
și bineînțeles de programul tehnologic. De asemenea, s-a 
căutat ca dispunerea obiectelor de la suprafață să se 
facă în raport cu circulația de pe șoseaua de acces, 
obținîndu-se în acest fel fronturi construite în capetele 
de perspectivă ale celor două direcţii de circulație. 

Avind în vedere că această hidrocentrală va deveni în 
viitorul apropiat un centru de atracție pentru vizitatorii 
din ţară și de peste hotare, s-a întocmit un studiu de siste- 
matizare a teritoriului prin care se prevede ca zona să 
fie dotată cu diverse platforme, belvederi, debarcadere, 
cabane etc. 

Arhitectura obiectelor subterane, începînd de la hol 
și terminînd cu sala mașinilor, este realizată într-o suită 
gradată, în raport cu importanţa obiectelor și cu con- 
diţiile specifice ale acestora. Compoziţia de volume a 
obiectelor — turn de decuvare, bloc de comandă pe 
trei niveluri, atelierul mecanic și staţia electrică exte- 
rioară — este axată pe turnul de decuvare care con- 
stituie elementul dominant. 

Arh. Adrian Oprea: Trebuie subliniat că frontul 
principal, format din turnul de decuvare și blocul de 
comandă, este pus în valoare și prin proiectarea unei 


oglinzi de apă în care acestea se reflectă, urmărindu-se 
de altfel valorificarea întregului peisaj înconjurător și 
participarea acestuia la compoziția ansamblului hidro- 
centralei. 

Revenind la concepţia arhitecturală care a căutat să 
creeze un tot unitar și armonios, proiectanţii s-au preo- 
cupat de legătura plastică dintre volume prin filiaţii 
de forme și materiale de finisaj (ceramică glazurată, 
cărămidă de placaj, suprafețe vitrate etc.). 

Pentru rezolvarea circulației în incintă și asigurarea 
acceselor s-a prevăzut o platformă denivelată de teren. 


R.: Funcţia principală în subteran fiind 
a centralei subterane, vreţi să ne spuneți 
citeva cuvinte despre ea? 


Arh. A.O. : Uzina a fost amplasată astfel încît să se reali- 
zeze o cădere cît mai mare a apei. Ea cuprinde puţul 
vertical de acces, o galerie orizontală pentru circulaţia 
şi accesul echipamentului greu, caverna transformatorilor 
şi sala mașinilor. 

Obiectul cel mai important în subteran este sala mași- 
nilor, a cărei arhitectură urmăreşte printr-o ritmare 
transversală să îmbunătățească proporțiile spaţiului, 
rezultate tehnologic. Plafonul, realizat din casete 
metalice, asigură în acelaşi timp și scurgerea apelor 
din infiltraţie. Acest fapt a dus și la realizarea unor 
pereţi laterali detaşaţi de carcasa de beton a excavaţiei, 
tratați arhitectural spre a exprima funcţia lor de 
protecţie. 


R.: Tovarășul arh. Nicolae Petrescu a 
amintit la început că folosirea materialelor 
durabile, de producție românească, a fost o 
preocupare a colectivului de proiectanți. Ce 
puteți să ne spuneţi în legătură cu aceasta, 
despre materialele de finisaj întrebuințate ? 


Arh. A.O.: Materialele întrebuințate trebuiau să 
facă față condiţiilor de umiditate, în primul rînd; în al 
doilea rînd, să faciliteze întreţinerea întregului obiect 
înlăturînd pericolele posibile, cît şi să faciliteze o optimă 
condiționare a mediului. În acest sens, au fost preferate 
materialele în culori deschise, pentru a înlătura impresia 
neplăcută de cavernă, obținîndu-se în același timp un 
nivel ridicat al iluminatului indirect, cu efecte care să 
pună în valoare plastica arhitecturii din sala mașinilor și 
din galeria de acces: travertin, aluminiu eloxat, mozaic 
de ceramică, beton aparent, gresie, metal cromat etc. 


R.: Referindu-ne la Planul de dezvoltare a 
bazei energetice a economiei naţionale în 
următorii 10 ani, vedem că una din princi- 
palele sarcini constă în extinderea valorificării 
resurselor hidroenergetice ale Dunării, în 
colaborare cu ţările riverane vecine. Pentru 
inceput, în baza unui acord de colaborare 
cu țara vecină și prietenă Republica Socialistă 
Federativă Jugoslavia, s-a trecut la construcția 
importantului nod hidroenergetic și de navi- 
gaţie Porţile de Fier. Vă rugăm să ne vorbiţi 
puțin despre acest mare obiectiv. 

Arh. N.P.: Prevăzută să fie dată în folosință în anii 
1970—1971, această gigantică lucrare, avind o putere 
instalată pentru partea românească de peste 1 mi- 
lion kWh și o producție mai mare de 5 miliarde kWh, 
a impus o atenție deosebită în rezolvarea problemelor 
de sistematizare, arhitectură și de plastică... 

Ca primă preocupare a fost realizată sistematizarea 
teritoriului. Puținele posibilități de desfășurare pe 
care le-a oferit teritoriul, ne-au forțat să recurgem 
la obţinerea terenurilor chiar prin hidromecanizare. In 
această etapă au fost elaborate proiectele pentru rețelele 
de transport şi proiectele pentru construcția ansamblului 
de cazare cu toate dotările social-culturale aferente, 
care în momentul de față sînt în curs de execuţie. 
Grija continuă a colectivului de proiectanți a fost ca 
toate construcțiile cerute de organizarea de șantier să 
poată fi utilizate și după închiderea acestuia, ca toate 


Perspectiva ansamblului clădit pe platforma hidrocentralei « Gheorghe Gheorghiu-Dej » de pe Argeș 


hidrocentralei 
«Gheorghe Gheorghiu- 


obiectele necesare dezvoltării unui complex turistic 
de mare amploare să beneficieze de lacul de acumu- 
lare ce se va crea și de vecinătatea unui peisaj renumit 
prin frumusețea sa. 


R.: Obiectul principal al sistemului con- 
stituindu-l barajul cu cele două centrale 
electrice, ca și complexul de porturi și ecluze 
pentru asigurarea navigației, vă rugăm să 
ne spuneţi cum a văzut proiectarea rezol- 
varea acestora? 


Arh. A.O.: Cele două centrale, simetric amplasate 
față de baraj, ecluzele și platformele de montaj, cu un 
front de peste 1 km, vor reprezenta un ansamblu monu- 
mental prin grandoarea dimensiunilor, dînd senzaţia de 
stăpinire a forțelor naturii. Compoziţia arhitecturală 
este dominată de baraj şi de aceste două centrale, fiecare 
aşezată pe cîte un mal, dispunînd de circulații larg desfă- 
şurate, la diverse niveluri, pe platforme ce urmăresc 
relieful înconjurător și pe care au fost amplasate obiec- 
tele anexe și cele de deservire a navigaţiei, vămilor şi 
turismului. 

Complexul de funcțiuni tehnologice, problemele de 
circulaţie și de acces la diferite niveluri, problemele 
ridicate de realizarea unor construcţii gigantice cu 
caracter ingineresc la o scară nemaiîntilnită la noi, au 
impus găsirea unei plastici arhitectonice care să răspundă 
unor exigenţe de viitor, atit ca concepţie, cit și ca mate- 
riale, toate, bineînţeles, bazindu-se pe o colaborare 
strînsă și o comunitate de gindire între toți specialiştii. 


R.: Cum consideraţi că se pot îndeplini 
aceste deziderate? 


Arh. N.P.: Înscrierea în forme adecvate a tuturor 
volumelor strict funcţionale, folosirea de materiale 
durabile, tratarea arhitecturală deosebită a obiecte- 
lor, studiile de culoare şi de iluminat, dozarea supra- 
fețelor de umbră și lumină, toate acestea trebuie să 
ducă la realizarea unor construcții controlate și coor- 
donate din punct de vedere tehnic şi estetic, impri- 
mîndu-le un caracter de contemporaneitate și de înaltă 


industrializare. 


Printre principalele obiective industriale, 
ale căror sectoare de bază vor intra în func- 
țiune în anii 1966—1968, este și Combinatul 
siderurgic « Gheorghe Gheorghiu-Dej » de la 
Galaţi. Dat fiind importanța acestui com- 
binat în cadrul Planului de dezvoltare a 
economiei naționale, ne-am deplasat la Insti- 
tutul de proiectări de uzine și instalații meta- 
lurgice — IPROMET. Arh. lulian  Deșcu, 
care face parte din colectivul de proiectare a 
combinatului, a avut bunăvoința de a ne 
furniza citeva detalii în legătură cu concepţia 
arhitecturală care a stat la baza elaborării 
proiectelor. 


R.: Industria siderurgică — conform preve- 
derilor din Directivele celui de al IV-lea 
Congres al partidului nostru — va ajunge să 
producă pină în anul 1970 aproape 4,1 
milioane tone fontă, 6,3 milioane tone oțel, 
4,4 milioane tone laminate, 800 mii tone 
țevi. Contribuţia principală în îndeplinirea 
acestui program o va aduce Combinatul side- 
rurgic « Gheorghe Gheorghiu-Dej » de la 


Sectorul întreţinere — Forja 


Galaţi, pentru a cărui realizare se va aloca 
cca. 70 la sută din volumul total de investiţii 
destinat siderurgiei. În consecință, în fața 
colectivului de proiectanți, din care faceţi 
parte, stau sarcini de o deosebită 
importanță. În legătură cu acest mare 
ansamblu industrial, v-am ruga să ne 
vorbiți despre concepţia arhitecturală care 
a stat la baza proiectării lui. 


Arh. lulian Deșcu : Fiind vorba despre unul din cele 
mai de seamă obiective care se vor construi în perioada 
cincinalului, colectivul nostru de proiectanți este 
mîndru — pot spune — de sarcinile încredințate, prin 
contribuția pe care o va aduce la crearea bazei teh- 
nico-materiale a Planului de dezvoltare a economiei 
naționale în viitorul cincinal. 7 

Arhitectura industrială este o disciplină tînără. Ince- 
puturile noastre ca arhitecți proiectanți ai industriei 
siderurgice sînt indisolubil legate de dezvoltarea și 
modernizarea marilor combinate de la Hunedoara și 
Reșița. Experiența dobîndită acolo, alături de tehnicienii 
celorlalte specialități — construcții, instalații, tehno- 
logie etc. — ne-a dat posibilitatea să atacăm cu curaj 


proiectul de o amploare deosebită al Combinatului side- 
rurgic « Gheorghe Gheorghiu-Dej » de la Galați. 

În gîndurile și în intenţiile noastre am stabilit cîțiva 
parametri de la care am dori să nu ne abatem. Ținînd 
seama de faptul că realizarea unui astfel de combinat, 
de proporții nemaicunoscute la noi în țară, se desfășoară 
în timp de ani de zile, etapizată pe sectoare de pro- 
ducție, arhitectura ar putea fi influențată de diverse 
tendințe. Aceste tendințe s-ar datora pe de o parte 
materialelor noi care apar pe parcurs și care duc implicit 
la forme noi, iar pe de altă parte evoluției tehnologiei 
care progresează an de an, avînd ca bază perfecționarea 
şi automatizarea maximă a proceselor de fabricație. 

În această situație trebuie stabilită o viziune de an- 
samblu care să fie imprimată întregului grup de arhi- 
tecți. Inițiativele izolate, chiar dacă sînt valoroase în 
sine, dacă nu se încadrează în unitatea pe care o 
dorim combinatului, vor forma elemente disonante. 
Nu trebuie să se deducă de aici că rezultatul va fi 
echivalent cu monotonia, deoarece arhitectura unui 
ansamblu industrial, bine rezolvată, poate fi unitară 
fără a fi monotonă. În industria siderurgică, volu- 
mele sînt nespus de variate: laminoarele se desfă- 
şoară pe o lungime de 1 km, corpul principal al 


GIGANTUL SIDERURGIC DE LA GALAŢI 


T snua 


Atelierul mecanic și electric din cadrul Combinatului siderurgic Galați 


oțelăriei atinge 50 m înălțime, coșurile de fum și 
galeriile de benzi constituie elemente caracteristice 
ale peisajului industrial care, prin proporţii, elimină 
monotonia, inspirînd vigoare și dinamism. 

S-a renunțat de mult la a considera arhitectura indus- 
trială ca un simplu înveliș al procesului de producţie, 
intervenţia arhitectului fiind astăzi prezentă pretutindeni. 
Preocuparea noastră nu se limitează deci numai la arhi- 
tectura halelor. Ea s-a manifestat cu mult succes și în 
lucrările cu caracter pur ingineresc — castele de apă, 
turnuri de răcire, estacade, poduri rulante, macarale- 
portal etc. — elemente dominante în silueta de ansamblu 
a unui asemenea complex industrial. 

Dacă monotonia este eliminată prin însăși varietatea 
obiectelor și dacă tindem a îndepărta din viziunea noastră 
toate detaliile de prisos, arhitectura siderurgică poate 
căpăta — am putea spune — un rafinament rezultat din 
puritatea volumelor și din proporția suprafețelor, iar 
nu un rafinament de detaliu, inutil și neesențial. 


R.: Înţelegind ca principii călăuzitoare cele 
ce ne-aţi expus mai înainte, v-am ruga să ne 
spuneţi care sînt construcţiile realizate 
pînă în prezent în cadrul combinatului ? 


Arh. |. D.: În prima etapă s-a atacat sectorul întreți- 
nere, din care fac parte: atelierul mecanic, forja, mode- 
lăria, anexa 1 industrială, depozite etc. Toate acestea 
sînt construite. Lamoniarele se află în faza de finisaj, 
iar la turnătoria mixtă se montează scheletul metalic 
de rezistență. 


R.: Ce materiale de construcţii și de fini- 
saj aţi folosit ? 


Arh. |. D.: În privinţa materialelor de construcţie, 
tendința este de a se înlocui plăcile prefabricate cu tablă 
cutată. Datorită greutăţii plăcilor prefabricate, ele 
sînt socotite ca neindicate pentru construcţiile de la 
Galaţi unde se construiește pe loess și unde există o 
zonă seismică puternică. În acest caz, ele îngreunează 
scheletul de rezistenţă. 

Totuși, la atelierul mecanic au fost folosite panouri 
prefabricate, dispuse în dinţi de fierăstrău, constituind 
în același timp și un brise-soleil pentru a evita însorirea 
prea puternică, contraindicată în procesul de producție. 
La turnătoria mixtă — care se află încă în execuție — 
fațadele se vor realiza din panouri de tablă cutată, 
alternînd cu panouri vitrate. La corpurile sociale ale 


combinatului — cantină, policlinică, vestiare — ca și la 
corpurile administrative, se va folosi un finisaj mult 
mai îngrijit cu terasit, placaje ceramice etc. 

O importanţă deosebită o au în proiectarea ansamblu- 
rilor industriale și studiile de vopsitorii. Miînuirea cu 
iscusinţă a culorilor şi a nuanţelor pot influența în mod 
optimist starea psihologică a oamenilor muncii, cu reper- 
cusiuni pozitive în activitatea lor. 


R.: După cum am înțeles, această imensă 
suprafaţă ocupată de construcţiile combina- 
tului este divizată în 4 zone mari, fiecare 
reprezentind specificul de producţie: furnale, 
oțelării, laminoare, întreţinere, toate desfă- 
șurate pe un flux tehnologic pe direcţia S-N. 
Intrucit despre sectorul întreţinere ne-ați 
vorbit, v-am ruga să ne spuneţi ceva și 
despre sectorul laminoarelor, a cărei con- 
strucție a fost atacată. 


Arh. |. D.: Despre aceasta, colegul meu — arhitectul 
Alexandru Popescu-Necșești, ar putea furniza date mai 
apropiate de adevăr, deoarece laminoarele au fost proiec- 
tate de către tovarășii din Institutul de proiectări de 
laminoare — I.P.L. E 

Arh. Alexandru Popescu-Necșești: În sectorizarea 
generală a teritoriului, o importantă parte revine grupului 
de laminoare, din care în prezent se află în fază de finisaj, 
laminorul de tablă groasă... Credem că este prima și 
cea mai mare construcție de acest fel din țară, realizind 
un front construit de peste 1 000 m, la o înălțime de 
cornișă de 20 m. Desfășurîndu-se de-a lungul magistralei 
interioare a combinatului — care la rîndul ei se întinde 
pe o lungime de cca. 5 km — și adăpostind o tehnologie 
complet automatizată, acest laminor se încadrează în 
arhitectura de ansamblu exprimînd deosebită forță. 

Fațadele vitrate, cu modulare constantă, utilizează 
sticla, metalul și ceramica. Structura metalică susține 
un acoperiș din tablă ondulată. 

Pentru prima dată, în industria grea s-a încercat 
în colaborare cu artiștii Fondului Plastic realizarea 
unui imens panou decorativ desfășurat pe 120 m 
lungime și 12 m înălțime pe fațada dinspre magistrala 
interioară. 

În ceea ce privește finisajele interioare, s-a făcut un 
studiu special, bazat pe experiența căpătată prin con- 
struirea uzinelor de la Hunedoara și lași, avind în 
vedere importanţa pe care o prezintă cromatica într-un 
asemenea loc de muncă. Astfel, au fost întocmite proiecte 


de culori, atît pentru interioarele și exterioarele halelor 
cît și pentru utilaje. 

Arh. |. D.: Trebuie să amintesc că în curs de exe- 
cuție se mai află şi blocul-turn care reprezintă anexa 
industrială nr. 1 a laminorului, desfăşurat pe parter și 
8 niveluri. La parter au fost amplasate vestiarele pentru 
muncitori și o sală de ședințe, iar cele opt niveluri 
cuprind birouri pentru funcționari şi centrala telefonică. 
Un pasaj subteran difuzează în toate laminoarele munci- 
torii la locul de muncă. Ca tratare specială la acest pasaj 
subteran trebuie să amintim pereţii în ceramică, orna- 
mentarea grafică și plastică deosebită, iluminatul intens. 

Mergîndu-se pe principiul ca vestiarele să fie amplasate 
în construcţii independente, legate de locurile de pro- 
ducție prin pasarele sau pasaje, s-a executat și anexa 
industrială nr. 2 care se desfășoară pe parter și un 
nivel, dispusă pe teren spre piața preuzinală nord... 

Și pentru că a venit vorba de piața preuzinală, 
trebuie neapărat să vă spun că această piață constituie 
prima încercare de a trata mai amplu intrarea într-o 
uzină. Peroane largi de primire, parcaje moto-velo,can- 
tină, puncte alimentare etc. mobilează această piață 
preuzinală. Ca o prelungire de intenţii, toate elemen- 
tele — peroane, pergole, puncte comerciale — se leagă 
organic cu elementele cartierului Țiglina. In general, 
cele trei piețe preuzinale — fiindcă acestea sînt prevăzute 
a fi executate în punctele de acces sud, nord și est ale 
combinatului — vor fi marcate cu semnale decorative 
și utilitare în același timp, a căror prezenţă va fi vizibilă 
de la mare distanță. Ca o continuare a tratării celor trei 
piețe preuzinale, amenajările interioare din cuprinsul 
combinatului — spaţii verzi, magistrala interioară care 
va permite circulația pe două fire cu peluze la mijloc — 
au făcut obiectul unui studiu special. De asemenea, portul 
necesar combinatului, silozurile, viaductul dinspre est 
etc. etc. 


R.: Avind în vedere legătura cu orașul și 
distanțele mari din interiorul combinatului, 
cum ați rezolvat circulația oamenilor muncii ? 


Arh. |. D: Distanţa de 2 km de oraș — de altfel distanță 
socotită minimă pentru evitarea nocivităților — va fi 
acoperită prin mijloace de transport în comun pînă la 
cele trei piețe preuzinale. De aici, în interiorul com- 
binatului distanțele fiind de asemenea mari (între 
2—3 km) s-a prevăzut posibilitatea unui transport în 
comun propriu al uzinei, pînă la diversele puncte 

Institutul Politehnic « Gheorghe Gheorghiu-Dej » din București — Perspectivă de ansamblu 

Din partea colectivului de proiectare a 
Institutului Politehnic « Gheorghe Gheorghiu- 
Dej » din București — al cărui proiect este 
condus de prof. arh. Octav Doicescu în cadrul 
Institutului «Proiect-București»— ne-a răspuns 
tovarășa arh. Paraschiva lubu: 


R.: — Noul Institut Politehnic « Gheorghe 
Gheorghiu-Dej » din București reprezintă 
obiectivul cel mai important asupra căruia 
se vor concentra o mare parte din eforturile 
de investiţie destinate dezvoltării învățămîn- 
tului superior, conform prevederilor Directi- 
velor celui de al IV-lea Congres al Partidului 
Muncitoresc Român. Ce puteţi să ne spuneţi 
în legătură cu această lucrare ? 


Arh. Paraschiva lubu: Viitorul complex de învăţă- 
mînt politehnic, atit prin numărul mare de studenți 
pe care îl va cuprinde (10 000) şi diversitatea specialită- 
ţilor tehnice ce le va dezvolta (50), cît și prin amploarea 
spaţiilor și a utilării lor la nivelul cerințelor ştiinţei 
şi tehnicii mondiale, va fi unul din cele mai importante 
așezăminte de învățămînt din ţară. 

Organizarea celor 12 facultăți pe care le va avea este 
concepută într-o grupare a lor în 5 unități didactice, pe 
profile de specialități : mecanică, metalurgie-tranporturi, 
electrotehnică, electronică și chimie. In plus, apare gru- 
parea învățămîntului general pentru primii ani de studii, 
care primesc aceeași instruire didactică. 


R.: Cum se prezintă întregul ansamblu 
din punct de vedere al așezării lui în cadrul 
orașului ? 


Arh. P.I.: Întregul ansamblu, ce va însuma în final 
170 ha, se desfășoară pe terenul din lunca Dimboviței, 
cuprins între şos. Grozăvești, bd. Armata Poporului 
şi noul cartier de locuinţe Militari. El va întregi zona verde 
din vestul Capitalei, a actualelor parcuri Cotroceni 
şi Grădina Botanică, prelungindu-se în viitor cu zona 
lacurilor Ciurel şi formînd astfel o dotare urbanistică 
deosebită a orașului, care se va îmbogăţi şi prin alte con- 
strucții adiacente: cluburi studențești, cămine, locuințe 
pentru corpul didactic etc. 

În felul de dispunere a celor 6 unități didactice s-a ținut 
seama de datele terenului: ocuparea lui în primă etapă 
cu zone de construcții industriale și locuințe, dificultăți 
morfologice, ape freatice etc. În această dispunere, al 
cărei centru de formare îl reprezintă corpul învăță- 
mîntului general, cu aula și rectoratul — ca simboluri 
ale funcţiunilor centrale colective — s-a căutat realizarea 
unui ansamblu unitar, care preia denivelarea de teren 
(12—14 m) într-o pantă uşoară, creînd astfel legătura 
între gruparea de pe cornișă și cea din luncă, deschis 
către cele trei artere importante înconjurătoare. 


R.: Despre organizarea funcțiunilor şi 
despre soluţiile adoptate, ce ne puteți relata ? 


Arh. P.I.: Organizarea funcțiunilor, extrem de diverse 
în utilizarea și înfățișarea lor pe profile, a condus la 
comasarea spaţiilor de învățămînt teoretic ale facultăților 
(270 săli) şi la tratarea lor asemănătoare. 

Fiecare clădire are un miez de formare — holul central 
— în jurul căruia sînt atașate amfiteatrele, decanatele 
și celelalte funcțiuni centrale. 

Laboratoarele, a căror pondere este de aproape 50% 
din totalul suprafeței, se desfășoară în funcţie de frec- 
venţa lor de utilizare, pe catedre, cu rezolvări foarte 
variate, conform diversităţii atît de complexe a funcţio- 
nării lor (de la laboratoarele tip clasă, la laboratoarele 
hală industrială). 

Soluţiile alese au fost dictate și de obligativitățile temei 
de așezare la teren a unui număr mare de utilaje grele, 
ceea ce a condus la obținerea unui număr scăzut de 
niveluri. De altfel, adoptarea unei soluții bazate pe circu- 
lații verticale mecanizate ar fi fost improprie unei 
circulații de mare frecvență, cu atît de numeroase 
schimbări ale locului de lucru (din oră în oră). 


R.: După cum se vede, proiectul a urmărit 
să extragă varietatea necesară tuturor spa- 
țiilor interioare, să le păstreze «spațial » 
specificul lor tehnic. 


Arh. P.I. : Pe lîngă aceasta, proiectul a căutat să imprime 
şi un caracter vioi și primitor acestor spaţii, cu toată 
rigurozitatea lor funcțională. Mergind pe aceeași linie, 
s-a căutat să se obțină un caracter reprezentativ pentru 
spaţiile de mare frecvenţă, în concordanță cu importanța 
edificiului, care îşi primesc amploarea necesară în limi- 
tele însă de utilizare economică a întregii suprafețe 
(55% spaţii utile). 


R.: Desigur că aceeași preocupare a colecti- 
vului, pentru a găsi soluţii în varietatea 
arhitecturală a spațiilor interioare, a fost 
prezentă și în găsirea unor soluții variate 
pentru exterior. 


Arh. P.I.: Aici betonul armat va exprima cu vigoare 
structura generală, iar restul suprafețelor vor primi 
îmbrăcăminţi din placaje ceramice și parțial de marmură, 
lucru ce va pune în valoare jocul volumelor, cu efectele 
lor de umbră și lumină, înscriindu-se astfel în dorința 
noastră de a reda vioiciunea arhitecturii noastre tradi- 
tionale. 


SE 


Proiect pentru școală medie cu 12 săli de clasă — Perspectivă 


ŞCOLI TIP 
PENTRU ÎNVĂŢĂMÎNTUL MEDIU 


La Institutul de proiectări tip — I.P.C.T. — în atelierul de construcţii social-cultu- 
rale ne intimpină arhitectul Nicolae Petrașincu — șeful atelierului — și arhitectul Dan 
Bacalu — șef de proiect. 


R.: Un loc important în ansamblul de măsuri ce se vor lua pentru dezvoltarea 
învățămîntului în perioada 1966—1970, îi revine școlii medii. În lumina celor prevă- 
zute prin Directivele Congresului al IV-lea al partidului, ce fel de studii se întreprind 
în prezent în cadrul institutului dvs. de proiectare ? 


Arh. Nicolae Petrașincu : Prin realizarea celor 24 500 săli de clasă, în cadrul planului de şase 
ani 1959—1965, au fost acoperite în mare măsură necesitățile de generalizare a învățămîntului 
de 8 ani. 

Din Directivele Congresului al IV-lea al partidului apare preocuparea pentru o dezvoltare 
de mare amploare a învățămîntului mediu, atît la orașe, cit și la sate, unde de altfel — pentru prima 
dată în ţara noastră — urmează să se organizeze și internate pe lingă școlile respective. 


R.: Temele-program ale noilor tipuri de școli, preconizate de Ministerul Învă- 
țămîntului și a căror proiectare v-a fost încredințată, aduc lucruri noi? 


Arh. N.P.: A fost mărită suprafața utilă prin creșterea numărului de laboratoare şi ateliere, în 
raport cu școlile existente. Vestiarele sînt propuse a se organiza în spații închise, în afara clasei. 

Pe baza noilor teme s-a elaborat în I.P.C.T. un amplu studiu tehnico-economic care actual- 
mente este avizat. 

În legătură cu problema proiectării internatelor şcolare, considerăm că ea ar trebui abordată 
imediat pentru a face față necesităților de acoperire a celor 54 000 de locuri prevăzute prin 
Directive. 

R.: În proiectarea noilor tipuri de școli, în ce măsură v-au fost de folos lucrările 
prezentate la concursul organizat de Uniunea arhitecţilor în anul 1964 pentru școală 
medie cu 12 săli de clasă? 


Arh. Dan Bacalu: Desigur, soluţiile au prezentat un interes deosebit. Din păcate, datele 
tematice stabilite de iniţiatorii concursului, împreună cu Ministerul Învățămîntului, au depăşit cu 
mult posibilitățile noastre din prezent în domeniul investițiilor de școli, astfel încît “rezultatele 
concursului nu pot fi fructificate decît în mică măsură. 

Proiect pentru școală medie cu 20 săli de clasă — Perspectivă 


R.: În altă ordine de idei, ați putea să ne spuneți ce posibilități întrevedeţi pentru 
realizarea și a altor tipuri de școli, decit cele ce se aplică în prezent? 


Arh. D. B.: În studiul elaborat de I.P.C.T. se propune o varietate de școli ce se deosebesc prin 
tipurile de clase — alături de tipurile tradiționale studiindu-se și clase de formă pătrată, iluminate 
diferit, — prin număr de niveluri, prin rezolvarea diversă a spaţiilor anexe, a vestiarelor, recrea- 
ţiilor etc. i 

La solicitarea Ministerului Învățămîntului, gama de școli ce va intra în execuție în anul 1966 
se va proiecta tot cu tipul de clase tradiționale, urmînd ca numai laboratoarele să se realizeze în 
formă pătrată și să fie luminate bilateral. În planul de proiectare pe anii 1966—1967 s-au făcut 
propuneri de elaborare a unor proiecte experimentale cu cîteva tipuri de școli, care să aducă și 
alte elemente noi şi care să fie executate pe cite un amplasament, urmînd ca apoi, în măsura în care 
elementele noi experimentale se vor dovedi viabile, să fie generalizate. 


R.: Cum înțelegeți să evitaţi repetarea acelorași tipuri de școli, indiferent de 
ansamblu, regiune etc.? 


Arh. N. P.: În acest sens, ne propunem realizarea în paralel a mai multor tipuri pentru fiecare 
şcoală în parte, fiecare tip deosebindu-se pe cit posibil prin concepția generală de plan, prin modul 
de organizare a funcțiunilor, prin exprimarea volumelor și plasticii. Considerăm că variantele de 
fațadă, la același tip de școală — metodă utilizată în prezent — nu sînt eficiente. 


R.: Știm că s-au adus critici unor finisaje de calitate slabă la școlile ce s-au 
executat în ultimul timp. Ce măsuri se preconizează pentru îmbunătăţirea finisajelor ? 


Arh. D. B.: Spre deosebire de locuințe, la care în mod frecvent se acordă sporuri de preț la 
finisaje, în afara preţului plafon, la construcţiile de şcoli nu se acordă asemenea sporuri. Acest lucru 
a dus la situația bizară ca localul de interes obștesc care este școala să rămînă ca aspect sub nivelul 
întregului ansamblu în care este amplasat. Situaţia aceasta va continua deoarece în indicele plafon de 
preţ, fixat pentru noile școli, a fost prevăzut același nivel de finisaj ca la şcolile ce se execută în 
prezent, finisaj a cărui limită maximă este vopsitorie cu « vinacet » la exterior. 

În studiile |.P.C.T. au fost prevăzute și variante cu finisaje interioare și exterioare îmbună- 
tăţite, corespunzătoare importanţei construcţiei şi gradului de uzură, urmînd ca forurile compe- 
tente să studieze posibilitatea de alocare a fondurilor necesare. 


Domeniul ocrotirii sănătăţii, pentru care se prevăd în Directivele celui de al IV-lea 
Congres al partidului importante investiţii, ne prilejuiește o vizită în atelierul de 
proiectări de spitale din cadrul Institutului central de studii, cercetări științifice și 
proiectare în construcţii, arhitectură și sistematizare — ISCAS. La întrebările noastre, 
răspunde tovarășul arhitect George Trifu, arhitect specialist. 


R.: La ce obiectiv mai important lucraţi în momentul de față? 


Arh. George Trifu: Una din cele mai importante unități spitalicești din ţară, care se va 
încadra în prevederile Directivelor celui de al IV-lea Congres al partidului pentru îmbunătățirea 
asistenței medicale spitalicești, o constituie construcția spitalului cu 1 050 paturi din cartierul 
Țiglina al orașului Galaţi. 


R.: În ce fază se află proiectul ? 


Arh. G. T.: În faza de avizare ca studiu tehnico-economic, construcția lui urmînd a se începe 
în anul 1967. 


R.: În cursul anului trecut, în atelierul dvs. s-au făcut o serie întreagă de 
studii pentru unităţi funcţionale care să constituie o bază pentru elaborarea viitoarelor 
proiecte de spitale. Proiectul de faţă se înscrie pe linia rezultatelor acestor studii? 


Arh. G. T.: Pe linia îmbunătățirii activităţii de proiectare, activitate care să țină seama atit 
de cerințele tehnicii avansate, cît și de asigurarea unei maxime eficienţe în asistenţa sanitară, 
colectivul de proiectanți care au lucrat la proiectul noului spital din Galaţi s-a străduit ca prin 
gruparea unităților funcţionale și dispunerea lor numai în trei volume în teren (staționar, 
policlinică ambulatorie cu serviciile tehnico-medicale şi grupul gospodăresc), prin confortul corpului 
de cazare şi nivelul ridicat al rezolvării corpului chirurgical, prin rezolvarea circulațiilor etc., să 
realizeze condiții optime de cazare și de tratament pentru oamenii muncii din orașul și regi- 
unea Galaţi. 


Macheta spitalului cu 1050 paturi de la Galaţi 


SPITAL DE MARE CAPACITATE 
ÎN CARTIERUL 
TIGLINA-GALAŢI 


Folosind rezultatele studiilor amintite mai sus ca și 
rezultatele experienţei în acest domeniu din străinătate, 
colectivul de proiectare a conceput partiul de arhitectură 
al acestui ansamblu spitalicesc concentrind în cele trei 
volume distincte toate funcțiunile necesare. 


R.: Aveţi amabilitatea să ne faceţi o des- 
criere mai amănunţită a celor trei volume ? 


Arh. G. T.: Pentru corpul de spitalizare s-a ales 
soluția unei bare desfășurată pe 12 niveluri, cu dublă 
orientare și dublu tract, tractele fiind egale, ceea ce tre- 
buie subliniat, acest lucru constituind o soluție specifică 
spitalului. Camerele de bolnavi, cu 1, 2 și 4 paturi, 
oferă un confort maxim: grupuri sanitare, grupate la 
camerele cu 1 şi 2 paturi, și proprii la camerele cu 4 
paturi. Camerele sînt dotate cu radio, semnalizare optică 
și fonică în legătură cu sora de veghe (la 25 de paturi, pe 
fiecare secție, cîte o soră de veghe). De asemenea, la 
fiecare 25 paturi există un grup de deservire compus din 
camere pentru soră, medic specialist, tratamente, iar 
la 50 paturi un grup compus din camere pentru medic- 
primar, soră-șefă, soră-gospodină, o sală de mese, cameră 
de zi. Camerele de zi sînt dotate cu televizoare și aparate 
de radio. 

Legat de corpul de spitalizare se află cel de al doilea 
volum care cuprinde: policlinica cu toate serviciile de 
diagnostic-tratament, pentru spital și pentru cca. 6 000 
de locuitori; blocul operator cu 16 săli de operații și 
alte servicii tehnico-medicale aferente spitalului. 

Pentru acest volum s-a ales soluția unui paralelipiped 
desfășurat pe 5 niveluri. În soluționarea blocurilor opera- 
torii și a terapiei intensive trebuie subliniat faptul că pro- 
iectanţii s-au ghidat după cele mai moderne şi mai recente 
principii și soluții pe plan mondial: sălile de operații și 
anexele lor cu aer condiţionat, circulația — bolnavi, 
personal — este diferențiată față de circulația materialelor 
folosite în sălile de operaţii; fiecare bloc operator își 
are propria centrală de sterilizare pentru instrumentar 
(curățire prin spălare, ultrasunete și sterilizare prin 
autoclavizare). 

Cel de al treilea volum, amplasat imediat lîngă intrarea 
principală din parcul spitalului, cuprinde grupul gospo- 
dăresc, compus din bloc alimentar, spălătorie, ateliere 
pentru spital, atelier auto, vivarium și centrală pentru 
abur tehnologic şi apă caldă. 

La staționar au fost prevăzute săli de bibliotecă atît 
pentru medici, personal, cît și pentru bolnavi, sală de 
conferinţe, parcaje pentru spital şi parcaje pentru poli- 
clinică etc. 


R.: Ştim că problema circulațiilor într-un 
spital are o importanţă deosebită, modul de 
rezolvare a multiplelor circuite fiind esenţial. 
Cum aţi rezolvat acest lucru? 


Arh. G. T.: În cazul spitalului din Galaţi s-a mers pe 
soluția unei circulații reduse la minimum. Circulația 
verticală a fost propusă a se face în staționar cu 6 ascen- 
soare, iar în blocul tehnico-medical cu 4 ascensoare. În 
ceea ce privește circulația orizontală, s-a preconizat 
principiul eliminării interferențelor. Astfel, corpul de 
spitalizare este legat cu blocul tehnico-medical din corpul 
policlinicii la fiecare nivel, direct din nodul de circulație. 
Legăturile sînt astfel soluționate încît deservesc fără 
interferare serviciile tehnico-medicale din blocul operator 
de chirurgie generală. De asemenea, circuitul în blocul 
nașteri, inclusiv chirurgia acestui bloc, se face separat, 
pe circuite septice și aseptice. Terapia intensivă a fost 
astfel plasată încît și ea deserveşte fără interferări toate 
unitățile din staționar, urgență cît și pe cele din 
blocul tehnico-medical al policlinicii. 


R.: În legătură cu soluția de arhitectură 
ce ne mai puteți relata ? 


Arh. G. T.: Avind în vedere specificul unui asemenea 
obiect, colectivul de arhitecți a conceput o arhitectură 
simplă, variată, prin însăși diferența de înălțime și 
de formă a celor trei volume, precum și prin ampla- 


Plan nivel 4 


O S .. ———. 


sarea lor în teren. Au fost valorificate condiţiile de 
teren, spitalul fiind amplasat în punctul cel mai înalt 
al orașului, oferind astfel o perspectivă largă spre Dunăre. 
Dominanta o constituie volumul staţionarului, care a 
fost amplasat cu capetele în direcția vînturilor impor- 
tante, lucru ce, de altfel, a determinat și alegerea parti- 
ului. S-a mai ţinut seama și de legăturile optime cu 
orașul și cu regiunea, terenul aflindu-se situat pe 
șoseaua ce duce spre Brăila. 


R.: În ceea ce privește îmbunătăţirea gra- 
dului de finisaj și de echipare, Directivele 
trasează sarcina în domeniul “producţiei 
industriei materialelor de construcţii de a se 
accentua «dezvoltarea producţiei materia- 
lelor de izolaţii, de finisaj și instalaţii ». 
Cum s-a gindit colectivul de proiectare al 
spitalului de la Galaţi să se folosească de 
noile materiale puse la dispoziţie de acest 
sector ? 


Arh. G. T.: Ţinînd seama de specificul industrial al 
Galaţiului și de posibilitățile oferite de industria noastră 
a materialelor de construcţii, vom folosi ca finisaje exte- 
rioare pentru fațade placaje ceramice combinate cu 
plăci ceramice colorate smălțuite. La interior se vor 
folosi finisaje curente la staționar; faianță colorată și 
gresie la blocurile operatorii; placaje de marmură la 
părțile de recepție; tîmplărie metalică la tocurile de 
uși etc. 


R.: În încheiere, ce deziderate aveţi ? 


Arh. G. T.: În primul rînd, am dori din partea orga- 
nelor locale un sprijin permanent și eficient şi în al doilea 
rînd, o colaborare bună între proiectare și execuție. 
Consider că, dacă aceste deziderate vor fi împlinite, 
obiectivul va putea fi realizat în termenul planificat și 
la un nivel calitativ ridicat. 

NOILE STUDIOURI ALE 


In atelierele Institutului de proiectare 
« Proiect-București », am rugat pe tovarășul 
arhitect Tiberiu Ricci, arhitectul șef al 
sectorului | din cadrul institutului, să ne 
vorbească despre noile studiouri de tele- 
viziune din București. 


Arh. Tiberiu Ricci: În ţara noastră, după cum se știe, 
televiziunea şi-a început activitatea prin transformarea 
unor vechi studiouri de cinematografie și adaptarea aces- 
tora la cerințele tehnice şi funcţionale ale emisiunilor 
televizate. Desigur, concomitent cu perfecționarea echi- 
pamentului și a aparatajului tehnic de captare și trans- 
misie, televiziunea a cunoscut în ultimul deceniu în ţara 
noastră o dezvoltare considerabilă, atît în alcătuirea pro- 
gramelor, cît și în creșterea numărului de ore de emisiune. 
Caracteristicile emisiunilor televizate de a putea trans- 
mite concomitent sunetul dublat de imaginea vie sau 
înregistrată la distanță, în fiecare locuinţă, la ora dorită, 
au făcut ca televiziunea să devină astăzi cel mai puternic 
mijloc de informare, educare și recreare pentru masele 
largi ale oamenilor muncii. 


R.: Prin Directivele celui de al IV-lea 
Congres al partidului se prevede ca investi- 
tiile pentru așezăminte culturale să crească 
cu aproape 70 la sută în cursul cincinalului, 
iar cheltuielile bugetare cu 23 la sută. În 
acest sens, Directivele menţionează dezvol- 
tarea televiziunii și a radioteleviziunii prin 
sporirea volumului orelor de program și prin 
acoperirea în bune condiţii a teritoriului 
țării. 


Arh. T. R.: Alocarea unor fonduri atît de mari pentru 
cultură în viitorii cinci ani oferă posibilitatea construirii 

TELEVIZIUNII ROMÂNE 


unor noi obiective cu caracter cultural. Printre acestea 
se află și noile studiouri de televiziune. Bineînțeles că 
unei creșteri considerabile a orelor de emisie, în vederea 
satisfacerii unor programe complexe, îi va corespunde 
și o creștere calitativă, atît a imaginii și sunetului, cit și 
a conținutului și formei de program. Pentru satisfacerea 
acestor deziderate apare ca necesară o îmbunătăţire a 
condițiilor de lucru, cărora vechile studiouri nu le mai 
puteau face față. 


R.: Ce puteţi să ne spuneți în legătură cu 
concepția care a stat la baza proiectării 
noilor studiouri ? 


Arh. T. R.: Tema-program prevede construirea eșalo- 
nată, cu darea în folosinţă treptată, a unui număr de trei 
studiouri mari, precum și a unui studiou de actualități, 
a unui studiou pentru înregistrări muzicale și a unui 
număr de studiouri mici pentru crainici. Sînt prevăzute, 
de asemenea, anexele tehnice necesare controlului audio- 
video şi de regie, încăperile tehnice pentru înregistrări 
de tipul magnetoscop și telecinema, fonotecă și filmotecă. 
In vederea obţinerii unor condiții optime de lucru pentru 
actori şi regizori, au fost prevăzute — în afara spaţiilor 
pentru cabine, vestiare, machiaj, perucherie, ateliere și 
depozite de costume — mai multe săli de repetiție, spaţii 
pentru așteptare, un bar și bufet. Un corp redacțional, 
judicios dimensionat, va asigura întreaga desfășurare a 
procesului de concepție și creație a programelor, de- 


corurilor şi a punerii în scenă a producţiei noilor 
studiouri. 
Pentru realizarea cadrului pe platourile de lucru din 


studiouri au fost preconizate ateliere de toate specialită- 
ţile, depozite şi spaţii ample de premontaj, astfel încît 
să se poată asigura condiţiile corespunzătoare specifi- 
cului de lucru al emisiunilor televizate. 


televiziune: din București 


Ansamblul va fi dotat cu laboratoare speciale pentru 
developare, copiere, montaj-sincronizare şi control rapid 
al înregistrărilor pe film îngust. 

După cum vedeți, sînt prevăzute a fi proiectate și 
realizate toate funcțiunile necesare pentru darea în folo- 
sință a unui ansamblu de studiouri, dotat și echipat cu 
utilaj de înaltă productivitate şi calitate, la nivelul cerin- 
ţelor viitoarelor programe de televiziune. 


R.: Concepţia arhitectural-constructivă a 
acestui ansamblu a ridicat, desigur, probleme 
deosebite, avind în vedere tehnologia specifică. 


Arh. T. R.: Concepţia partiului de arhitectură a plecat, 
este adevărat, de la considerentele de ordin tehnologic 
specific, urmărindu-se, în același timp, a se realiza o 
imagine plastică deosebită a ansamblului urban și a celui 
de detaliu constructiv. S-a urmărit, de asemenea, asigu- 
rarea tuturor cerinţelor de relații și de circulații dintre 
diferitele funcțiuni, precum şi a unui grad de confort 
și de finisaj, corespunzătoare acestei importante in- 
vestiții. 

Ansamblul, în concepţia lui, a ridicat probleme tehnice 
foarte variate, de la procesul industrial, pînă la cadrul 
necesar creației artistice, trecînd prin toate aspectele 
tehnice ale procesului de elaborare și redare a unui 
program radiotelevizat din studiouri, reportaje, trans- 
misiuni de pe întreg cuprinsul ţării sau prin inter- 
viziune. 

Necesitatea de a se da în folosinţă esalonat unele obiec- 
tive din acest ansamblu a contribuit, de asemenea, în 
mare măsură — alături de realizarea desfășurării func- 
tionale — la determinarea partiului arhitectural al acestui 
ansamblu. Bazaţi pe aceste considerente, am studiat un 
volum unic pentru toate studiourile, inclusiv anexele 
tehnice ; circulaţiile majore spre corpul de ateliere și 


corpul redacțional au fost concepute sub forma unor 
pasaje de nivel sau denivelate, în punctele de interes. 
Prin această soluționare s-a obținut totodată și o simpli- 
ficare a măsurilor de izolare acustică între volumul cor- 
pului studiourilor şi cel al atelierelor de producţie, care 
se comportă cu totul diferit din acest punct de vedere. 

Considerațiunile de mai sus, condiţiile de teren ca 
și necesitatea scurtării legăturilor orizontale au dus la 
soluția amplasării pe înălțime a corpului redacțional, 
asigurîndu-se pe fiecare nivel cîte o unitate de lucru. În 
acest fel se obține o economisire a suprafeței construite 
la sol, se elimină construirea unui pilon-antenă și se obține, 
din punct de vedere plastic, un accent vertical în cadrul 
ansamblului. 

Colectivul complex de proiectare, organizat în cadrul 
Institutului «Proiect-București», în calitate de proiectant 
general, cuprinde un mare număr de specialiști şi tehnologi 
din Comitetul de Radiodifuziune și Televiziune, a cărui 

experiență a contribuit în mod hotăritor la elaborarea 
proiectelor instalațiilor specifice, la nivelul tehnicii celei 
mai avansate. 


R.: În cadrul proiectării, ce aspecte func- 
tionale au ridicat probleme mai greu de 
rezolvat ? 


Arh. T. R.: Aş sublinia doar cîteva aspecte, care ne 
preocupă în mod deosebit, în rezolvarea tehnologică și 
de concepţie a compoziției de ansamblu: 

— crearea unor condiții optime pentru obținerea unui 
randament și a unei eficienţe economice maxime în exploa- 
tarea viitoarelor studiouri, prin utilizarea lor rațională 
și continuă, în funcţie de concepţia aleasă pentru pregă- 
tirea programelor, realizarea decorurilor, a repetițiilor 
și a captării imaginii directe sau a celei înregistrate; 

— realizarea celor mai raţionale legături tehnice-func- 
tionale între platourile de lucru și încăperile de regie și de 

transmisie a imaginilor televizate, astfel încît să se poată 
obține performanţe de randament şi de calitate optimă; 

— materializarea prin proiectare a unor scheme tehno- 
logice care să asigure condiţii de lucru capabile a satisface 
indicii superiori de randament şi calitate pentru labora- 
toarele de film și atelierele de producție a decorurilor. 

Bineînțeles însă, că cea mai dificilă problemă de proiec- 
tare, care va apărea în paralel cu soluționarea acestor 
condițiuni și relații tehnico-economice și de tehnologie, 
va fi, fără îndoială, obţinerea unor forme constructive 
şi a unei expresii arhitecturale care, atît în ansamblu, 
cît și în detaliu, să răspundă exigenţelor noastre. 

Cred că nu greşesc dacă afirm că la baza studiilor 
de proiectare, a celor mai reușite realizări din acest 
domeniu, au stat aceste probleme care ne preocupă 
pe noi acum, în mod deosebit, în vederea obţinerii 
unor rezultate și mai bune privite prin prizma per- 
spectivei de viitor. 


Tot în Institutul de proiectare « Proiect- 
București » am rugat pe arh. George Mula- 
ridis — șef de atelier — să ne dea citeva 
amănunte despre marele ansamblu de locu- 
ințe de pe bd. Păcii-bd. Armata Poporului, 
care a intrat de curind în execuție. 

R.: Îmbunătăţirea în continuare a condi- 
țiilor de locuit ale oamenilor muncii din ţara 
noastră va constitui una din problemele impor- 
tante ale Planului de dezvoltare economică 
pe următorii cinci ani. Din cele aproximativ 
300 000 apartamente prevăzute prin Direc- 
tive a se construi în acești ani, aproape 
o treime se vor realiza în București. Printre 
ansamblurile preconizate a se construi se 
află și ansamblul de locuinţe de pe bd. Păcii- 
bd. Armata Poporului. 


Arh. George Mularidis: Acest ansamblu reprezintă o 
primă etapă în realizarea construcției cartierului Militari. 
Se prevăd a se construi în această etapă 6 940 apartamente 
care vor asigura cazarea a cca. 30 000 locuitori, două 
complexe comerciale, o școală cu 24 clase și un dispensar 
cu serviciu de stomatologie. 


R.: Cum a rezolvat colectivul de proiectare 
a acestui ansamblu problema transportului 
zilnic la locul de muncă, avind în vedere că 
în acest cartier se află și o zonă industrială 
de mare importanță ? 


Arh. G. M.: Cifra de 15 000 de oameni ai muncii, care 
se deplasează zilnic în și din această zonă industrială, 
reprezintă desigur o cifră considerabilă. Prin construirea 
ansamblului se va rezolva, în mare măsură, transportul 
zilnic al acestor 15 000 de oameni ai muncii care locuiesc 
în alte zone ale Capitalei și au locul de muncă în zona 
industrială Militari. 


R.: Ce va cuprinde noul ansamblu de 
locuinţe în etapa finală ? 


Arh. G. M.: În afara blocurilor de locuințe, ansamblul 
va mai cuprinde 3 complexe comerciale, un centru comer- 
cial de cartier, două dispensare, o școală cu 24 săli de 
clasă, creșe, grădiniţe, spaţii de joc pentru copii, garaje 
supra și subterane, spații pentru parcaje, mari spaţii 
verzi. În general, așa cum prevăd Directivele, s-a căutat 
să se doteze ansamblul cu tot ceea ce este necesar pentru 
a se asigura un confort urban corespunzător cerinţelor 
actuale și de viitor ale oamenilor muncii. Putem adăuga, 
în acest sens, că s-a încercat o amplasare cit mai judicioasă 
a blocurilor pe teren pentru a permite o cît mai bună 
repartizare a dotărilor, a spațiilor libere plantate, a spa- 
ţiilor de joc pentru copii etc. 


R.: Din punct de vedere al organizării 
urbanistice, ce puteți să ne spuneți ? 


Arh. G. M. : În dorinţa de a realiza o organizare urba- 
nistică optimă, trebuie menţionat faptul că nu s-a neglijat 
situația existentă a schemei stradale care va fi păstrată 
o perioadă mai îndelungată, pînă ce se va reconstrui 
întregul cartier Militari. La amplasarea blocurilor și a 
dotărilor s-a ţinut seama de străzile existente ca și de 
construcţiile bune și s-a căutat să se obțină, chiar din 
prima etapă, un ansamblu închegat, cît mai organizat și 
cît mai armonios, legat de rețeaua stradală existentă, 
care nu va stînjeni cu nimic compoziţia prevăzută pentru 
etapa finală. 


Planul de sistematizare a ansamblului de locuințe de pe bd. Păcii — bd. Armata Poporului 


R.: Indicaţiile conducerii de partid și de 
stat, ca și Directivele celui de al IV-lea Congres 
al partidului, trasează sarcina de a se lărgi 
gama tipurilor de apartamente concomitent 
cu diferenţierea tipurilor de blocuri, tocmai 
pentru a se evita acel aspect monoton pe 
care îl întîlnim vizitind noile ansambluri 
de locuinţe din orice oraș al ţării... 


Arh. G. M. : Este adevărat că această problemă a varies 
tății, originalității în arhitectură, preocupă din ce în ce 
mai mult pe proiectanți... Pentru crearea unei arhi- 
tecturi unitare, care să poarte o amprentă proprie, să 
evite monotonia și simplitatea exagerată, colectivul 
nostru a depus eforturi deosebite. În acest sens au fost 
folosite 6 tipuri de secțiuni principale. De asemenea, tot 
pentru a se obține o mai mare varietate, au fost folosite 
mai multe tipuri de structuri de rezistență : panouri mari, 
zidărie portantă, cofraje glisante și monolit-celulară. La 
aceasta se adaugă marea varietate de înălțime a blocurilor 
de locuit. Amplasarea dotărilor a fost studiată cu atenție 
pentru a crea centre de atracţie. 


R.: Despre finisaje, puteţi adăuga ceva 
nou ? 


Arh. G. M. : Desigur. Pentru a obţine un rezultat cît 
mai apropiat de scopul propus, proiectanții colectivului 
nostru au preconizat o gamă variată de finisaje, printre 
care ceramica şi terasitul; trebuie remarcat faptul că 
fațada școlii din acest ansamblu va fi în întregime finisată 
cu plăci ceramice. 

Aspect din cadrul expoziției « Arhitectura în Republica 
Populară Română », deschisă la Washington 


Discuţii în fața unui panou al expoziției prezentată la 
Detroit 


Aspect de la expoziția « Arhitectura în Republica Populară 
Română », prezentată în rotonda Universităţii Columbia 
din New-York 


Prezentarea peste hotare 


a realizărilor arhitecturii 


Bilanţul rodnic a! realizărilor poporului nostru în 
perioada de după eliberare se oglindește în toate dome- 
niile de activitate. Efortul arhitecților și constructorilor 
s-a adăugat celui al milioanelor de oameni ai muncii 
pentru a crea imaginea nouă a României socialiste, 
întruchipată prin nenumăratele construcţii ridicate în 
toate regiunile țării, transformînd fața oraşelor şi sate- 
lor noastre. 

În acțiunea de popularizare peste hotare a succeselor 
obținute în domeniul arhitecturii și construcţiilor, s-a 
înscris și organizarea, din inițiativa C.S.C.A.S. șia 
Ministerului Afacerilor Externe, a unor expoziții de 
arhitectură şi construcții. 

Menţionăm în acest sens prezentarea în anul 1963 
în R. P. Polonă a unei expoziţii de acest fel, care s-a 
bucurat de un meritat succes. 

În decursul anului 1964, s-a trecut la proiectarea și 
executarea unei expoziţii de proporţii mai mari, intitu- 
lată « Arhitectura în Republica Populară Română ». 

Această expoziţie, cuprinzind panouri în suprafață 
de cca. 600 m?, cu explicații în limba engleză, a fost 
proiectată și executată de |. S. Decorativa, pe baza unei 
tematici întocmită de C.D.C.A.S. 

Avînd o structură modulară, expoziția a fost gîndită 
în vederea adaptării la condiţii de expunere variabile. 
După o prezentare succintă a cîtorva exemple caracte- 
ristice ale arhitecturii noastre populare, precum şi a 
unor monumente istorice, expoziția înfățișează princi- 
palele obiective industriale, ansambluri de locuinţe şi 
dotări social-culturale realizate în anii puterii populare. 

Planurile de sistematizare ale principalelor orașe din 
ţară, precum și machetele unor cartiere de locuit comple- 
tează imaginea nouă, pe care au căpătat-o orașele și 
satele noastre. Un loc deosebit îl ocupă în cadrul expo- 
ziţiei realizările “constructive înfăptuite în Capitală. 

În baza aranjamentelor culturale stabilite între guver- 
nul țării noastre și guvernul american, expoziția « Arhi- 
tectura în Republica Populară Română » a fost trimisă 
în vara anului 1964 în S.U.A., fiind însoțită de o delega- 
ție de lucrători ai C.S.C.A.S., formată din arhitecții 
Alexandru Budișteanu, Ștefan Mănciulescu și ing. Pas- 
cale Rutta. 

Expoziţia a fost deschisă mai întîi la Washington, în 
sala D. C. Armory, apoi la Detroit, în sala Cobo, și, 
însfîrşit, la New-York, în rotonda Universităţii Columbia. 

Încă de la deschidere, expoziția « Arhitectura în Repu- 
blica Populară Română » s-a bucurat de o primire căldu- 
roasă din partea publicului american, care a arătat mult 
interes față de realizările arhitectonice din țara noastră. 


Mărturie a acestui fapt stau atît numărul mare de 
vizitatori, cît și aprecierile elogioase notate în cartea de 
impresii a expoziţiei. Deosebit de mare a fost numărul 
vizitatorilor, în special la Detroit, unde au venit să 
viziteze expoziţia numeroși cetățeni americani de origine 
română, care în marea lor majoritate și-au arătat 
dragostea față de ţara lor de baștină și de realizările 
arhitecturii românești. 

O înaltă prețuire pentru realizările arhitecturii noastre 
au arătat-o și specialiștii americani în domeniul construc- 
ţiilor. De o deosebită apreciere s-au bucurat metodele 
constructive folosite în ţara noastră, precum și con- 
cepția urbanistică a ansamblurilor construite. În perioada 
respectivă radioul, presa și publicaţiile de specialitate 
americane au popularizat realizările ţării noastre, 
prezentînd numeroase aprecieri elogioase. 

Imaginea prezentată publicului american asupra con- 
strucţiilor din România a fost completată prin interviuri, 
conferințe de presă, discuţii cu specialiştii americani și 
proiectări de filme documentare. Astfel, arhitectul Ale- 
xandru Budişteanu a ţinut la Detroit conferinţa inti- 
tulată: « Dezvoitarea arhitecturii și construcțiilor în 
Republica Populară Română ». 

O dată cu organizarea expoziției s-au stabilit legături 
profesionale cu organizaţia centrală și secţiile locale 
ale Institutului american al arhitecților (care a sprijinit 
activ organizarea expoziției de arhitectură românească), 


Conferința de presă ținută la Detroit de grupul de 
specialiști români care au însoţit expoziția 


româneşti 


Discuţii în fața unor panouri din cadrul expoziţiei 
de arhitectură deschisă la Cairo în decembrie 1964 


cu facultăți și școli superioare de arhitectură, precum şi 
cu organele de arhitectură municipale din orașele 
vizitate. 

Pentru a exemplifica aprecierea de care s-a bucurat 
în S.U.A. expoziția românească de arhitectură, este 
suficient să cităm opinia a două din cele mai influente 
ziare americane. 

Astfel, ziarul «The Washington Post» publica sub 
semnătura lui Wolf van Eckardt, scriitor și critic de 
arhitectură, articolul: « O expoziţie care confirmă avintul 
construcţiilor în România ». 

Apreciind această manifestare culturală românească, 
autorul o denumește: « o expoziție atractivă a unor ansam- 
bluri moderne și bine proiectate », adăugînd în continuare: 
« vizitatorul simte puternicul impuls al modernizării rapide 
a unei vechi țări rurale »,... « industrializarea României 
nu copleșește în mod nesăbuit vechile sale orașe, cu fabrici, 
căi ferate și depozite, aşa cum s-a întîmplat în țările occi- 
dentale acum 100 de ani » şi « România este hotărită să 
evite tristele cocioabe ale Londrei sau Pittsburgului, utilizind 
planuri complexe de sistematizare urbană şi teritorială. 
Vaste noi ansambluri, majoritatea dintre ele construite în 
ultimii ani, se înalță atit în orașele, cit și în satele altădată 
adormite ». În încheiere se formulează următoarea apre- 
ciere asupra arhitecturii înfăptuite în ţara noastră: « În 
cazul de față este vorba de clădiri bine proiectate, care 
sint pline de viață ». 


Aspect din cadrul expoziţiei deschisă la Washington 


În ziarul «The New-York Times», sub titlul « Ambi- 
țiosul plan de construcție a României », cunoscutul critic 
de arhitectură Ada Louise Huxtable scria: «Nici un 
argument nu mi se pare suficient de categoric pentru a vă 
arăta cit de necesar este să faceţi un drum pînă la Univer- 
sitatea Columbia unde este prezentată expoziția de arhi- 
tectură românească ». 

Spicuim în continuare următoarele aprecieri: « Această 
expoziție este un document instructiv, edificator și întru- 
totul fascinant, stîrnind mult mai mult decit un interes 
trecător »,... « Nu încape nici o îndoială asupra numă- 
rului de locuitori, care au condiţii de cazare mai bune 
decit în trecut și al căror standard de viață a crescut. Nimeni 
nu poate să combată logica planificării, care stabilește în 
mod complex necesitățile fiecărei regiuni, prevede fonduri 
și trece la asigurarea necesităţilor pe baza unor programe 
de construcții etapizate », ... « Programul român de con- 
strucții este o realizare remarcabilă. Comparativ putem 
numai să regretăm rezultatele lipsei de planificare în Statele 
Unite: confuzia creată de libera iniţiativă și de anarhie, 
acapararea lipsită de scrupule a terenurilor și pierderea 
ireparabilă a posibilităţilor de amenajare optimă a cadrului 
înconjurător », ... « Partea cea mai progresivă 1) o repre- 
zintă tehnologia, în special sistemul rapid și ieftin de beton 
armat utilizat în cofraje glisante, precum și structurile 
industrializate din panouri prefabricate, care o situează 
cu mult înaintea metodelor de construcţii a locuinţelor din 
America », . . . «Noi construim efectiv foarte uniform datorită 
regulamentelor pentru construcții de locuințe ale Admi- 
nistraţiei Federale și datorită formulelor standardizate 
de obținere a profitului de către constructorii particulari. 
Adevărul gol este că rezultatele românești nu sint de 
loc mai proaste decit cele ale liberei iniţiative »,... 
«Cit privește sistematizarea sintem în mod rușinos 
în urmă ». 


xxx 


Continuîndu-se acțiunea de popularizare peste graniță 
a realizărilor noastre arhitectonice, expoziția « Arhi- 
tectura în Republica Populară Română » a fost prezentată 
în decembrie 1964 în R.A.U. 

Materialul documentar a fost expus în cadrul palatului 
El-Nasr din Cairo, care adăpostește muzeul civilizaţiei 
egiptene. Expoziţia a fost însoțită de arh. Ştefan Mănciu- 
lescu şi ing. Justin Teodorescu. 

Festivitatea deschiderii, la care au participat oficialități 
importante și personalități ale vieții culturale din R.A.U., 
a fost filmată de televiziunea arabă, fiind apoi prezentată 


1) Not. red.: În arhitectura românească. 


Aspect de la expoziția « Construcţii și arhitectură în 
R.P.R. » care a fost prezentată la Budapesta 


în emisiunile de actualități ale posturilor de televiziune. 
În afară de aceasta, postul de radio Cairo și ziarul prin- 
cipal de limbă arabă a difuzat note informative asupra 
expoziției. 

Un mare număr de persoane, printre care numeroși 
specialiști, au vizitat exponatele, mulți din ei cerind 
lămuriri și exprimîndu-și verbal sau în scris aprecierile 
elogioase asupra arhitecturii şi realizărilor româneşti în 
domeniul construcţiilor. 

Succesul repurtat de expoziţie a fost oglindit și în 
publicaţiile locale. Astfel, ziarul «Le Progrès Egyptien » 
a publicat, sub semnătura arhitectului D. Diacomidis, 
un articol, în timp ce în revista «Images » a apărut un 
reportaj elogios. 

În afară de aceasta, specialiştii români care au însoțit 
expoziția au stabilit contacte profesionale cu instituţiile 
administrative, de cercetare și proiectare, precum și de 
învățămînt superior de specialitate, din Cairo. 


xxx 


În aceeași perioadă s-a organizat încă o expoziţie cu 
tema: « Construcţii și arhitectură în R.P.R. », care a fost 
prezentată în R.P.Ungară, la Budapesta. 

Expoziția a urmărit popularizarea principalelor reali- 
zări din domeniul construcţiilor și a metodelor tehnolo- 
gice de execuţie utilizate pe șantierele noastre, metodele 
de construcție privind clădirile industriale, de locuit şi 
social-culturale, un spațiu important fiind acordat dezvol- 
tării industriei materialelor de construcţie și prefabri- 
catelor. 

Expoziția a fost vizitată de un numeros public și s-a 
bucurat de aprecierea deosebită a specialiştilor. Un viu 
interes a suscitat prezentarea metodei de construcție cu 
elemente prefabricate mari, precum și cea a cofrajelor 
glisante, utilizate pentru locuințe și pentru structuri cu 
secțiune variabilă. 


xxx 


Arhitecţii și constructorii din ţara noastră continuă să 
obțină realizări multiple și valoroase. Ținînd seama de 
succesele înregistrate de expoziţiile organizate pînă acum 
peste graniță, precum şi de experiența dobîndită în acest 
domeniu, prezentarea în străinătate a unor expoziții de 
arhitectură reprezintă un element important în acţiunea 
de popularizare peste hotare a realizărilor țării noastre 
în domeniul construcţiilor. 


Arh. ALEXANDRU BUDIȘTEANU 

României 


PROGRESSIVE ARCHITECTURE 


. . . Ritmul construcției de după război 
a pus în fața talentului arhitecţilor români 
probleme dificile. În timpul acestor ani 
de dezvoltare economică, nevoile construc- 
ției din ţară au fost analizate și planificate 
de către Comitetul de stat pentru construc- 
ţii, arhitectură și sistematizare. Și chiar 
dacă expoziția — organizată de Comitetul 
de stat și avind ca motto « Poporul român 
își consacră toate forțele construcţiei paș- 
nice » —a fost mai curînd o expunere 
subiectivă decit o prezentare exactă și 
scrupuloasă, relevă totuși un volum remar- 
cabil de construcții din ultima decadă. 

În mod deosebit atrag atenția realizările 
din domeniul sistematizării... Dezvol- 
tarea urbanistică s-a făcut pe două căi: 
prin dezvoltarea orașelor existente — în- 
deosebi București — și prin crearea unor 
orașe complet noi ca Onești care are o 
populație de peste 20 000 locuitori. Ritmul 
curent al construcţiei de locuințe — de 
7,3 apartamente la 1 000 locuitori anual — 
este aproximativ ca cel din S.U.A.; două 
treimi din aceste locuințe sînt construite 
de proprietari particulari... De obicei, 
construcțiile noi formează complexe de 
proporții mari; fiecare ansamblu cuprinde 
dotări comerciale, culturale, spaţii de 
recreare. 

Folosirea elementelor şi construcţiilor 
prefabricate a dus la o anumită dezvoltare 
a proiectării tip... 

Volumul masiv al construcției nu a fost 
realizat fără să aibă și unele aspecte nega- 
tive. Construcţiile se repetă: complexe 
industriale sau de locuit, școli, instituţii 
culturale, hoteluri, sînt executate pe bază 
de proiecte-tip. Deși există posibilitatea 
de a construi pe bază de proiecte indivi- 
duale, totuși, pentru o producție eco- 
nomică, aceasta nu este rațional. Astfel, 
în timp ce impresia generală pe care o 
lasă arhitectura românească este de nou- 
tate şi progres, totuși, deseori, aceasta 
devine rectangulară, sterilă și ano- 
nimă. (...) 

O abatere de la proiectarea tip are loc 
uneori, mai ales la noile complexe de pe 
malul Mării Negre, la clădirile culturale 
şi la dotările pentru învățămîntul superior. 
Și chiar cînd noile structuri sînt mono- 
tone, ele sînt compensate prin frumusețea 
peisajului românesc. 


« Progressive architecture », 
S.U.A., septembrie 1964 


În ultimii cîţiva ani, arhitectura româ- 
nească a realizat progrese remarcabile. 
Ea a atras asupra ei atenția străinătăţii 
și a cunoscut o apreciere considerabilă. 

Astăzi sînt cunoscute pretutindeni cen- 
trele balneare de pe Litoral: Mangalia, 
Eforie | și II (sau Eforie nord şi Eforie sud), 
Techirghiol, Mamaia. În special Mamaia 
a devenit în ultima vreme una dintre cele 
mai căutate stațiuni balneare din întreaga 
lume. La această popularitate a contribuit 
şi noul ansamblu de reacție pentru 10 000 
de oameni... 

. . . Pretutindeni, de la prima vedere, 
ești atras de grija vizibilă a arhitecților 
români de a da atenția maximă nu numai 
aspectului exterior al clădirilor ca atare, 
dar şi întregului mediu ambiant. Clădirile 
sînt colorate frumos în culori pastel, fapt 


domov 


care atenuează imaginea stereotipă a repe- 
tării acelorași forme de hoteluri, iar culorile 
sînt de bună calitate și durabile. Amenaja- 
rea horticolă, comunicațiile locale, orna- 
mentele artistice, bazinele și celelalte mici 
forme arhitecturale contribuie la crearea 
unui ansamblu foarte plăcut și în locurile 
unde poate încă cu puţin timp înainte nu 
exista nimic sau nu creștea nimic (arborii 
au fost aduși aici pe terenul iniţial, gol și 
nisipos, în stare de arbori dezvoltați). 

Efectul estetic, utilitatea și caracterul 
modern, construcția rapidă, planificarea 
teritorială şi raională inteligentă, spiritul 
de răspundere și munca susținută a comi- 
siilor pentru aprobare — toate acestea 
sînt succese importante ale arhitecturii 
românești. Succesele sînt cu atît mai 
remarcabile, cu cît ele au fost realizate 
de o ţară care încă nu de mult făcea parte 
din ţările agricole puțin dezvoltate, cu o 
industrie nedezvoltată și cu un nivel de trai 
foarte scăzut. Astăzi, arhitectura româ- 
nească poate reprezenta un exemplu 
pentru creaţia cehoslovacă. 


Capka Bohuslav 
« Domov », R. S. Cehoslovacă, nr. 3/1964 


project 


Arhitectura românească contemporană 
poate fi, pe drept cuvint, şi fără nici o 
îndoială că este mîndria poporului român. 
Ea reprezintă rezultatul unei activități 
pe deplin conștiente și inovatoare a arhi- 
tecţilor români, precum şi a activităţii 
demne de atenţia constructorilor. 

A vorbi despre arhitectura românească 
contemporană înseamnă, pe de o parte, 
bucuria muncii şi a rezultatelor în con- 


strucții a poporului prieten, iar pe de altă 
parte înseamnă a avea regretul în suflet 
pentru faptul că rezultatele activității 
noastre, ale construcţiilor noastre, rămîn 
în urmă. 

Acest lucru este o dovadă a faptului că 
trebuie să ne gîndim mereu la ceea ce 
constituie un impediment ca și la noi, în 
republica noastră, să avem aceleași rezul- 
tate în construcţii, aceleași efecte în arhi- 
tectură, pe care am avut ocazia să le vedem 
în Republica Populară Română. 

Este interesant faptul că în orașele pe 
care le-am vizitat am văzut relativ puține 
construcții şi ansambluri care să poarte 
semnele marcante ale epocii în care predo- 
minau în arhitectură tendinţele greșite 
ale eclectismului și decorativismului (. . .). 

Mulțumită intervenţiei și ajutorului efi- 
cient al conducătorilor de stat și de partid 
care s-au convins la fața locului asupra 
situației și au trasat în mod unitar căile 
spre arhitectura progresistă nouă, purtă- 
toare a trăsăturilor umanităţii socialiste 
și care rezultă în primul rînd din necesitățile 
reale ale omului, s-au creat premize pentru 
apariția unei arhitecturi eliberate de fals 
formalism și pusă în întregime în slujba 
omului, pentru satisfacerea cerintelor sale 
fizice și spirituale. 

Este aproape de necrezut că un volum 
atit de uriaș de lucrări, după cum am avut 
posibilitatea să vedem, a fost realizat în 
cea mai mare măsură în perioada anilor 
1957—1962. 

Totodată, este de subliniat faptul că 
nu au fost realizate, după cum se crede 
la noi în mod eronat, numai zeci de hoteluri, 
așezate exclusiv pe malul mării, ci ponderea 
construcțiilor din Republica Populară Ro- 
mână, în perioada anilor de mai sus, constă 
în primul rînd în volumul uriaş al construc- 
ţiilor de locuințe, precum şi al construc- 
ţiilor culturale, comerciale şi al altor 
tipuri de construcţii. 

Trăsătura fundamentală a construcțiilor 
din Republica Populară Română constă 
în efortul de concentrare a construcţiilor 
în mari unităţi și mari complexe de locuit, 
care oferă totodată posibilitatea concen- 
trării fondului de investiţii. 

Complexele mari care au fost realizate, 
de exemplu la Bucureşti, Ploieşti, la Brașov 
sau la Galaţi, au o astfel de amploare și 
sînt astfel construite încît alcătuiesc o 
parte componentă a imaginii orașului, se 
află în centrul vieţii locuitorilor — este 
uşor să se simtă prezenţa și efectul lor 
care umple de mîndrie și mobilizează 
activitatea populaţiei. (...) 

Rezultatele obţinute sînt desigur şi 
rezultatul disciplinei de sistematizare teri- 
torială şi al coordonării construcției de 
către arhitecții șefi ai orașelor. (...) 

O altă observaţie, caracteristică, o con- 
stituie faptul că complexele de locuit nu 
sînt monotone, ci dimpotrivă au — într-o 

anumită măsură — un efect variat. Acest 
efect variat rezultă în mod natural, pe 
de o parte, din diferitele faze de etapizare 
în timp a realizării, în care se poate observa 
în mod evident dezvoltarea și cristalizarea 
concepţiilor despre arhitectură, iar pe 
de altă parte acest lucru poate fi observat 
şi la complexele şi obiectele care au fost 
construite simultan. 

În cazul de faţă, diversitatea, caracterul 
variat, se obțin printr-un colorit variat, 
prin dispunerea urbanistică a spaţiilor, 
prin gradaţia pe verticală a numeroaselor 
tipuri de clădiri de locuit, nu numai în 
ceea ce privește principiul de sistemati- 
zare, ci și în ceea ce privește materialele 
folosite și tehnologia construcţiilor. (...) 

În ceea ce priveşte arhitectura clădirilor 
de locuit, şi aici se poate observa perma- 
nenta dezvoltare expresivă și căutarea 
aspectelor noi care, în concordanță cu 
folosirea principiului constructiv și tehno- 
logia aplicată, imprimă obiectelor trăsătura 
corespunzătoare caracterului și dimen- 
siunilor omului. (...) 

În acest sens, în arhitectura contem- 
porană a clădirilor de locuit din Republica 
Populară Română, trăsătura caracteristică 
este cea democratică, aplicarea propor- 
ţiilor umane în tot ceea ce trebuie să deser- 
vească interesele omului. Mă gindesc, de 
exemplu, la lărgirea spaţiului de locuit prin 
folosirea consecventă a logiilor sau balcoa- 
nelor care dau plasticitate arhitecturii, 
sînt atractive și oferă senzația de con- 
fort. 

Această plasticitate bogată a arhitecturii 
este în deplină concordanţă și cu clima caldă 
din România și, împreună cu diversitatea 
de culori, dă un efect de optimism și satis- 
facție. 

În ceea ce priveşte coloritul, sînt de 
părere că tovarășii din R. P. Română au 
adoptat o cale justă. Ei nu folosesc un 
număr exagerat de culori, diferențiază 
culorile mai mult între obiecte decit la 
fiecare obiect în parte... Coloritul 
îndeplineşte întotdeauna tendința autorului 
de a exprima orizontalele sau verticalele 
obiectului... (...) 

La un nivel ridicat se află și construcțiile 
sociale unicate importante, care — după 
părerea mea —au fost construite de 
asemenea în număr mai mare și mai bine 
decit la noi. La aceste construcţii este 
impunătoare în special neconvenționali- 
tatea organizării funcţionale și a formei 
aplicate. . . 

În concluzie, se poate afirma că arhi- 
tectura românească contemporană se află 
la nivel înalt și din multe puncte de vedere 
este instructivă pentru noi. Rezultatele 
obținute, ca rezultat și reflex al epocii 
socialiste, constituie o dovadă că arhitecţii 
români se află pe drumul cel bun. 

Cea mai mare și mai prețioasă realizare 
a lor constă în faptul că prin rezultatele 


muncii lor, care sînt în jurul oamenilor 
în activitatea lor de fiecare zi, au căpătat 
încrederea totală a întregului popor şi 
a reprezentanţilor săi de frunte, de partid 
și de stat. 


M. Chorvát 
« Projekt », 
R. S. Cehoslovacă, nr. 11—12/1963 


arts et architecture 


leri o țară agricolă, România se carac- 
terizează azi prin tendințele și realizările 
unei revoluții industriale. Bogățiile pămîn- 
tului sînt vaste, dar frumusețile peisajului 
sînt și mai evidente pentru un arhitect 
care vizitează țara. Din centrul Bucureș- 
tiului pînă la hotarele țării, de la Marea 
Neagră, cu dezvoltarea miraculoasă a 
Mamaiei — care nu poate fi egalată cu 
nimic în Statele Unite, — pînă la recon- 
strucția mănăstirilor și a vechilor monu- 
mente arhitectonice din Munţii Carpaţi, 
cu un stil exotic cum nu mai întîlnești 
nicăieri în Europa, nu am putut găsi destul 
timp pentru a face schițele a tot ceea ce 
m-a încîntat așa de mult. 

Ceea ce un arhitect care lucrează în 
S.U.A. admiră cel mai mult la colegii 
dintr-o ţară ca România este, cred, faptul 
că aceştia nu depind de « considerente ale 
pieţei ». În ce ne priveşte pe noi, care 
sîntem înconjurați de o piață a materialelor 
de construcție și a metodelor de execuţie 
caracteristice unei țări cu un bogat trecut 
în domeniul industrializării, ne aflăm în 
situația de a fi continuu îndrumați de ingi- 
neri și experți de tot felul, care zi de zi 
îşi oferă serviciile și materialele. Avem la 
dispoziție o mare diversitate de mostre, 
putem obține documentațţii privind nenu- 
mărate utilaje folosite anterior și nu sîntem 
obligați să ne bizuim pe propria noastră 
pregătire universitară — eventual nici chiar 
pe propria noastră experiență. Ține uneori 
de domeniul miracolului cît de bine se 
orientează arhitecții care lucrează în condi- 
ţiile create de o economie socialistă, cum 
îşi croiesc drum prin multitudinea de nou- 
tăți şi tehnologii încă neexperimentate și 
cum reușesc să-și ducă proiectele la bun 
sfîrșit. 


Richard J. Neutra 
«Arts & Architecture », S.U.A., 
ianuarie 1965 


Deutsche Architektur 


În ultimii ani ai dezvoltării sale politico- 
economice şi culturale, Republica Populară 
Română a făcut un pas înainte, enorm și 
vizibil pentru fiecare, în construirea socia- 
lismului. Acest lucru reiese, și nu în ultimul 
rînd, din lucrările de construcție, urba- 
nism și de arhitectură efectuate. Nu numai 
cantitatea de proiecte de construcţie este 
impresionantă. Înainte de toate este uimi- 
tor cu cîtă siguranţă și cu ce capacitate 
arhitecții români au creat în cîțiva ani 
— din 1959 pină astăzi — un mediu arhi- 
tectonic modern, relativ unitar și complet, 
care nu numai din punct de vedere material 
dar și în sens ideal a devenit o parte inte- 
grantă din viaţa socialistă a poporului român. 
Fără exagerare se poate spune că populația 
românească resimte un adevărat entuziasm 
pentru noua arhitectură din ţara ei. 

In România — spre deosebire de cum 
a fost la noi în R.D.G. — reconstrucţia 
orașelor, construcţia noilor centre oră- 
şenești și a zonelor de locuit ale orașelor 
a început în stil mare, după ce prin crearea 
unei puternice industrii socialiste și a unei 
agriculturi socialiste au fost create condi- 
țiile materiale și economice pentru pro- 
iecte mari de construcții în sfera de 
consum. (...) 

Importanța din punct de vedere social 
şi naţional, a acestei uriașe activități 
constructive din ultimii ani, nici nu poate 
fi încă suficient preţuită. Pentru prima 
oară în istoria țării, sute de mii de oameni 
ai muncii au primit locuințe omenești. 
Așa a devenit arhitectura pentru poporul 
român actualitate vie socialistă și adevă- 
rata renaştere națională a țării sale. Acor- 
dul entuziast al populației cu opera arhi- 
tecților se explică în primul rînd prin 
aceasta. Pe lingă aceasta se referă la cali- 
tatea nouă a arhitecturii în total, îndeosebi 
a popularității ei în sensul unei noi culturi 
socialiste şi naţionale. (...) 

Capacitatea arhitecţilor români constă 
în aceea că au păşit cu curaj și conștienți 
de valoarea lor la problema creării pentru 
prima oară în istorie, în ţara lor, a unei 
arhitecturi proprii, cu încrederea în pre- 
zent și în perspectiva socialismului, și 
pe lingă aceasta au ajuns în cîțiva ani la 
concepții şi soluții arhitectonice, care în 
momentul de față se pot întiîlni numai în 
România. (...) 

Bruno Flierl 
« Deutsche Architektur », nr. 6/1963 


biuletyn informacyjny budownictwa 


.. -Grupul de fabrici de produse și 
elemente de construcții Militari de lîngă 
București, sau întreprinderea de prefa- 
bricate situată în partea de sud a Capi- 


talei pot fi considerate ca unele din fabri- 
cile cele mai moderne și înaintate de acest 
fel pe scară mondială. 

Noile întreprinderi industriale sînt un 
element care influențează transformarea 
peisajului ţării direct și indirect — prin 
faptul că provoacă o serie de fenomene 
derivate, ca dezvoltarea orașelor și a an- 
samblurilor, construcția unor cartiere mari 
de noi locuințe, dezvoltarea sistemului 
de comunicații etc. 

Ca exemplu se poate da grupul de mari 
întreprinderi industriale din raionul ora- 
șului Onești, acest grup compunîndu-se, 
între altele, dintr-un combinat de cauciuc 
sintetic, dintr-o rafinărie de petrol și 
dintr-un combinat de sodă (Combinatul 
Chimic Borzești). 

Primul combinat terminat în 1962, cu 
un grad înalt de automatizare, atrage 
atenţia prin agregatele puternice, sclipi- 
toare, de metal de cca. 70 m înălțime, fără 
construcții acoperitoare. Buna arhitectură 
a halelor și a pavilioanelor secțiilor, de un 
sistem de construcții și de o împărțire 
arhitectonică uniformă, operează cu ele- 
mente de beton albe-cenușii și fațade din 
cărămidă roșie aparentă, precum şi cu 
suprafețe mari de sticlă. De asemenea 
trebuie subliniat planul clar şi consecvent 
al întregului combinat. (...) 

Arhitectura perfect armonizată se ob- 
servă de asemenea la marele combinat 
de sodă, cu un sistem de construcţie uni- 
ficat și cu o nuanţă alb-roșie a fațadelor. 

Grupul de combinate se întinde pe un 
spațiu de mulți kilometri și produce o 
impresie impunătoare, aceasta fiind subli- 
niată şi de reteaua bună de drumuri 
interioare și de acces, de zonele verzi 
şi de flori, de iluminatul perfect cu lămpi 
cu vapori de mercur etc. (...) 

Atît la Braşov, cît și în multe alte orașe, 
se observă soluţii din panouri mari cu o 
arhitectură mult mai bogată decit solu- 
ţiile analoge din R. P. Polonă. În schimb, 
soluționarea locuințelor vizitate la Braşov 
a suscitat anumite îndoieli din cauza pre- 
vederii în locuinţele cu două camere a 
unei camere de trecere. 

Ansamblurile din Braşov, amplasate 
la nord-est de gara de cale ferată, cu 
blocuri cu cinci niveluri, produc o impresie 
foarte plăcută. Aici fiecare locuință are 
logia sau balconul său, similar ca și la alte 
soluţii. 

Trebuie să menționăm aici neapărat 
şi noua gară de cale ferată din Brașov, 
într-o soluție luxoasă și modernă. Întreaga 
împrejurime a gării, cu căile de acces, 
piețele de parcare și grădinile de flori 
a fost transformată. (...) 

Călătorul venind din vest spre Constanța 
observă încă de la o distanță de cîțiva km 
un obiect interesant, anume silueta Mamaiei. 
În prezent, marea stație balneară Mamaia 
a luat naştere în jurul unei localități mici 
balneare, antebelice, cuprinzînd un număr 
de vile ale moşierilor și burgheziei române. 
Despre această localitate balneară, bine 
cunoscută astăzi, s-a scris foarte mult. 
Privită prin ochiul arhitectului, localitatea 
nu pierde nimic din valorile sale. Chiar 
şi arhitectura, oarecum schematică, a 
marilor case moderne de odihnă, dă în 
condiţiile existente efecte bogate și un 


tot remarcabil, datorită contrastului ampla- 
sării în intervale ritmice a blocurilor cu 
11 niveluri alternînd cu case cu un singur 
nivel, restaurantele din sticlă și unităţile 
de prestație, operîndu-se totodată în mod 
armonios cu culorile (culori de acetat de 
calitate superioară). 

Și din punct de vedere al investiţiilor, 
Mamaia trebuie considerată ca un eveni- 
ment pe scară industrială la fel ca și din 
punct de vedere arhitectonic. (....) 

La Mamaia, la Constanţa, și în alte 
orașe transformate și dezvoltate din R.P.R. 
atrage atenția iluminatul perfect al stră- 
zilor şi al promenadelor cu lămpi cu 
vapori de mercur. (...) 

Un anumit defect, de altfel trecător, 
observat la Mamaia este numărul încă 
prea redus de zone verzi.(...) 

Aceste exemple de transformări care 
se efectuează în orașele românești dau 
bineînțeles numai o imagine incompletă 
și foarte fragmentară. De fapt ar trebui 
menționate toate orașele pe care delegația 
poloneză a avut posibilitatea să le viziteze, 
deci Brăila, Bacău, Suceava, P. Neamţ, 
Tulcea şi alte orașe, combinatele din aceste 
orașe sau din apropierea lor, noile ansam- 
bluri, centrele urbane în transformare, 
noile investiţii de utilitate publică şi de 
gospodărire comunală. (...) 

.. . Ceea ce a fost efectuat de puterea 
populară în Bucureşti în domeniul trans- 
formării, modernizării și dezvoltării ora- 
șului este o realizare extraordinar de 
mare. Menţionăm aici Piaţa Republicii, 
terminată acum cîțiva ani, constituind 
un eveniment urbanistic și arhitectonic 
pe scară europeană, noile cartiere de 
locuințe, Griviţa, Floreasca, Giurgiului și 
altele, o serie de clădiri noi de utilitate 
publică ca: sala Palatului R.P.R., clădirea 
Circului de stat, marea rotondă pentru 
expoziție, precum şi Casa Scînteii, avînd 
forme oarecum tradiționale, însă perfecte 
din punct de vedere al utilizării, noua 
aerogară şi o serie de alte obiecte. 

În construcţiile de locuinţe din București, 
la fel ca și dintr-o serie de orașe provinciale, 
se observă procesul înlăturării metodelor 
tradiţionale prin metode industrializate 
şi în primul rînd prin sistemul construc- 
ţiilor din panouri mari (în ultimul timp 
în majoritate la clădiri cu 8 niveluri) precum 
şi sistemul cofrajelor glisante (ridicate 
hidraulic) pentru construcția blocurilor- 
turn. (ss) 

Cu toate că metodele industrializate 
de construcţii impun necesitatea unei 
anumite scheme și a unei simplificări a 
corpului clădirii, totuși numărul mare de 
logii şi de balcoane și soluția în culori 
a elevaţiei fac ca arhitectura să apară 
ușoară și plăcută. Mai curind arhitectul 
se poate teme de un număr excesiv de 
soluții similare de corpuri și de elevaţii 
grupate într-un singur raion, cartier sau 
în întregul oraș, fiindcă în acest caz, cu 
toate valorile arhitectonice ale diferitelor 
elemente, nu se evită impresia monotoniei 
pe scară urbanistică. 

Și satul românesc trece astăzi prin mari 
transformări. Procesul colectivizării fiind 
terminat, s-a creat o situație favorabilă, 
atît pentru acțiuni de investiţii, cît şi pentru 
soluții spaţiale. 


Tradițiile bogate ale construcțiilor 
populare românești cuprind o mare sumă 
de experienţe, atit în soluţii constructive, 
de materiale și funcționale, cît și în crearea 
formelor arhitectonice. (...) 

...În satele din Moldova, în Bărăgan, 
în Dobrogea, în Transilvania se vede atit 
în construcții vechi, cît și în construcţii 
noi o grijă deosebită pentru formarea 
arhitectonică a casei de locuit, în legătură 
strinsă cu funcţia clădirii, cu condiţiile 
climatice și cu materialul care stă la dispo- 
ziție. (...) 

Transformarea actuală extraordinară a 
oraşelor şi satelor româneşti nu poate să 
umbrească un moment important pentru 
cultura națională, anume protecţia și con- 
servarea monumentelor prețioase de arhi- 
tectură. (...) 

... Merită a fi subliniat efortul mare 
depus de puterea populară pentru ca la 
construcţia noilor combinate industriale, 
a noilor orașe și așezări, la dezvoltarea 
oraşelor şi așezărilor existente, în timpul 
unei dezvoltări intense a gospodăriei 
moderne, să nu se piardă nimic din moște- 
nirea prețioasă istorică, astfel ca tezaurele 
culturii naționale să fie păstrate pentru 
generaţiile viitoare. 

M. Benko 
« Biuletyn informacyjny budownictwa », 


R. P. Polonă, nr. 9/1963 


étudiants du monde 


. . „Vizitatotul însă nu este impresionat 
numai de amploarea și rapiditatea construc- 
ţiei, ci și de stăpînirea meseriei și abili- 
tatea arhitecților români, care au creat 
un tip de arhitectură modernă, omogenă 
și armonioasă. Lucrările de construcție 
a orașelor şi a cartierelor de locuit au 
început pe scară mare în 1959. În cursul 
călătoriei noastre, ne-a apărut în fiecare 
zi cu tot mai multă evidență pînă la ce 
punct poate schimba înfăţişarea unei țări 
și viața poporului său, aplicarea revo- 
luționară a urbanismului și arhitecturii. 
Astăzi, românii utilizează metodele de 
construcţie şi tehnologiile cele mai mo- 
derne, iar rezultatele obţinute nu sînt 
numai interesante, dar și foarte fru- 
moase. (...) 


«Etudiants du monde », R. S. Cehoslovacă, 
vol. 17, nr. 12/1963 


magyar €pitomiuiveszet 


. . « Unul din elementele componente ale 
vieții României și a Bucureștiului îl consti- 
tuie cultura, realizarea continuă a reţelei 
largi de instituţii culturale. Teatrul de 
operă și balet, sala mare modernă cu 3000 
de locuri, cu o acustică excelentă a Pala- 
tului Republicii, mica sală de muzică de 
cameră, minunata sală de concerte a Radio- 
televiziunii, pavilionul de expoziție, clă- 


direa Circului de stat, strălucesc toate 
într-o lumină nouă. (...) 


.. . Clădirile obşteşti vechi, renovate, 
și cele cu totul noi, dovedesc nivelul 
estetic înalt al arhitecturii române și 
dezvoltarea sa tehnică precum și satisfa- 
cerea desăvirşită a exigențelor crescînde 
ale societăţii care construiește socialismul 
(ces) 

Ca un ultim popas al vizitei noastre 
am cercetat admirabilele și modernele 
stațiuni balneare de pe țărmul Mării Negre. 
lesa) 

Toate cele trei localități balneare 
(Mamaia, Eforie, Mangalia) reprezintă cîte 
o arhitectură separată, de sine stătătoare. 
Pe lingă forma, funcțiunile și soluțiile 
structurale moderne, este asigurată și 
armonia arhitecturală a realizărilor cu 
diferite destinații. Alegerea fericită a culo- 
rilor, a modului și a intensității de ilumi- 
nare, se armonizează bine și întregeşte 
efectele arhitecturale. 

Arhitecţii români, prin proiectarea sis- 
temului de așezări recreative de-a lungul 
Litoralului, au realizat concepţii mari şi 
frumoase. Faptul că de exemplu în Mamaia 
au construit în curs de 2 ani hoteluri 
cu o capacitate totală de 14000 locuri, 
dovedește buna organizare a executărilor 
și buna lor pregătire tehnică. Inaltele 
cerinţe arhitecturale și tehnice ale proiec- 
telor, calitatea bună a materialelor alese 
şi a executării lucrărilor, exigenţele eta- 
pelor rapide de construire, au contribuit 
la obținerea rezultatelor care preamăresc 
munca de creație a prietenilor noștri 
români. (...) 

Arhitecţii români plini de dorințe de 
creație servesc satisfacerea exigenţelor 
multilaterale ale noii societăți. Acest 
obiectiv îl ajung nu numai prin ridicarea 
continuă a nivelului arhitectural, ci și prin 
validarea complexului maximal de stră- 
duinţe îndreptate spre satisfacerea cerin- 
telor construirii în masă, ţinînd seama de 
economicitatea și de soluţiile tehnice 
moderne. 


Ervin Szenes 
«Magyar Epitâmiveszet», R. P. Ungară, 
nr. 1/1963 


MWAWUWHOE 
CTPOWTEAbCTBO 


Construcţiile de locuințe în Republica 
Populară Română sînt caracterizate prin 
execuția în serie, un grad superior de 
industrializare a lucrărilor şi printr-un 
aspect arhitectural variat și modern. (...) 

Afară de combinaţii de clădiri cu un 
număr diferit de etaje, în multe ansam- 
bluri atrage atenţia folosirea sistematizării 
libere. Exemple ale unei asemenea soluții 
sînt complexele din raionul gării Constanţa, 
care se compun din blocuri de 5, 9, 11 
și 13 niveluri. 

Pentru blocurile-turn sînt specifice eco- 
nomicitatea și variația soluțiilor de siste- 
matizare şi partiul confortabil al aparta- 


mentelor cu încăperi de diferite supra- 
feţe. (...) 

O reușită incontestabilă a proiectan- 
ţilor este folosirea elementelor prefabri- 
cate de același tip la clădiri absolut dife- 
rite ca soluție spațială și ca volum. (...) 

Trebuie să ne oprim în mod special 
la calităţile arhitecturale ale construcții- 
lor de locuit din România. Am vorbit 
despre laturile pozitive ale soluţiilor 
spaţiale, folosirea în ansamblurile de locuit 
a clădirilor de diferite tipuri şi număr 
de niveluri, printre care blocuri-turn, 
legate spaţial de construcţiile joase şi care 
creează accente arhitecturale speciale pe 
magistrale şi pieţe. 

Ansamblurile noi de locuit nu provoacă 
nici un fel de dubii în ce privește logica 
şi fundamentarea soluțiilor spațiale și de 
volum, inclusiv blocurile cu un număr 
ridicat de etaje. Ele se realizează prin 
mijloace arhitecturale modeste, fiind carac- 
terizate prin partiuri economice și prin 
simplitatea compozițiilor spaţiale. 

Aspectul arhitectural al noilor blocuri 
în raioanele de locuit construite în România 
în ultimii doi-trei ani lasă o impresie 
bună. La aceasta contribuie în suficientă 
măsură calitatea lucrărilor de execuţie, 
armonizarea culorilor în fațadele clădirilor, 
prin folosirea tonurilor pastelate la majo- 
ritatea suprafețelor și prin scoaterea în 
evidență cu ajutorul culorii a elementelor 
arhitecturale. Ca elemente de compoziţie 
arhitecturală se folosesc cu succes logiile 
şi balcoanele. Intrările în clădire sînt 
tratate variat. Proprietățile naturale şi 
decorative ale materialelor, printre care 
şi cele ale materialelor actuale ca betonul 
armat, betonul, azbocimentul, sticla, masele 
plastice etc. se valorifică cu succes. 


S. Naumov și |. Trofimov 
«Jilişnoe stroitelstvo», S.S.S.R., nr. 12/1963 


... Multe din marile orașe dispun, de 
obicei, de un edificiu permanent pentru 
circ. Barcelona a avut și ea o asemenea 
clădire — Olimpia — care însă a fost demo- 
lată pentru a ceda terenul său unor clădiri 
pentru locuințe. (...) 

lată pentru ce simţim parcă o invidie 
la vederea minunatului edificiu de circ 
pe care orașul Bucureşti l-a construit. 
Ceva asemănător ar dori să aibă și barce- 
lonezii şi, poate, multe alte orașe spaniole. 

Circul din Bucureşti apare la prima pri- 
vire avînd forma clasică, circulară, a tuturor 
circurilor, şi totodată de un modernism 
suprinzător. Acesta rezidă în mod special 
în cupola care îl acoperă, care este o pînză 
autoportantă alcătuită din 16 unde para- 
bolice... Un perete de cristal prins între 
stilpii de susținere lasă să pătrundă peisajul 
parcului în interiorul clădirii, făcînd să se 
detașeze silueta flotantă a cupolei cu carac- 
terul său original. 


Soluţia adoptată este genială și noul 
edificiu este fără îndoială o frumoasă 
podoabă a Bucureștiului. Voiască Domnul 
ca și Barcelona să aibă ceva asemănător. 


Federico Ulsamer 
« Cupula », Barcelona, nr. 164/1964 


București, capitala Republicii Populare 
Romîne, se aseamănă cu un imens șantier. 
Pretutindeni răsar din pămînt blocuri noi 
de locuințe, întreprinderi industriale mo- 
derne. În cîțiva ani doar, în Bucureşti 
s-a construit «orăşelul » Floreasca, iar 
vechea stradă Griviţa a fost complet 
transformată. Cartierul Giulești și centrul 
Capitalei, Piaţa Republicii, sînt de nere- 
cunoscut. Așezămintele de cultură s-au 
îmbogățit cu marea sală a Palatului Republi- 
cii şi noul Circ de stat. O constructie 
remarcabilă o constituie Pavilionul central 
de expoziţii. (...) 


]. Arthre 
«Urania», R. D. Germană, nr. 4/1963 


URBANISME 


. . . Ansamblul amenajărilor balneare de 
pe litoralul Mării Negre reprezintă urba- 
nizarea unui țărm de 70 km și, astfel, 
creația cea mai vastă și mai coerentă din 
Europa. Ea corespunde unui program 
social prin esență. 


« Urbanisme », Paris, nr. 86/1965 

Cu prilejul celei de a 20-a aniversări 
a eliberării României a avut loc la București 
o expoziţie a realizărilor economiei naţio- 
nale. (...) Această foarte însemnată mani- 
festare marchează o evoluție indiscuta- 
bilă a arhitecturii românești. Într-adevăr, 
cea mai mare parte a construcţiilor rea- 
lizate cu această ocazie au o ţinută arhitec- 
turală ce merită a fi subliniată. O asemenea 
evoluție ne pare extrem de importantă 
pentru viitorul arhitecturii în țările din 
Răsărit. 


«Architecture d'aujourd'hui », Paris, 
nr. 119, martie 1965 


La 22 aprilie a. c. a încetat din viaţă, în virstă de 92 de 
ani, academicianul profesor arhitect Petre Antonescu. 

Reproducem necrologul publicat cu acest prilej de Prezidiul 
Academiei R.P.Române, Ministerul Învățămîntului și Uniunea 
arhitecților din R.P.Română, precum și cuvintele de omagiere a 
ilustrului dispărut, rostite la mitingul de doliu ce a avut loc 
în ziua de 23 aprilie a. c. 


ACAD. PROF. ARHITECT PETRE ANTONESCU 


Petre Antonescu s-a născut în orașul Rimnicul Sărat la 29 iunie 1873, a urmat cursul primar în orașul natal, 
studiile de liceu le-a făcut la Bucureşti și tot aici, ca student, prețuind valorile artei noastre naționale, s-a apropiat 
de grupul progresist al reprezentanţilor de frunte ai artelor plastice româneşti. 

Descoperindu-și vocația pentru arhitectură, a părăsit studiile de drept şi a urmat cursurile de arhitectură 
ale Şcolii de arte frumoase din Paris. La terminarea studiilor revine în ţară și se dedică unei activități multilaterale 
legate de afirmarea arhitecturii românești. Ca profesor, începînd din anul 1900 și pînă în 1938, a predat istoria arhitec- 
turii, conducînd concomitent şi atelierul de proiecte de arhitectură românească. Între anii 1932—1938 a fost rector al 
Academiei de arhitectură. 

Prețuind patrimoniul artistic al patriei noastre, Petre Antonescu a activat în calitate de membru al Comisiei 
monumentelor istorice şi al biroului tehnic al acestei comisii, contribuind la dezvoltarea tradiţiei științifice de 
restaurare a monumentelor istorice de arhitectură. 

Petre Antonescu a fost mai presus de toate un pasionat arhitect și un fecund constructor. Numeroasele sale 
lucrări, printre care: Arcul de Triumf din Bucureşti, Palatul Sfatului popular al Capitalei, Institutul de istorie din 
Bucureşti, Palatul administrativ din Craiova, clădirea Băncii de investiții, Palatul Institutului de științe juridice din 
București şi multe altele ilustrează personalitatea puternică a arhitectului Petre Antonescu, precum și imaginaţia 
și sensibilitatea care l-au caracterizat. 

Pentru meritele sale deosebite a fost ales membru titular al Academiei R. P. Române, a fost distins cu titlul 
de Laureat al Premiului de Stat și decorat cu numeroase ordine ale R. P. Române. 

Dispariţia dintre noi a marelui maestru, a cărui personalitate proeminentă a dominat activitatea arhitecturală 
din ţara noastră mai bine de o jumătate de veac, este profund regretată de toți oamenii de cultură din patria noastră 
şi constituie o serioasă pierdere pentru arhitectura românească. 

Activitatea acad. prof. arh. Petre Antonescu constituie un imbold şi o călăuză de viitor pentru arhitecții zilelor 
noastre. 


PREZIDIUL ACADEMIEI R. P. ROMÂNE 
MINISTERUL ÎNVĂȚĂMÎNTULUI 
UNIUNEA ARHITECȚILOR DIN R. P. ROMÂNĂ 

Proiect pentru Palatul Municipal al Capitalei (proiect Il) 


La mitingul de doliu care a vut loc la Institutul de arhi- 
tectură « lon Mincu » — unde a fost depus sicriul cu corpul 
neînsuflețit al defunctului — au luat parte academicieni, 
arhitecţi, artiști plastici, oameni de știință și cultură, cola- 
boratori ai celui dispăiut, studenți. 

Viaţa și activitatea celui dispărut au fost evocate de acad. 
lon Jalea, din partea Academiei R. P. Române, prof. arh. 
Pompiliu Macovei, din partea Uniunii arhitecţilor din 
R. P. Română, prof. arh. Nicolae Bădescu, din partea Comi- 
tetului de stat pentru construcţii, arhitectură și sistema- 
tizare, prof. arh. Ascanio Damian, din partea Institutului 
de arhitectură «lon Mincu », și Ştefan Scafa din partea 
studenţilor Institutului de arhitectură. 


Prof. arh. Nicolae Bădescu, președintele Comitetului 
de stat pentru construcţii, arhitectură și sistematizare, a 
rostit la catafalcul celui dispărut următoarele cuvinte: 

«Ne despărțim, cu adinră durere, de acela care a fost 
marele arhitect român Petre Antonescu, profesor stră- 
lucit, reprezentant de seamă al culturii noastre. 

Petre Antonescu s-a format sub influenţa și în rîndurile 
intelectualității progresiste din jumătatea a doua a seco- 
lului al 19-lea, alături de oamenii de știință, cultură şi artă 
prin care poporul nostru se descoperă pe sine însuși. 

Ideile care au animat creaţia unor personalități de seamă 
din domeniul literaturii, artelor plastice, muzicii, au 
însuflețit cu patriotică energie calea pe care și-a ales-o, 
aceea de ctitor al arhitecturii românești, potrivit condi- 
ţiilor materiale şi spirituale ale timpului. 

Petre Antonescu a crezut şi el, cu neabătută tărie, 
în inepuizabila sursă de valori și de inspiraţie pe care o 
cuprinde, ca pe o apă vie, creaţia trecută a poporului 
nostru. S-a socotit dator să-și îndrepte toate puterile 
spre încercarea de a plămădi o arhitectură nouă care să 
continuie, la nivelul creației culte, trăsăturile specifice 
ale artei meșterilor populari, ale acelor meşteri care au 
făcut din clădiri modeste opere de neasemuită frumusețe, 
logică și sensibilitate, 


Personalitate multilaterală, el a fost în același timp 
intelectual de largă cultură şi om de studiu, desenator 
stăpîn pe mijloacele sale de expresie, militant și om de 
acțiune care și-a dus la îndeplinire convingerile cu dem- 
nitate şi consecvență. 

Astfel, Petre Antonescu n-a fost numai un contemplativ 
preţuitor al valorilor arhitecturii trecute; el a studiat-o 
amănunţit şi ştiinţific; a participat în cadrul Comisiei 
monumentelor istorice la acţiunea de salvare și restau- 
rare a acestora, a predat cursul de arhitectură românească 
pe care l-am urmat şi eu împreună cu alți colegi; a îndrumat 
încercările noastre de a folosi în proiecte tradiția arhi- 
tecturii vechi, a încercat el însuși să o facă în lucrările 
sale realizate. 

Elevii săi nu vor uita niciodată felul ales în care îşi 
exprima ideile, logica strînsă și exigența cu care analiza 
compozițiile de arhitectură în atelierul de proiectare. 

Prin întreaga sa operă şi activitate, Petre Antonescu, 
arhitect și constructor, a constituit el însuși unul dintre 
bolţarii culturii noastre de la începutul acestui secol. 

Cu toate că în epoca instaurării regimului democrat- 
popular în ţara noastră, trecuse de 70 ani, Petre Antonescu 
a urmărit cu atenție, luciditate și înţelegere marile pre- 
faceri sociale, a întrevăzut căi de dezvoltare a arhitec- 
turii în condiţile noi ale societății noastre. 

Nu numai arhitecţii l-au respectat și prețuit; titlul de 
membru al Academiei, distincția de Laureat al Premiului 
de Stat, decorarea cu înalte ordine, au marcat înalta 
apreciere a conducerii statului nostru. 

Ne despărțim cu durere de acela care a fost Petre 
Antonescu. Dar opera lui rămîne, încrustată cu rădăcinile 
ei de beton și de piatră în acest pămînt al ţării, din care 
a încercat să reînflorească florile arhitecturii străvechi. 

Rămîne de asemenea vie semnificaţia vieţii, gîndirii 
și operei sale, sursă de reflexiune pentru noi care, în 
alt moment istoric, în fața altor sarcini sociale, cu alte 
mijloace tehnice, trebuie să dăm chip noii arhitecturi 
româneşti. » 


La rîndul său, prof. arh. Ascanio Damian, rectorul 
Institutului de arhitectură « lon Mincu », a evocat perso- 
nalitatea celui dispărut: 


« Încetarea din viață a academicianului Petre Antonescu, 
personalitate de seamă a culturii româneşti și reprezen- 
tant de frunte al arhitecturii noastre, provoacă un profund 
și unanim regret şi toți cei ce l-au cunoscut, în majoritate 
foşti elevi de ai săi, au aflat cu profundă tristețe vestea 
decesului său. 


Activitatea marelui dispărut statorniceşte în memoria 
generaţiilor prezente imaginea de o rară nobleţe intelec- 
tuală a celui care a însumat, într-o exemplară ţinută, 
distinsele calități ale dascălului, cercetătorului şi creato- 
rului. 


Precursor de deosebit prestigiu, opera sa s-a împlinit 
într-o activitate desfășurată timp de aproape șase decenii, 
stăruitoarea sa energie manifestîndu-se într-o vastă operă 
de edificare, împlinită deopotrivă pe tărimul proiectării 
de arhitectură, cit și pe acel al formării unor serii de talen- 
taţi continuatori și înnoitori ai artei de a construi, care 
îşi datoresc în bună parte realizările de calitate înfăptuite 
în zilele noastre meșteșugului preluat de la ilustrul lor 
profesor. 

Reculegindu-ne cu deosebit respect la moartea sa 
şi măsurînd cu adînc regret proporţiile pierderii suferite, 
deslușim și realizăm cu și mai multă claritate imaginea 
pilduitoare a vieţii sale și semnificaţia prețioasei moşte- 
niri pe care ne-o lasă. 

Înţelegem prin aceasta nu numai deosebita contribuție 
pe care a adus-o la îmbogățirea culturii materiale a patriei 
noastre, ci mai ales reacția de ordin spiritual şi moral 
pe care consecventa și pilduitoarea sa comportare le-a 
trezit. 


Realizăm că părăsindu-ne, ne încredințează acea flacără 
pe care el a preluat-o abia pilpiind — făcînd-o să lumineze 
strălucitor, atît calea activității sale profesionale, cît 
și minţile elevilor săi — sădind în conștiința noastră 
simțămîntul datoriei de a o trece mai departe, astfel 
ca aceasta să dăinuie în viitor, orientînd în muncă pe toți 
cei ce ne urmează în sarcinile pline de răspundere ale 
profesiunii noastre. 


Maestrul Petre Antonescu ne-a lăsat un testament 
spiritual deosebit: pilda integrităţii profesorale. Slujind 
învățămîntul de arhitectură timp de 38 de ani—ca 
profesor de Istoria arhitecturii românești, ca şef de atelier 
și rector — ilustrul nostru dascăl a contribuit în cea 
mai mare măsură la închegarea, dezvoltarea și maturi- 
zarea școlii româneşti de arhitectură, înfăptuind astfel 
o operă de nepreţuit. 


Datorită calităţilor sale de om cu larg orizont cultural, 
posesor al unei temeinice pregătiri teoretice, stăpînind 
întinse și solide cunoștințe profesionale, dotat cu o remar- 
cabilă inteligenţă și sensibilitate creatoare, cu o putere 
de muncă inepuizabilă, cu o gîndire riguroasă și pătrun- 
zătoare, maestrul Petre Antonescu întruchipa, cu neegalată 
prestanță și real talent, exigența universitară. Virtuţile 
sale didactice și pedagogice stăruie în amintirea tuturor 
celor care l-au avut profesor și care au beneficiat, deci, 
de această înaltă îndrumare în formarea lor. 

Auster, obiectiv în judecată, minuţios în îndeplinirea 
obligaţiilor didactice, impuniînd totdeauna cel mai desă- 
vîrșit și natural respect, dar în același timp plin de soli- 
citudine, exigent și neînduplecat cu sine și nu mai puțin 
pretenţios față de sarcinile şcolare ale studenților, fără 
a fi rigid, răbdător față de nedumeririle fiecăruia dintre 
aceștia, profesorul Petre Antonescu era neobosit în a 
stimula căutările pe care le întreprindeau elevii săi. 

Probitatea sa științifică, calitatea predării și rodnica 
activitate didactică, rafinamentul artistic și deosebita 
rectitudine morală, i-au asigurat de mult și printre toţi 
o preţuire neștirbită. 

Amintirea arhitectului academician Petre Antonescu 
care a întrunit atitea alese calități va rămîne nepie- 
ritoare ». 

Sfatul popular regional din Craiova 

Sfatul popular al Capitalei 

Facultatea de științe juridice din București 

Aula Facultăţii de științe juridice din București 

Detaliu de scară exterioară pentru Palatul Municipal 
al Capitalei (proiect I) 

— Locuinţă în București 

— Imobil în București 


— Bloc de locuinţe în Piaţa Splaiului — Bucureşti 

DIN ACTIVITATEA UNIUNII 


ARHITECȚILOR DIN R.P.R. 


Manifestări la Casa arhitectului 


DISCUTAREA PROIECTULUI DE DIRECTIVE 
ALE CELUI DE AL IV-LEA CONGRES 
AL P.M.R. 


În ziua de 23 iunie a avut loc la Uniunea arhitecţilor 
o ședință lărgită a Comitetului de conducere în cadrul 
căreia a fost dezbătut Proiectul de Directive ale celui 
de al IV-lea Congres al P.C.R. 

A fost de față prof. arh. Nicolae Bădescu, preşedinte 
al Comitetului de stat pentru construcții, arhitectură şi 
sistematizare. 

Au luat cuvîntul numeroși arhitecți care au subliniat 
importanța istorică a Proiectului de Directive care va 
fi supus dezbaterii și aprobării Congresului, precum și 
succesele repurtate pînă acum de poporul nostru sub 
conducerea partidului. 

In continuare, vorbitorii au arătat necesitatea ca 
arhitecţii să dezvolte și în viitor inițiativa şi spiritul 
inovator în activitatea de proiectare, avind în vedere 
saccinile mari ce revin din Directive domeniului construc- 
ţiilor. De asemenea, vorbitorii s-au ocupat de problema 
caracterului specific al arhitecturii noastre, de cerce- 
tarea științifică, de sprijinirea tinerelor cadre de arhitecți 
pentru ridicarea nivelului lor profesional, de întărirea 
colaborării cu inginerii constructori etc. 

Participanţii au adresat Comitetului Central al Parti- 
dului o telegramă în care se arată, printre altele, că 
arhitecții își manifestă hotărirea de a munci cu toată 
însuflețirea pentru traducerea în viață a Directivelor, 
pentru ridicarea pe o treaptă cît mai înaltă a arhitecturii 
şi urbanismului românesc. 


DISCUTAREA 
PROIECTULUI DE CONSTITUȚIE 


La 6 iulie a.c., la Casa arhitectului a avut loc, în cadrul 
unei ședințe lărgite a Comitetului de conducere al 
Uniunii arhitecţilor din R.S.R., discutarea de către 
arhitecți, membrii ai Uniunii, a Proiectului de Consti- 
tuție a Republicii Socialiste România. 

Scoțind în relief caracterul profund democratic și 
umanist al proiectului de Constituţie, participanţii la 
dezbateri au subliniat posibilitățile mari pe care le oferă 
viitoarea lege fundamentală a ţării pentru desfășurarea 
activității creatoare, pentru afirmarea personalității cetă- 
ţenilor români, în noua etapă socialistă, de dezvoltare 
a patriei. Arătind că numai un popor stăpin pe soarta 
sa are putinţa de a-și propune redactarea unei astfel 
de Constituţii, vorbitorii şi-au exprimat adeziunea lor 
totală la noul proiect de Constituţie. 


CONFERINŢE 


În continuarea prezentării unor aspecte din Anglia, 
marți 11 mai, conf. arh. George Petrașcu a făcut o expu- 
nere, însoțită de diapozitive color, asupra muzeelor de 
artă londoneze. 

* 


Tot o expunere, însoțită de diapozitive color, a făcut 
şi arh. Victor Smigelschi în ziua de 18 mai, avînd ca temă 
arhitectura contemporană din oraşele Roma, Milano, 
Torino. 


FILME DOCUMENTARE 


La Casa arhitectului a fost prezentat în ziua de 25 iunie 
un ciclu de filme documentare italiene şi franceze: 
« Monumentele din Pisa », « San sovino la Venezia » și 
«Il pittore di Borgo»; «Le Corbusier », « Paris-la 
belle », « Botticelli », « Tapiserie și goblinuri ». 


EXPOZIȚII 


Între 24—26 mai, în holul Sălii mici de concerte a 
Palatului R.S.R., a fost deschisă, cu ocazia lucrărilor 
Conferinţei pe ţară a Uniunii Arhitecţilor din R.S.R. o 
expoziție cuprinzind imagini ale realizărilor arhitecturale 
din ţară și din Capitală. 


DEPLASĂRI DE STUDII 


În cadrul acordurilor culturale, un grup de cinci 
arhitecți români (Constantin Săvescu, Dan Slavici, lon 
Stancu, Dan Rusovan, Nicolae Litvin) a vizitat între 
4 şi 18 iunie Republica Populară Polonă, iar alt grup, 
format din arhitecții Lucia Hagiescu și Hristu Velisaratu, 
a vizitat între 11 şi 25 iunie Republica Socialistă Ceho- 
slovacă. 


VIZITE DE PESTE HOTARE 


Între 28 iunie și 12 iulie arhitectele Blagovesta Alexan- 
drova Kandova și Dora Mihailova Ivanovna din Republica 
Populară Bulgaria au vizitat obiectivele de arhitectură 
civilă și industrială din București, Galaţi și stațiunile de 
odihnă de pe Litoral. 


PROIECTE PREMIATE 
LA CONCURSUL DE IDEI CU TEMA 
CLĂDIRI TEHNICO-ADMINISTRATIVE 
PENTRU ÎNTREPRINDERILE INDUSTRIALE 


Juriul, format din arhitecții Tiberiu Niga, Alexandru 
lotzu, Constantin Frumuzache, Solomon Zalman și 
ing. Garabet Savulian, a decis acordarea premiilor şi 
mențiunilor la concursul de idei organizat de Uniunea 
arhitecților cu tema «Clădiri tehnico-administrative 
pentru întreprinderile industriale ». 

Din cele 15 proiecte prezentate, trei au primit premii 
și patru menţiuni: 


Premiul | — Proiect nr. 17 — prezentat de colectivul 
format din arhitecţii lon Gălășeanu, Lidia Anania, Mircea 
Anania, Rodica Gălășeanu, Cristina Oancea și inginerii 
Radu Agent, Ștefan Angelescu; 


Premiul Il — Proiect nr. 15 — prezentat de colectivul 
format din arhitecții Horia Hudiţă, Lidia Ghelman 
ing. Florin Catană; 


Premiul III — Proiect nr. 18 — prezentat de colectivul 
format din arhitecţii lon Gălășeanu, Cristina Oancea, 
Rodica Gălășeanu, Lidia Anania, Mircea Anania și inginerii 
Radu Agent, Ștefan Angelescu; 


Menţiune — Proiect nr. 1 — prezentat de colectivul 
format din arh. Willy Juster și inginerii Mircea Radu, 
Haralambie Deliu, Sergiu Calmanovici ; 


Menţiune — Proiect nr. 20 — prezentat de colectivul 
format din arhitecții Constantin Dobre, Victor lvaneș, 
Toma Olteanu și ing. Florin Atanasiu; 


Menţiune — Proiect nr. 21 — prezentat de colectivul 
format din arhitecții Adrian lonescu, Paul Mihalik, 
Alexandru Munteanu, Nicolae Thierry și ing. lon Otescu; 


Menţiune — Proiect nr. 12 — prezentat de colectivul 
format din arhitecţii Virgil Niţulescu, lon Mircea Enescu 
și ing. Marin Marinescu. 


